സിഐ നവാസിന്‍റെ തിരോധാനം: പ്രത്യേക സംഘം അന്വേഷിക്കാന് ഡിജിപിയുടെ ഉത്തരവ്\nThiruvananthapuram, First Published 13, Jun 2019, 6:51 PM IST\nസംഭവത്തിൽ ഉന്നതതല അന്വേഷണം ആവശ്യപ്പെട്ട് പൊലീസ് ഓഫീസേഴ്സ് അസോസിയേഷൻ സംസ്ഥാന പ്രസിഡന്‍റ് പൃഥിരാജിന്‍റെ നേതൃത്വത്തിൽ ഡിജിപിക്ക് നിവേദനം നൽകിയിരുന്നു.\nതിരുവനന്തപുരം: സി ഐ നവാസിനെ കാണാതായ സംഭവത്തില് പ്രത്യേക സംഘം അന്വേഷിക്കണമെന്ന് ഡിജിപിയുടെ ഉത്തരവ്. കൊച്ചി ഡി സി പി പൂങ്കുഴലിയുടെ നേതൃത്വത്തിലാണ് സി ഐ നവാസിന്‍റെ തിരോധാനം അന്വേഷിക്കുക.\nസംഭവത്തിൽ ഉന്നതതല അന്വേഷണം ആവശ്യപ്പെട്ട് പൊലീസ് ഓഫീസേഴ്സ് അസോസിയേഷൻ സംസ്ഥാന പ്രസിഡന്‍റ് പൃഥിരാജിന്‍റെ നേതൃത്വത്തിൽ ഡിജിപിക്ക് നിവേദനം നൽകിയിരുന്നു. തുടര്‍ന്ന് ഇന്നലെ കൊച്ചി അസി.കമ്മിഷണറും സിഐമായുണ്ടായ തർക്കത്തെ കുറിച്ച് അടിയന്തര റിപ്പോർട്ട് നൽകാൻ കൊച്ചി കമ്മിഷണർക്ക് ഡിജിപി നിർദ്ദേശം നൽകി.\nവ്യാഴാഴ്ച പുലര്‍ച്ചെ മുതല് നവാസിനെ കാണാനില്ലെന്നാണ് ഭാര്യയുടെ പരാതിയില് പറയുന്നത്. സെന്‍ട്രല് സ്റ്റേഷന് സര്‍ക്കിള് ഇന്‍സ്പെക്ടറുടെ ഔദ്യോഗിക ചുമതലകള് ഇന്നലെ ഈ ഉദ്യോഗസ്ഥന് ഒഴിഞ്ഞതായി വിവരമുണ്ട്.\nഇന്നലെ ഒരു മേലുദ്യോഗസ്ഥനുമായി നവാസ് വാക്കേറ്റത്തില് ഏര്‍പ്പെടുകയും തുടര്‍ന്ന് സ്റ്റേഷനില് തിരിച്ചെത്തിയ ശേഷം തന്‍റെ ഔദ്യോഗിക ഫോണ് നമ്പറിന്‍റെ സിം കീഴുദ്യോഗസ്ഥന് കൈമാറുയുകയും ചെയ്തുവെന്ന് പൊലീസ് വൃത്തങ്ങള് അറിയിക്കുന്നു. ഇതിന് ശേഷം ഇദ്ദേഹം തന്‍റെ ഭാര്യയ്ക്ക് എസ്എംഎസ് അയച്ചതായും സൂചനയുണ്ട്.\nഉദ്യോഗസ്ഥനെ കണ്ടെത്താന് ഗൗരവമായി അന്വേഷണം നടത്തുമെന്ന് കൊച്ചി സിറ്റി പൊലീസ് കമ്മീഷണറായി ഇന്ന് രാവിലെ ചുമതലയേറ്റ ഐജി വിജയസാക്കറെ അറിയിച്ചിരുന്നു. മുതിര്‍ന്ന ഉദ്യോഗസ്ഥരുമായി സിഐയ്ക്ക് പ്രശ്നങ്ങളുണ്ടായിരുന്നതായി ശ്രദ്ധയില്‍പ്പെട്ടിട്ടുണ്ടെന്നും ഐജി വ്യക്തമാക്കിയിരുന്നു. .\nLast Updated 13, Jun 2019, 6:53 PM IST


എയര് ഇന്ത്യയെ സ്വന്തമാക്കാൻ അതിന്റെ ആദ്യ രൂപം ആരംഭിച്ച ടാറ്റ രംഗത്ത് - ഇ വാർത്ത | evartha Tata Sons likely to make formal bid for Air India\nഎയര് ഇന്ത്യയെ സ്വന്തമാക്കാൻ അതിന്റെ ആദ്യ രൂപം ആരംഭിച്ച ടാറ്റ രംഗത്ത്\nപൊതുമേഖലാ വിമാന കമ്പനിയായ എയര് ഇന്ത്യയെ സ്വന്തമാക്കാൻ അതിന്റെ ആദ്യ രൂപം ആരംഭിച്ച ടാറ്റ രംഗത്ത്. വേറെ ധനകാര്യ പങ്കാളികളെ തിരയാതെ തന്നെ എയര് ഇന്ത്യ വാങ്ങാനുള്ള ലേലത്തില് തങ്ങള് പങ്കെടുക്കും എന്ന് ടാറ്റ സണ്‍സ് അറിയിച്ചു.\nലേലത്തില് പങ്കെടുക്കാനുള്ള താല്‍പര്യ പത്രം സമര്‍പ്പിക്കുന്നതിനുള്ള അവസാന തിയ്യതി ഈ മാസം 31 ആണ്. 1932ല് ടാറ്റ എയര്‍ലൈന്‍സ് എന്ന പേരില് 1946 വരെ സര്‍വ്വീസ് നടത്തിയിരുന്ന ഈ കമ്പനി പിന്നീട് പൊതുമേഖലയിലേക്ക് കൈമാറിയ ശേഷമാണ് എയര് ഇന്ത്യയായി മാറുന്നത്.ഇതിനെല്ലാം പുറമേ വിസ്താര, എയര് ഏഷ്യ എന്നീ രണ്ട് എയര്‍ലൈനുകള് ടാറ്റ ഇപ്പോള് നടത്തുന്നുണ്ട്.\nTopics: air india Air tata share Tata


എന്തു കാര്യമാണ് സമരത്തിലൂടെ നേടാനുണ്ടായിരുന്നതെന്ന മുഖ്യമന്ത്രിയുടെ ചോദ്യം വേദനിപ്പിച്ചു; ഇനി കൂടിക്കാഴ്ചയ്ക്കില്ലെന്ന് മഹിജ\nSun May 19 2019 19:10:18 GMT+0530 (IST)\nNarada Desk| Updated On: 14 April 2017 11:30 AM GMT | Location :\nസഹോദരൻ ശ്രീജിത്തിനെതിരായ ആരോപണങ്ങളിലും ദുഃഖമുണ്ട്. മുഖ്യമന്ത്രിയുടെ പരാമർശങ്ങൾ തങ്ങളുടെ കുടുംബത്തെ വല്ലാതെ വേദനിപ്പിച്ചു. അതുകൊണ്ടാണ് ഇത്തരമൊരു തീരുമാനം എടുത്തതെന്നും മഹിജ വ്യക്തമാക്കി.\nഎന്തു കാര്യമാണ് സമരത്തിലൂടെ നേടാനുണ്ടായിരുന്നതെന്ന മുഖ്യമന്ത്രി പിണറായി വിജയന്റെ ചോദ്യം തങ്ങളെ വേദനിപ്പിച്ചുവെന്നും അതിനാൽ ഇനി അദ്ദേഹവുമായി കൂടിക്കാഴ്ചക്കില്ലെന്നും ജിഷ്ണുവിന്റെ അമ്മ മഹിജ. സഹോദരൻ ശ്രീജിത്തിനെതിരായ ആരോപണങ്ങളിലും ദുഃഖമുണ്ട്. മുഖ്യമന്ത്രിയുടെ പരാമർശങ്ങൾ തങ്ങളുടെ കുടുംബത്തെ വല്ലാതെ വേദനിപ്പിച്ചു. അതുകൊണ്ടാണ് ഇത്തരമൊരു തീരുമാനം എടുത്തതെന്നും മഹിജ വ്യക്തമാക്കി.\nഡിജിപി ഓഫീസിനു മുന്നിൽ നടന്ന സമരത്തെ പൊലീസ് അടിച്ചമർത്തിയതോടെ തിരുവനന്തപുരം മെഡിക്കൽ കോളേജ് ആശുപത്രിയിൽ ചികിത്സയിലായ മഹിജയും സഹോദരൻ ശ്രീജിത്തും നടത്തിയ നാലുദിവസത്തെ നിരാഹാര സമരം അവസാനിപ്പിച്ചത് സർക്കാരിന്റെ പത്തിന ഉറപ്പ് ലഭിച്ചതോടെയായിരുന്നു. ഇതിലൊന്നായിരുന്നു മുഖ്യമന്ത്രിയുമായുള്ള കൂടിക്കാഴ്ച. ഇതിനായി നാളെയാണ് സമയം അനുവദിച്ചിരുന്നത്.\nസമരം അവസാനിച്ചതിന് ശേഷം കോഴിക്കോട്ടേക്ക് തിരിക്കുന്നതിനു മുന്‍പായി തന്റെയും ശ്രീജിത്തിന്റെയും വാക്കുകള് മുഖവിലയ്ക്ക് എടുക്കുകയാണെങ്കില് മാത്രമെ മുഖ്യമന്ത്രിയെ കാണുകയുള്ളൂവെന്ന് മഹിജ നേരത്തെ വ്യക്തമാക്കിയിരുന്നു. ശ്രീജിത്തിനെതിരെ മുഖ്യമന്ത്രി ഉന്നയിച്ച ആരോപണങ്ങൾ മഹിജ തള്ളുകയും ചെയ്തിരുന്നു.\nജിഷ്ണുവിന്റെ കുടുംബത്തിന് ഏത് കാര്യമാണ് സമരത്തിലൂടെ നേടാന് ഉണ്ടായിരുന്നതെന്നായിരുന്നു സമരം അവസാനിച്ചതിനു ശേഷം നടത്തിയ വാർത്താസമ്മേളനത്തിൽ മുഖ്യമന്ത്രി ചോദിച്ചത്. ജിഷ്ണു കേസിൽ സർക്കാർ എന്തു വീഴ്ചയാണ് നടത്തിയതെന്നും ചെയ്യാനാവുന്നതെല്ലാം സർക്കാർ ചെയ്തിട്ടുണ്ടെന്നുമായിരുന്നു മുഖ്യമന്ത്രിയുടെ വാക്കുകൾ. അതേസമയം, നാളെ ജിഷ്ണുവിന്റെ ജന്മനാടായ വളയത്ത് സിപിഐഎം പൊതുയോഗവും പ്രകടനവും സംഘടിപ്പിക്കുന്നുണ്ട്.


കലയപുരം-താമരക്കുടി റോഡ് നവീകരണം നിലച്ചു : Deepika.com Nattu Visesham\nകലയപുരം-താമരക്കുടി റോഡ് നവീകരണം നിലച്ചു\nകൊട്ടാരക്കര: തകർന്നു തരിപ്പണമായി കിടക്കുന്ന കലയപുരം - താമരക്കുടി റോഡിന്‍റെ നവീകരണ ജോലികൾ നിലച്ചു. ജലവിഭവ വകുപ്പിന്‍റെ ഇടപെടലുകളാണ് നിർമാണ ജോലികൾക്ക് തടസം സൃഷ്ടിച്ചിട്ടുള്ളതെന്നാണ് വിവരം.\nകലയപുരം - താമരക്കുടി റോഡ് തകരുകയും വാഹനയാത്ര ദുസഹമാവുകയും ചെയ്തിട്ട് രണ്ടു വർഷത്തോളമായി. ജനങ്ങളുടെ നിരന്തര പരാതികളെ തുടർന്ന് റോഡു നവീകരണത്തിനായി രണ്ടു കോടി രൂപ അനുവദിക്കുകയുണ്ടായി. 3.35 കിലോമീറ്റർ ദൈർഘ്യമുള്ള റോഡ് വീതി കൂട്ടി ബലപ്പെടുത്തി നിർമ്മിക്കുന്നതിനാണ് തുകയനുവദിച്ചത്.\nതകർന്നു കിടക്കുന്ന റോഡിന്‍റെ നിർമാണ ജോലികൾ ആരംഭിച്ചിട്ട് ആറുമാസം കഴിഞ്ഞെങ്കിലും 50 ശതമാനം ജോലികൾ പോലും പൂർത്തീകരിച്ചിട്ടില്ല. ചെറിയ പാലങ്ങൾ വീതി കൂട്ടുകയും വശങ്ങൾ കെട്ടുകയും മാത്രമാണ് ചെയ്തിട്ടുള്ളത്.\nമൈലം - തലവൂർ പഞ്ചായത്തുകളിൽ കുടിവെള്ള വിതരണ പൈപ്പുകൾ സ്ഥാപിക്കുന്നതിനുവേണ്ടി ജലവിഭവ വകുപ്പാണ് റോഡു നിർമാണത്തിന് തടസം സൃഷ്ടിക്കുന്നതെന്ന് ജനങ്ങൾ പറയുന്നു.\nഎന്നാൽ ജലവിതരണ പൈപ്പുകൾ സ്ഥാപിക്കുന്നതിനുള്ള പ്രാരംഭ നടപടികൾ പോലും ജലവിഭവ വകുപ്പ് തുടങ്ങിയിട്ടില്ല. ടെൻഡർ നടപടികൾക്കും തുടക്കമായിട്ടില്ല. റോഡു നവീകരണം തടസപ്പെടുത്തുകയാണ് ജലവിഭവ വകുപ്പെന്നാണ് ജനങ്ങളുടെ ആരോപണം. ഇപ്പോൾ വാഹന യാത്രയും കാൽനടയാത്രയും ദുസഹമായിട്ടുള്ള ഈ റോഡിന് എന്ന് ശാപമോക്ഷം ലഭിക്കുമെന്ന ആശങ്കയിലാണ് ജനങ്ങൾ.


Buddha Quotes in Malayalam: Inspirational Buddha Quotes on Peace, Life, Love, Happiness, Karma : ശ്രീബുദ്ധന്റെ ആശയങ്ങള് ജീവിതത്തില് മാറ്റം സൃഷ്ടിക്കും - Malayalam BoldSky\nകപില വസ്തുവിലെ ശുദ്ധോദന മഹാരാജാവിന്റെ മകനായാണ് സിദ്ധാര്‍ത്ഥന് എന്ന പേരില് ശ്രീബുദ്ധന് ജനിച്ചത്. വൈശാഖ പൗര്‍ണമി ദിനത്തിലാണ് ഇദ്ദേഹം ജനിച്ചത്. രാജകൊട്ടാരത്തിന്റെ സുഖത്തില് നിന്നും സന്തോഷത്തില് നിന്നും ജീവിതത്തിലെ സുഖദു:ഖങ്ങളിലേക്ക് എത്തുന്നതിന് സിദധാര്‍ത്ഥന് എന്ന ശ്രീബുദ്ധന് ഇറങ്ങി വന്നു. ദുരിതഫലങ്ങളില് നിന്നുള്ള മോചനം തന്നെയായിരുന്നു അദ്ദേഹത്തിന്റെ ജീവിതം.\nശ്രീബുദ്ധന് സത്യം കണ്ടെത്തിയ ദിനം; ജ്ഞാനോദയത്തിന്റെ ബുദ്ധ പൂര്‍ണിമ\nആറുവര്‍ഷം നീണ്ടു നിന്ന ധ്യാനത്തിന് ശേഷം ഗയയിലെ ബോധിവൃക്ഷച്ചുവട്ടിലേക്ക് ജ്ഞാനോദയത്തിന്റെ പാതയിലേക്ക് അദ്ദേഹം എത്തുകയായിരിക്കുന്നു. താന് കണ്ടെത്തിയ മാര്‍ഗ്ഗം ലോകത്ത് പ്രചരിപ്പിക്കുക എന്നുള്ളതായിരുന്നു അദ്ദേഹത്തിന്റെ ആശയങ്ങളും. ഈ അവസരത്തില് ശ്രീബുദ്ധന്റെ ചില ആശയങ്ങളും തത്വങ്ങളും നമുക്ക് നോക്കാവുന്നതാണ്. ഇതിനെക്കുറിച്ച് നോക്കാം.\nകോപത്തിന്റെ ഒരു നിമിഷത്തില് ക്ഷമയുടെ ഒരു നിമിഷം നിങ്ങള്‍ക്ക് നൂറു നിമിഷത്തെ പശ്ചാത്താപം നല്‍കുന്നു\nവിജയകരമായ ജീവിതത്തേക്കാള് സംതൃപ്തികരമായ ജീവിതം മികച്ചതാണ്, കാരണം നമ്മുടെ വിജയം മറ്റുള്ളവര് അളക്കുന്നു. എന്നാല് നമ്മുടെ സംതൃപ്തി അളക്കുന്നത് നമ്മുടെ സ്വന്തം ആത്മാവും മനസ്സും ഹൃദയവുമാണ്.\nനിങ്ങളുടെ പക്കലുള്ളതിന് എല്ലായ്‌പ്പോഴും നന്ദിയുള്ളവരായിരിക്കുക, ധാരാളം ആളുകള്‍ക്ക് ഒന്നുമില്ല എന്നതാണ്.\nകാര്യങ്ങള് മെച്ചപ്പെടുമെന്നതിനാല് ശക്തരായിരിക്കുക. ഇപ്പോള് കൊടുങ്കാറ്റായിരിക്കാം, പക്ഷേ ഒരിക്കലും എന്നെന്നേക്കുമായി ഇത് നിലനില്‍ക്കുന്നില്ല\nഒരു ഉദാഹരണമായിരിക്കുക. ദയയില്ലാത്തവരോട് ദയ കാണിക്കുക. അര്‍ഹതയില്ലാത്ത ആളുകളോട് ക്ഷമിക്കുക. നിരുപാധികമായി സ്‌നേഹിക്കുക. നിങ്ങളുടെ പ്രവര്‍ത്തനങ്ങള് എല്ലായ്‌പ്പോഴും നിങ്ങള് ആരാണെന്ന് പ്രതിഫലിപ്പിക്കുന്നു.\nനിങ്ങള് എവിടെയായിരുന്നാലും; അല്ലാത്തപക്ഷം, നിങ്ങളുടെ ജീവിതം നഷ്ടപ്പെടും.\nധൈര്യത്തിന് മുന്നോട്ട് പോകാനുള്ള ശക്തിയില്ല - നിങ്ങള്‍ക്ക് ശക്തിയില്ലാത്തപ്പോള് ഇത് നടക്കുന്നു.\nമുന്‍കാലങ്ങളില് വസിക്കരുത്; ഭാവിയെക്കുറിച്ച് സ്വപ്നം കാണരുത്, ഇപ്പോഴത്തെ നിമിഷം മനസ്സിനെ കേന്ദ്രീകരിക്കുക.\nനിങ്ങള്‍ക്കായി സമയം ചെലവഴിക്കാന് ഒരാളെ നിര്‍ബന്ധിക്കരുത്. അവര്‍ക്ക് ശരിക്കും താല്‍പ്പര്യമുണ്ടെങ്കില്, അവര് ചെയ്യും.\nഓരോ പ്രഭാതത്തിലും ഞങ്ങള് വീണ്ടും ജനിക്കുന്നു. ഇന്ന് നമ്മള് ചെയ്യുന്നത് ഏറ്റവും പ്രധാനമാണ്.\nദൃഢമായ ഒരു പാറ കാറ്റില് കുലുങ്ങാത്തതുപോലെ, ജ്ഞാനികളും സ്തുതിയോ കുറ്റപ്പെടുത്തലോ അചഞ്ചലരാകുന്നു.\nനിങ്ങളുടെ ജീവിതത്തിലെ എല്ലാം നിങ്ങള് തിരഞ്ഞെടുത്ത ഒരു തിരഞ്ഞെടുപ്പിന്റെ പ്രതിഫലനമാണ്. നിങ്ങള്‍ക്ക് മറ്റൊരു ഫലം വേണമെങ്കില്, മറ്റൊരു തിരഞ്ഞെടുപ്പ് നടത്തുക.\nകോപം മുറുകെ പിടിക്കുന്നത് വിഷം കുടിക്കുകയും മറ്റേയാള് മരിക്കുമെന്ന് പ്രതീക്ഷിക്കുകയും ചെയ്യുന്നതുപോലെയാണ്.\nകോപം മുറുകെ പിടിക്കുന്നത് ചൂടുള്ള കല്‍ക്കരി മറ്റൊരാള്‍ക്ക് നേരെ എറിയുക എന്നതുപോലെയാണ്; നിങ്ങള്‍ക്കാണ് പൊള്ളലേല്‍ക്കുന്നത്\nആത്മീയ പാതയില് നിങ്ങളെ പിന്തുണയ്ക്കാന് ആരെയും കണ്ടെത്തുന്നില്ലെങ്കില്, ഒറ്റയ്ക്ക് നടക്കുക.\nഒരു നല്ല സുഹൃത്തല്ലാതെ നിങ്ങള്‍ക്ക് ജീവിതത്തില് ഒന്നുമില്ലെങ്കില്, നിങ്ങള് സമ്പന്നനാണ്.\nജീവിതത്തില്, നിങ്ങള് കണ്ടുമുട്ടുന്ന എല്ലാവര്‍ക്കും ഒരു പങ്കുണ്ടെന്ന് നിങ്ങള് മനസ്സിലാക്കും. ചിലര് നിങ്ങളെ പരീക്ഷിക്കും, ചിലര് നിങ്ങളെ ഉപയോഗിക്കും, ചിലര് നിങ്ങളെ സ്‌നേഹിക്കും, ചിലര് നിങ്ങളെ പഠിപ്പിക്കും. എന്നാല് നിങ്ങളില് ഏറ്റവും മികച്ചത് പുറത്തെടുക്കുന്നവരാണ് യഥാര്‍ത്ഥത്തില് പ്രധാനപ്പെട്ടവര്. എന്തുകൊണ്ടാണ് ഇത് വിലമതിക്കുന്നതെന്ന് നിങ്ങളെ ഓര്‍മ്മിപ്പിക്കുന്ന അപൂര്‍വവും അതിശയകരവുമായ ആളുകള് അവരാണ്.\nനിങ്ങള് കണ്ടുമുട്ടാന് ആഗ്രഹിക്കുന്ന ആളുകളെ ജീവിതം എല്ലായ്‌പ്പോഴും പരിചയപ്പെടുത്തുന്നില്ല. ചില സമയങ്ങളില്, നിങ്ങളെ സഹായിക്കാനും നിങ്ങളെ വേദനിപ്പിക്കാനും നിങ്ങളെ ഉപേക്ഷിക്കാനും നിങ്ങളെ സ്‌നേഹിക്കാനും നിങ്ങള് ആകാന് ഉദ്ദേശിച്ച വ്യക്തിയിലേക്ക് ക്രമേണ നിങ്ങളെ ശക്തിപ്പെടുത്താനും നിങ്ങള് കണ്ടുമുട്ടേണ്ട ആളുകളുമായി ജീവിതം നിങ്ങളെ ബന്ധപ്പെടുത്തുന്നു.\nജീവിതം സന്തുലിതാവസ്ഥയെക്കുറിച്ചാണ്. ദയ കാണിക്കുക, പക്ഷേ നിങ്ങളെ ദുരുപയോഗം ചെയ്യാന് ആളുകളെ അനുവദിക്കരുത്. വിശ്വസിക്കുക, പക്ഷേ വഞ്ചിക്കപ്പെടരുത്. സംതൃപ്തനായിരിക്കുക, എന്നാല് സ്വയം മെച്ചപ്പെടുത്തുന്നത് ഒരിക്കലും നിര്‍ത്തരുത്.\nമനുഷ്യജീവിതത്തിലെ ഏറ്റവും മോശമായ കണ്ടെത്തലാണ് പണം. എന്നാല് മനുഷ്യ സ്വഭാവം പരീക്ഷിക്കുന്നതിനുള്ള ഏറ്റവും വിശ്വസനീയമായ വസ്തുവാണ് ഇത്.\nദേഷ്യപ്പെടുമ്പോള് ഒരിക്കലും മറുപടി നല്‍കരുത്. നിങ്ങള് സന്തോഷവാനായിരിക്കുമ്പോള് ഒരിക്കലും ഒരു വാഗ്ദാനം നല്‍കരുത്. നിങ്ങള് സങ്കടപ്പെടുമ്പോള് ഒരിക്കലും തീരുമാനമെടുക്കരുത്.\nനിങ്ങളുടെ സ്വന്തം ചിന്തകളെ സംരക്ഷിക്കാത്തത്രയും നിങ്ങളെ ദോഷകരമായി ബാധിക്കുകയില്ല.\nജീവിതത്തില് ഒന്നും ഭയപ്പെടേണ്ടതില്ല, അത് മനസ്സിലാക്കണം. കൂടുതല് മനസിലാക്കാനുള്ള സമയമാണിത്, അതിനാല് നമുക്ക് കുറച്ച് ഭയപ്പെടാം.\nജീവിച്ചിരിക്കുന്നവരെ ദ്രോഹിക്കുന്ന ഒരാളെ കുലീനന് എന്ന് വിളിക്കുന്നില്ല. ജീവജാലങ്ങളെ ഉപദ്രവിക്കാതിരിക്കുന്നതിലൂടെ ഒരാളെ കുലീനന് എന്ന് വിളിക്കുന്നു.\nഒരു നിമിഷം ഒരു ദിവസത്തെ മാറ്റാന് കഴിയും, ഒരു ദിവസം ഒരു ജീവിതത്തെ മാറ്റാന് കഴിയും, ഒരു ജീവിതത്തിന് ലോകത്തെ മാറ്റാന് കഴിയും.\nഎനിക്ക് മാത്രമേ എന്റെ ജീവിതം മാറ്റാന് കഴിയൂ. എനിക്കായി ആര്‍ക്കും ചെയ്യാന് കഴിയില്ല.\nസ്തുതിയും കുറ്റപ്പെടുത്തലും നേട്ടവും നഷ്ടവും ആനന്ദവും ദു:ഖവും കാറ്റുപോലെ പോകുന്നു. സന്തോഷവാനായി, എല്ലാവരുടെയും ഇടയില് ഒരു ഭീമന് വൃക്ഷം പോലെ വിശ്രമിക്കുക.\nRead more about: budha purnima life ജീവിതം ബുദ്ധപൂര്‍ണിമ\nBuddha Quotes in Malayalam: Inspirational Buddha Quotes on Peace, Life, Love, Happiness, Karma in Malayalam\nHere in this article we are sharing some inspirational budha quotes on peace, life,, love, happiness and karma in malayalam. Takealook.


canada general election | കാനഡയിൽ പൊതു തെരഞ്ഞെടുപ്പ് ഓക്ടോബർ 21ന്; പാർലമെന്റ് പിരിച്ചുവിട്ടെന്ന് പ്രധാനമന്ത്രി ജസ്റ്റിൻ ട്രൂഡോ; നാലു വർഷം കൊണ്ട് ഒരുപാട് കാര്യങ്ങൾ ചെയ്‌തെന്നും ട്രൂഡോ - MarunadanMalayali.com\nSeptember 11, 2019 | 10:42 PM IST | Permalink\nഒട്ടാവ: കാനഡയിൽ പാർലമെന്റ് പിരിച്ച് വിട്ട് പ്രധാനമന്ത്രി ജസ്റ്റിൻ ട്രൂഡോ. രാജ്യത്തിന്റെ ഗവർണർ ജനറൽ ജൂലി പിയാറ്റയെ കണ്ടശേഷമാണ് പ്രധാനമന്ത്രി രാജ്യം അടുത്ത പൊതുതെരഞ്ഞെടുപ്പിനെ നേരിടാൻ പോകുന്ന വിവരം അറിയിച്ചത്. രാഷ്ട്രത്തലവന്റെ ചുമതല വഹിക്കുന്ന ജൂലി പിയാറ്റെ ആറാഴ്‌ച്ച തെരഞ്ഞെടുപ്പ് പ്രചരണത്തിനായി അനുവദിച്ചു. ഒക്ടോബർ 21നാണ് കാനഡയിൽ പൊതുതെരഞ്ഞെടുപ്പ് നടക്കുക എന്ന് ജസ്റ്റിൻ ട്രൂഡോ പറഞ്ഞു.\nഞങ്ങൾ കഴിഞ്ഞ നാലുവർഷം കൊണ്ട് ഒരുപാട് കാര്യങ്ങൾ ചെയ്തു. പക്ഷേ, ഇനിയും ഒരപാട് കാര്യങ്ങൽ ചെയ്യാനുണ്ട് എന്ന് അദ്ദേഹം മാധ്യമങ്ങളോട് പറഞ്ഞു. കനേഡിയൻ ജനതക്ക് കൺസർവേറ്റീവ് പാർട്ടിയുടെ പരാജയപ്പെട്ട നയങ്ങളാണോ അതോ ലിബറൽ പാർട്ടിയെയാണോ വേണ്ടതെന്ന് തെരഞ്ഞെടുക്കാം എന്നും അദ്ദേഹം കൂട്ടിച്ചേർത്തു. അഭിപ്രായ വോട്ടെടുപ്പുകളിൽ കൺസർവേറ്റീവ് പാർട്ടിയും ലേബർ പാർട്ടിയും ഒപ്പത്തിനൊപ്പമാണ്. 1935 മുതൽ കാനഡയിൽ അധികാരത്തിൽ വരുന്ന പാർട്ടിക്ക് തൊട്ടടുത്ത തെരഞ്ഞെടുപ്പിൽ അധികാരം നഷ്ടപ്പെടാറാണ് പതിവ്.\nയുകെയിൽ ഇപ്പോൾ തെരഞ്ഞെടുപ്പ് നടന്നാൽ ടോറികൾ ഏറ്റവും വലിയ പാർട്ടിയാകുമെങ്കിലും ഭരണത്തിലേറുക ലേബർ; സ്‌കോട്ടിഷ് നാഷണലിസ്റ്റ് പാർട്ടിയുടെ പിന്തുണയോടെ കോർബിൻ പ്രധാനമന്ത്രിയാകുമെന്ന് അഭിപ്രായ സർവേ\nലിബറൽ പാർട്ടി നേതാവാണ്. 2015 നവംബർ 4നാണ് കാനഡയുടെ 23-ആമത്തെ പ്രധാനമന്ത്രിയായി അധികാരത്തിലെത്തിയത്.കാനഡയുടെ മുൻപ്രധാനമന്ത്രി പിയറി ട്രൂഡോയുടെ മകനാണ്.


ബ്ലാസ്‌റ്റേഴ്‌സിന് തുടക്കത്തിലേ തിരിച്ചടി; അനസ് കളത്തിലിറങ്ങാന് വൈകും - Samakalika Malayalam\nബ്ലാസ്‌റ്റേഴ്‌സിന് തുടക്കത്തിലേ തിരിച്ചടി; അനസ് കളത്തിലിറങ്ങാന് വൈകും\nBy സമകാലിക മലയാളം ഡെസ്‌ക് | Published: 14th September 2018 10:33 AM |\nLast Updated: 14th September 2018 10:33 AM | A+A A- |\nസീസണ് തുടങ്ങുന്നതിന് മുന്‍പേ കേരള ബ്ലാസ്റ്റേഴ്‌സിന് തിരിച്ചടി. മലയാളികളുടെ കാത്തിരിപ്പിന് ഒടുവില് മഞ്ഞക്കുപ്പായത്തിലേക്ക് എത്തിയ അനസ് എടത്തൊടിക്ക ബ്ലാസ്റ്റേഴ്‌സിന്റെ സീസണിലെ ആദ്യ മത്സരങ്ങള് കളിക്കാന് ഉണ്ടാകില്ല.\nആദ്യ മൂന്ന് മത്സരങ്ങളില് അനസ് ഇല്ലാതെയാവും ബ്ലാസ്റ്റേഴ്‌സ് ഇറങ്ങുക. പരിക്കല്ല ഇവിടെ വില്ലനായത്. സൂപ്പര് കപ്പിനിടെയുണ്ടായ കയ്യാങ്കളിയെ തുടര്‍ന്ന് ലഭിച്ച റെഡ് കാര്‍ഡാണ് അനസിനും ബ്ലാസ്റ്റേഴ്‌സിനും വിനയായത്.\nജംഷഡ്പൂര് എഫ്‌സി, എഫ്‌സി ഗോവ താരങ്ങളായിരുന്നു മത്സരത്തിനിടയില് ടണലില് വെച്ച് കൊമ്പുകോര്‍ത്തത്. ഇരു ടീമില് നിന്നും മൂന്ന് വീതം താരങ്ങള്‍ക്ക് അന്ന് റെഡ് കാര്‍ഡ് ലഭിച്ചു. ഇതിന് പുറമെ ഒരു ലക്ഷം രൂപ അനസ് ഉള്‍പ്പെടെയുള്ള താരങ്ങള്‍ക്ക് പിഴയായി വിധിക്കുകയും ചെയ്തു.\nജംഷഡ്പരിന്റെ കഴിഞ്ഞ സീസണിലെ അവസാന മത്സരമായിരുന്നു അത്. അതിനാല് അനസിന്റെ വിലക്ക് അടുത്ത സീസണിലേക്ക് വരും. അങ്ങിനെ വരുമ്പോള് കൊല്‍ക്കത്ത, മുംബൈ സിറ്റി, ഡെല്‍ഹി ഡൈനാമോസ് എന്നിവര്‍ക്കെതിരായ ബ്ലാസ്‌റ്റേഴ്‌സിന്റെ മത്സരത്തില് അനസിന് കളത്തിലിറങ്ങാനാവില്ല.\nസന്ദേശ് ജിങ്കനൊപ്പം അനസ് കൂടി എത്തുന്നതോടെ കൂടുതല് കെട്ടുറപ്പുള്ളതാവും ബ്ലാസ്റ്റേഴ്‌സിന്റെ പ്രതിരോധ നിര. ആദ്യ മൂന്ന് മത്സരങ്ങള് അനസിന് നഷ്ടമാകുമ്പോള് ആ സ്ഥാനത്ത് സിറില് കാലി, പെസിച്ച് എന്നിവയില് ആരെയെങ്കിലുമോ, അല്ലെങ്കില് ഇവര് രണ്ടുപേരേയുമോ ആവാം ഡേവിഡ് ജെയിംസ് കളത്തിലിറക്കുക.\nകേരള ബ്ലാസ്‌റ്റേഴ്‌സ് അനസ് എടത്തൊടിക്ക ഐഎസ്എല്


ജറുസലേമിനെ ഇസ്രയേലിന്റെ തലസ്ഥാനമായി ട്രംപ് ഇന്ന് പ്രഖ്യാപിച്ചേക്കും-US To Recognise Jerusalem As Israel Capital, Which Could Lead To Unrest\nUs To Recognise Jerusalem As Israel Capital Which Could Lead To Unrest\nജറുസലേമിനെ ഇസ്രയേലിന്റെ തലസ്ഥാനമായി ട്രംപ് ഇന്ന് പ്രഖ്യാപിച്ചേക്കും\nട്രംപിന്റെ നീക്കത്തിനെതിരേ പലസ്തീന് സര്‍ക്കാരും സംഘടനകളും പ്രതിഷേധമറിയിച്ചിട്ടുണ്ട്\nവാഷിങ്ടണ്: ചരിത്ര പ്രസിദ്ധമായ ജറുസലേമിനെ ഇസ്രയേലിന്റെ തലസ്ഥാനമായി അമേരിക്കന് പ്രസിഡന്റ് ഡോണള്‍ഡ് ട്രംപ് ഇന്ന് ഔദ്യോഗികമായി അംഗീകരിക്കുമെന്ന് വിവരം. യുഎസ് എംബസി ജറുസലേമിലേക്ക് മാറ്റി സ്ഥാപിക്കാനും ട്രംപ് ഇന്ന് ഉത്തരവിട്ടേക്കുമെന്നും റിപ്പോര്‍ട്ടുണ്ട്. പതിറ്റാണ്ടുകളായി യുഎസ് തുടര്‍ന്നുവരുന്ന നയത്തിനു വിരുദ്ധമാണ് ജറുസലേമിനെ ഇസ്രായേല് തലസ്ഥാനമായി പരിഗണിക്കാനുള്ള ട്രംപിന്റെ നീക്കം.\nട്രംപിന്റെ നീക്കത്തിനെതിരേ പലസ്തീന് സര്‍ക്കാരും സംഘടനകളും പ്രതിഷേധമറിയിച്ചിട്ടുണ്ട്. നിലവില് ടെല് അവീവാണ് ഇസ്രായേല് തലസ്ഥാനം. ഭാവിയില് സ്വതന്ത്ര പരമാധികാര രാഷ്ട്രത്തിന്റെ തലസ്ഥാനമായി പരിഗണിക്കുന്ന ജറുസലേമിനുമേല് പലസ്തീനുള്ള അവകാശം നിഷേധിക്കുന്ന തരത്തിലുള്ള നടപടികളില് നിന്നു ട്രംപ് പിന്‍മാറണമെന്നു പലസ്തീന് സ്വാതന്ത്ര്യ പ്രസ്ഥാനം (പിഎല്‍ഒ) ആവശ്യപ്പെട്ടു.\nജറുസലേം വിഷയത്തില് കൂട്ടമായ ചര്‍ച്ചകളുടെ അടിസ്ഥാനത്തില് മാത്രമേ തീരുമാനം കെക്കൊള്ളൂ എന്നായിരുന്നു മുന് അമേരിക്കന് പ്രഡിഡന്റുമാരുടെ നിലപാട്. എന്നാല് ഇസ്രായേലിനു മേല് അമിത താല്‍പര്യം കാണിക്കുന്ന ട്രംപ് നേരത്തെ ഇസ്രായേലിലെ അമേരിക്കന് എംബസി ടെല് അവീവില് നിന്നു ജറുസലേമിലേക്ക് മാറ്റുമെന്നു പ്രഖ്യാപിച്ചിരുന്നു. ട്രംപിന്റെ പുതിയ നീക്കത്തില് അമര്‍ഷം പൂണ്ട പശ്ചിമേഷ്യന് രാജ്യങ്ങള് കടുത്ത എതിര്‍പ്പ് അറിയിച്ചിട്ടുണ്ട്. പശ്ചിമേഷ്യന് രാജ്യങ്ങളുമായുള്ള യുഎസിന്റെ ബന്ധം വഷളാവാന് ഇതു കാരണമാകുമെന്നും വിദഗ്ധര് വിലയിരുത്തുന്നു. നഗരത്തിനു മേലുള്ള ഇസ്രായേലിന്റെ അവകാശവാദത്തെ അന്താരാഷ്ട്ര സമൂഹം ഇതുവരെ അംഗീകരിച്ചില്ല. ഭാവിയില് സ്വതന്ത്ര പലസ്തീന് രാഷ്ട്രം രൂപീകരണം സാധ്യമായാല് പലസ്തീനികള് തലസ്ഥാനമാക്കാന് പരിഗണിക്കുന്നത് ജറുസലേമിനെയാണ്.\nപലസ്തീന്-ഇസ്രായേല് സമാധാന ശ്രമങ്ങളെ തകര്‍ക്കാന് ട്രംപിന്റെ പ്രഖ്യാപനം കാരണമാവുമെന്നു പലസ്തീന് പ്രസിഡന്റ് മഹ്മൂദ് അബ്ബാസിന്റെ വക്താവ് നാബില് അബുര്‍ദൈനഹ് പ്രതികരിച്ചു. മേഖലയെ അസ്ഥിരപ്പെടുത്താന് ഈ നീക്കം കാരണമാവും. ഇസ്രായേലിനേയും ട്രംപിനെ പ്രസിഡന്റ് സ്ഥാനത്തെത്തിച്ച ഇസ്രായേല് അനുകൂലികളായ വലതുപക്ഷത്തേയും തൃപ്തിപ്പെടുത്തുന്നതാണ് വരാന് പോവുന്ന പ്രഖ്യാപനത്തിലൂടെ ട്രംപ് ലക്ഷ്യമിടുന്നതെന്നും അദ്ദേഹം അഭിപ്രായപ്പെട്ടു.\nജറുസലേം വിഷയം പലസ്തീനികളുടെ മാത്രമല്ലെന്നും ലോകത്തെമ്പാടുമുള്ള അറബ്-ഇസ്‌ലാമിക്-ക്രിസ്ത്യന് വിഭാഗക്കാരെ സംബന്ധിച്ച സുപ്രധാനമായ വിഷയമാണെന്നും യുഎസ് ഭരണകൂടത്തെ എല്ലാവരും ധരിപ്പിച്ചിരുന്നതാണെന്നു പിഎല്‍ഒ നിര്‍വാഹക സമിതി ജനറല് സെക്രട്ടറി സാഏബ് ഇറെകാത് പറഞ്ഞു.\nപുണ്യസ്ഥലമായ അല് അഖ്‌സ മസ്ജിദ് ഉള്‍പ്പെടുന്ന ജറൂസലേം പ്രദേശം ഇസ്രായേല് തലസ്ഥാനമായി പ്രഖ്യാപിക്കുന്നത് വലിയ പ്രശ്‌നമാണ്. യുഎസ് തീകൊണ്ടാണ് കളിക്കുന്നതെന്നും ഇറെകാത് അഭിപ്രായപ്പെട്ടു. തലസ്ഥാനമായി കിഴക്കന് ജറുസലേമില്ലെങ്കില് പലസ്തീന് രാഷ്ട്രത്തിന് അര്‍ഥമില്ലാതായി മാറുമെന്നും അദ്ദേഹം കൂട്ടിച്ചേര്‍ത്തു.\nജിഗ്നേഷ് മേവാനിക്ക് നേരെ ആക്രമണം; ബിജെപിയുടെ ഭയമാണ് ആക്രമണത്തിന് പിന്നിലെന്ന് മേവാനി\n‘നിങ്ങള്‍ക്ക് എന്തിനാണ് അവര് നൊബേല് പുരസ്കാരം തന്നത്?’; നദിയ മുറാദിനോട് ട്രംപ്\nമേഗന് റാപിനോയ്: നിലപാട് കൊണ്ട് ട്രംപിനെ വെല്ലുവിളിച്ച അമേരിക്കന് ഫുട്ബോള് നായിക\n‘ഇത് അംഗീകരിക്കാന് സാധിക്കാത്ത നടപടി’; ഇന്ത്യക്കെതിരെ ട്രംപ്


കർഷകർക്കും ചെറുകിട സംരംഭകർക്കുമായി സാമ്പത്തിക പാക്കേജുകളുമായി എയർടെൽ; ഇടപാട് ആഗോള പേയ്‌മെന്റ് വ്യവസായത്തിലെ പ്രമുഖരായ മാസ്റ്റര്‍കാര്‍ഡുമായി ചേര്‍ന്ന് - Live Newage\nഇന്ത്യയിലെ ആദ്യത്തെ പേയ്‌മെന്റ്‌സ് ബാങ്കായ എയര്‍ടെല് പേയ്‌മെന്റ്‌സ് ബാങ്ക് ആഗോള പേയ്‌മെന്റ് വ്യവസായത്തിലെ പ്രമുഖരായ മാസ്റ്റര്‍കാര്‍ഡുമായി ചേര്‍ന്ന് കര്‍ഷകര്, ചെറുകിട-ഇടത്തരം സംരംഭകര്, റീട്ടെയില് ഉപഭോക്താക്കള് തുടങ്ങി ബാങ്കിങ് രംഗത്തു നിന്നും മാറ്റിനിര്‍ത്തപ്പെട്ടവരുടെ ആവശ്യങ്ങള്‍ക്ക് വേണ്ടിയുള്ള സാമ്പത്തിക പാക്കേജുകൾ അവതരിപ്പിക്കാൻ ഒരുങ്ങുന്നു.\nഡിജിറ്റല് ഇന്ത്യ, എല്ലാവര്‍ക്കും ബാങ്കിങ് എന്നിങ്ങനെയുള്ള സര്‍ക്കാരിന്റെ ഭാവി സ്വപ്‌നങ്ങളുടെ ഭാഗമായാണ് പുതിയ ദൗത്യം. ഇതിലൂടെ മാസ്റ്റര്‍കാര്‍ഡിന്റെ ആഗോള-പ്രാദേശിക പരിചയവും എയര്‍ടെലിന്റെ ശക്തമായ നെറ്റ്‌വര്‍ക്കും ഒന്നിക്കുകയാണ്.\nകര്‍ഷകര്‍ക്ക് ആധുനിക കാര്‍ഷിക സാങ്കേതിക വിദ്യകളും മാര്‍ക്കറ്റുമായുള്ള ബന്ധവും വികസിപ്പിക്കാനും അതുവഴി അവരുടെ സാമ്പത്തിക ഇടപാടുകൾ നേരിട്ട് പേയ്‌മെന്റ്‌സ് ബാങ്ക് അക്കൗണ്ടിലേക്ക് ലഭ്യമാക്കാനുമുള്ള സൗകര്യം ഇതിലൂടെ ലഭിക്കും. ഇതിനായി അഞ്ചു ലക്ഷത്തോളം വരുന്ന എയര്‍ടെല് ബാങ്കിങ് പോയിന്റുകളുടെ പിന്തുണയും ഉണ്ടാകും. കര്‍ഷകര്‍ക്ക് അവരവരുടെ ഏറ്റവും അടുത്ത് തന്നെ ബാങ്കിങ് സേവനം ഇത് വഴി ലഭ്യമാകുകയും ചെയ്യും.\nരാജ്യത്തുടനീളമുള്ള ചെറുകിട സംരംഭകര്‍ക്കായുള്ള ഉല്‍പ്പന്നങ്ങളും ഇരുവരും ചേര്‍ന്ന് വികസിപ്പിക്കുകയും ചെയ്യും. ബാങ്കിങ് രംഗത്ത് പരിമിതമായ പങ്കാളിത്തമുള്ള ചെറുകിട-ഇടത്തരം സംരംഭകരെ പേയ്‌മെന്റുകളില് പിന്തുണച്ചും സാമ്പത്തിക ഇടപാടുകളില് പരിപാലിച്ചും പ്രതിസന്ധി ഘട്ടങ്ങളില് മൂലധനം ലഭ്യമാക്കിയും ശാക്തീകരിക്കുവാന് സാധിക്കും.\nഉപഭോക്താക്കള്‍ക്കും വ്യാപാരികള്‍ക്കും എന്‍എഫ്‌സി പോലുള്ള സപ്ര്‍ശന രഹിത പേയ്‌മെന്റ് സാധ്യമാക്കുന്നതുള്‍പ്പടെയുള്ള വിവിധ കാര്‍ഡുകള് വികസിപ്പിക്കുന്നതിനും ഇരുവരും ചേര്‍ന്ന് പ്രവര്‍ത്തിക്കും.\nരാജ്യത്ത് സാമ്പത്തികവും ഡിജിറ്റലുമായ ഉള്‍പ്പെടുത്തലിനായി മാസ്റ്റര്‍കാര്‍ഡുമായി സഹകരിക്കുന്നതില് സന്തോഷമുണ്ടെന്നും സഹകരണത്തിലൂടെ ഉപഭോക്താക്കളെ ഡിജിറ്റല് ബാങ്കിങിലേക്ക് പ്രോല്‍സാഹിപ്പിക്കുകയാണ് ലക്ഷ്യമിടുന്നതെന്നും സൗകര്യപ്രദമായ പേയ്‌മെന്റ് ഉല്‍പ്പന്നങ്ങളിലേക്ക് കൂട്ടിചേര്‍ക്കലാകും പുതിയ പരിഹാരങ്ങളെന്നും എയര്‍ടെല് പേയ്‌മെന്റ്‌സ് ബാങ്ക് എംഡിയും സിഇഒയുമായ അനുബ്രത ബിശ്വാസ് പറഞ്ഞു.\nഡിജിറ്റല് പേയ്‌മെന്റുകള് ലക്ഷക്കണക്കിന് വരുന്ന ഇന്ത്യക്കാരുടെ ജീവിതത്തില് പൊസിറ്റീവായ മാറ്റം ഉണ്ടാക്കുമെന്നും കര്‍ഷകരെയും ചെറുകിട-ഇടത്തരം സംരംഭകരെയും നൂതനമായ ഡിജിറ്റല് ലോകത്തേക്ക് എത്തിക്കുന്നതിനുള്ള പേയ്‌മെന്റ് പരിഹാരങ്ങള്‍ക്കായി എയര്‍ടെലുമായി സഹകരിക്കുന്നതില് മാസ്റ്റര്‍കാര്‍ഡിന് സന്തോഷമുണ്ടെന്നും ഈ പരിഹാരങ്ങളിലൂടെ അവര്‍ക്ക് വലിയൊരു വിപണി അടിത്തറയുണ്ടാക്കാനാകുമെന്നും പേയ്‌മെന്റുകള് നേരിട്ട് അക്കൗണ്ടുകളിലേക്ക് ലഭിക്കുമെന്നും ഇന്ത്യയിലെ വ്യാപാരികളെ ഡിജിറ്റല് പേയ്‌മെന്റുകളിലൂടെ ശാക്തീകരിക്കുക എന്ന മാസ്റ്റര്‍കാര്‍ഡിന്റെ ലക്ഷ്യത്തില് ഈ സഹകരണം നിര്‍ണായക പങ്കുവഹിക്കുമെന്നും മാസ്റ്റര്‍കാര്‍ഡ് ദക്ഷിണേഷ്യ ഡിവിഷന് പ്രസിഡന്റ് പൊരുഷ് സിങ് പറഞ്ഞു.\nമാസ്റ്റര്‍കാര്‍ഡ് കഴിഞ്ഞ മൂന്നു വര്‍ഷമായി എയര്‍ടെല് പേയ്‌മെന്റ്‌സ് ബാങ്കുമായി സഹകരിച്ച് മാസ്റ്റര്‍കാര്‍ഡിന്റെ ഡെബിറ്റ് കാര്‍ഡ് കൊണ്ടു വരാനുള്ള ശ്രമത്തിലാണ്.\nContent Highlights: Airtel group ties up with Mastercard to develop products for farmers, SMEs


ഇല്ലാത്ത മയ്യിത്തിന്റെ പേരില് പണപ്പിരിവ്; മലയാളി ഇടപെട്ട് പ്രതിയെ പിടിച്ചു | Malayalam News\nഇല്ലാത്ത മയ്യിത്തിന്റെ പേരില് പണപ്പിരിവ്; മലയാളി ഇടപെട്ട് പ്രതിയെ പിടിച്ചു\n2020-02-21 21:15:00 ഹബീബ് ഏലംകുളം\nദമാം- ഇല്ലാത്ത മയ്യിത്തിന്റെ പേരില് പള്ളിയില് പണപ്പിരിവ് നടത്തിയ ഈജിപ്തുകാരന് പിടിയിലായി. ദമാമിലെ സാമൂഹ്യ പ്രവര്‍ത്തകന് നാസ് വക്കം ഇടപെട്ടതിനെ തുടര്‍ന്നാണ് പ്രതി പിടിയിലായത്. നാസ് വക്കത്തെ പള്ളി ഇമാമും പോലീസും സ്വദേശികളും അഭിനന്ദിച്ചു.\nപള്ളികളില് സ്ഥിരമായി പണപ്പിരിവ് നടത്തുന്ന ഈജിപ്ത് സ്വദേശിയാണ് പിടിയിലായത്. ജുമുഅ നമസ്‌കാരത്തിനെത്തിയ ദമാം മസ്രൂഇയ ജുമാ മസ്ജിദിലാണ് സംഭവം.\nനമസ്‌കാരം കഴിഞ്ഞ ഉടന് പുറത്തേക്കുള്ള പ്രധാന കവാടത്തില് ചെറുപ്പക്കാരന് വലിയ ശബ്ദത്തില് തന്റെ ബന്ധുവായ അഹമ്മദ് ശരീഫ് മരിച്ചുവെന്നും മൃതദേഹം നാട്ടിലെത്തിക്കാന് പണമില്ലാതെ മാസങ്ങളായി മോര്‍ച്ചറിയിലാണെന്നും സഹായിക്കണമെന്നും അഭ്യര്‍ഥിക്കുകയായിരുന്നു. നൂറു കണക്കിനാളുകള് സഹായവുമായി പാഞ്ഞടുത്തു. മിനിറ്റുകള്‍ക്കകം ആയിരക്കണക്കിന് റിയാലായി.\nപണപ്പിരിവ് കൊഴുത്തതോടെ നാസ് വക്കം അദ്ദേഹത്തിനടുത്തെത്തി വിഷയമാരായുകയും മൃതദേഹം ഇവിടെ മറവ് ചെയ്യുന്നതിനാണെങ്കിലും നാട്ടിലേക്കയക്കുന്നതിനാണെങ്കിലും താന് സഹായിക്കാമെന്നും തന്റെ കൂടെ സെന്‍ട്രല് ആശുപത്രിയിലേക്ക് വരണമെന്നും ആവശ്യപ്പെട്ടു. ഒരു റിയാല് പോലും പിരിക്കേണ്ടതില്ലെന്ന് പറഞ്ഞതോടെ ഈജിപ്ഷ്യന് യുവാവ് പരുങ്ങാന് തുടങ്ങി. ഉടനെ നിരവധി സ്വദേശി പൗരന്മാര് നാസ് വക്കത്തിനൊപ്പം നിലകൊള്ളുകയും അദ്ദേഹത്തിന്റെ കൂടെ പോകാന് ആവശ്യപ്പെടുകയും ചെയ്തു. നാസ് തന്റെ മൊബൈലില് ഉണ്ടായിരുന്ന ദമാം മോര്‍ച്ചറിയിലെ മൃതദേഹങ്ങളുടെ ലിസ്റ്റ് പരിശോധിച്ചെങ്കിലും ഇങ്ങനെ ഒരു പേര് അതില് കണ്ടെത്താന് കഴിഞ്ഞില്ല.\nഒരു ഈജിപ്ഷ്യന് പൗരന്റെ മൃതദേഹം പോലും ഇല്ലെന്നും അടുത്ത കാലത്ത് ഇങ്ങനെ ഒരാള് മരിച്ച വിവരം അറിയില്ലെന്നും ദമാം മെഡിക്കല് കോംപ്ലക്‌സ് മോര്‍ച്ചറി മേധാവിയെ മൊബൈലില് വിളിച്ച് ഉറപ്പു വരുത്തുകയും ചെയ്തു. ഇതിനിടയില് ചില ഈജിപ്ഷ്യന് സ്വദേശികള് തന്നെ മുന്നോട്ടു വന്ന് യുവാവിനെ ചോദ്യം ചെയ്യുകയും തങ്ങളുടെ രാജ്യക്കാരെ അപമാനപ്പെടുത്തി എന്നാരോപിച്ച് കൈയേറ്റത്തിനു ശ്രമിക്കുകയും ചെയ്തു. അവരെ ശാന്തരാക്കിയ പള്ളി ഇമാമും സ്വദേശി പ്രമുഖരും ആളുകളോട് പിരിഞ്ഞു പോകാന് ആവശ്യപ്പെട്ടു. പിരിച്ചെടുത്ത പണം സ്ഥലത്തെത്തിയ പോലീസിനെ ഏല്‍പിച്ചു. യുവാവിന്റെ സ്ഥിരം പരിപാടിയാണ് ഇതെന്നും നിരവധി പള്ളികളില് വെള്ളിയാഴ്ചകളില് പണപ്പിരിവ് നടത്താറുണ്ടെന്നും ചില ദൃക്‌സാക്ഷികളും വിളിച്ചു പറയുന്നുണ്ടായിരുന്നു.\nപോലീസിന്റെ പ്രത്യേക അഭിനന്ദനവും നാസ് വക്കത്തിനു ലഭിച്ചു. നാസ് വക്കത്തിനെയും പള്ളി ഇമാമിനെയും സാക്ഷിയാക്കി പോലീസ് കേസ് എടുക്കുകയും വ്യാജ പണപ്പിരിവുകള്‍ക്കെതിരെയുള്ള മുന്നറിയിപ്പ്്് കൂടിയാണിതെന്ന് ഓര്‍മിപ്പിക്കുകയും ചെയ്തു.\nSaudi fake collection\n03/30/2020 - 21:45\nവുഹാനില് മരിച്ചത് 42,000 പേര്! ചൈന സത്യം മറച്ചു വെച്ചെന്ന്\nസൗദിയില് സോഷ്യല് മീഡിയ നിരീക്ഷിക്കുന്നതെങ്ങിനെ\nഭക്ഷ്യവസ്തുക്കള് അമിതമായി സൂക്ഷിക്കേണ്ട, 29 രാജ്യങ്ങളില്‍നിന്ന് ഇറക്കുമതി;- സൗദി കൃഷി മന്ത്രാലയം\nഉമ്മുൽഖുറാ യൂനിവേഴ്‌സിറ്റി വിദ്യാർഥികളെ ഐസൊലേഷനിലാക്കി


എന്റെ ശരീരം ആർക്കും കിടക്ക പങ്കിടാൻ നൽകിയിട്ടില്ല; നഗ്നശരീരത്തിൽ കുട്ടികൾ ചിത്രം വരച്ചിട്ടില്ല; എന്റെ ലൈംഗികതയ്ക്ക് 80000 രൂപ വിലയിട്ടിട്ടില്ല; സോഷ്യൽ മീഡിയ അക്രമങ്ങൾക്കെതിരെ ആഞ്ഞടിച്ച് നടി ലക്ഷ്മി പ്രിയ | Daily Indian Herald\nAugust 4, 2020 10:13 am By : Indian Herald Staff\nകൊച്ചി: അഭിപ്രായ പ്രകടനത്തിന്റെ പേരിൽ സൈബർ ആക്രമണത്തിനു വിധേയയായ നടി ലക്ഷ്മി പ്രിയ ഫെയ്‌സ്ബുക്കിലൂടെ ശക്തമായ പ്രതികരണവുമായി രംഗത്ത്. തന്നെ ആക്രമിച്ചവർക്കും വിമർശിച്ചവർക്കും അതേ നാണയത്തിൽ കൂടെ തന്നെ മറുപടി നൽകിയാണ് ലക്ഷ്മി ഇപ്പോൾ രംഗത്ത് എത്തിയിരിക്കുന്നത്.\nസോഷ്യൽ മീഡിയയിലൂടെ തന്നെ വിമർശിച്ച സി.പി.എം അനുഭാവികളായ രശ്മി നായർക്കും, രഹ്ന ഫാത്തിമയ്ക്കും അടക്കമുള്ളവരെയാണ് പരസ്യമായി ലക്ഷ്മി വിമർശിച്ചിരിക്കുന്നത്. ആരുടെയും പേരെടുത്തു പറഞ്ഞിട്ടില്ലെങ്കിലും ലക്ഷ്മിയുടെ പോസ്റ്റിൽ നിന്നും ഇവരുടെ പേരുകൾ വ്യക്തമാണ്. ഇവരുടെ ചെയ്തികൾ എടുത്തു പറഞ്ഞാണ് ലക്ഷ്മിയുടെ വിമർശനം.\nദേവസ്വം ബോർഡിന്റെ ഒരു ക്ഷേത്രത്തിലെ ബലിക്കല്ലിൽ ചവിട്ടി നിൽക്കുന്ന ജീവനക്കാരന്റെ പോസ്റ്റ് നേരത്തെ ലക്ഷ്മിപ്രിയ ഷെയർ ചെയ്തിരുന്നു. ഇയാൾക്കു നേരെ ലക്ഷ്മി ശാപവാക്കുകളും ചൊരിഞ്ഞിരുന്നു. ഇതിനു പിന്നാലെ സോഷ്യൽ മീഡിയയിൽ നടന്ന ചർച്ചകൾക്കു പിന്നാലെയാണ് ഇപ്പോൾ സോഷ്യൽ മീഡിയയിൽ ഇതിനുള്ള ചുട്ടമറുപടിയുമായി ലക്ഷ്മി ഇപ്പോൾ എത്തിയിരിക്കുന്നത്.\nലക്ഷ്മി പ്രിയയുടെ ഫെയ്‌സ്ബുക്ക് പോസ്റ്റ് ഇങ്ങനെ\nലക്ഷ്മി പ്രിയയെ കൂവി വെളുപ്പിച് ആരാധകർ എന്ന തലക്കെട്ടോടെ ഒരു ഓൺലൈൻ ന്യൂസ് കണ്ടു. ലക്ഷ്മി പ്രിയയെ കൂവി വെളുപ്പിയ്ക്കാൻ ലക്ഷ്മി പ്രിയ ഇന്ന് വരെ ചാൻസ് ചോദിച്ചു ആളുകളെ വിളിക്കുകയോ കിടപ്പറ വാതിൽ തുറന്നു കൊടുക്കുകയോ ചുംബന സമരത്തിൽ പങ്കെടുക്കുകയോ 85000/ ക യ്ക്ക് ശരീരം വിൽപ്പനയ്ക്കു വയ്ക്കുകയോ അല്പ്പ വസ്ത്ര ധാരി ആയി ഫോട്ടോ പോസ്റ്റ് ചെയ്യുകയോ മുല ഊട്ടുന്ന ഫോട്ടോ എടുക്കുകയോ ഗർഭാവസ്ഥയിൽ ഉള്ള നഗ്‌ന ദൃശ്യം പ്രചരിപ്പിക്കുകയോ എടുക്കുകയോ കവിത മോഷ്ട്ടിക്കുകയോ മറ്റുള്ളവരെ അവഹേളിക്കുകയോ ശബരിമലയിൽ ഇരുളിന്റെ മറ പറ്റി കയറുകയോ മക്കളെക്കൊണ്ട് ശരീരത്തിൽ ചിത്രം വരപ്പിക്കുകയോ തുണി ഉടുക്കാതെ മത്തി വറുക്കുകയോ\nകക്ഷത്തെ രോമം കാണിച്ചു ഫോട്ടോ എടുക്കുകയോ ആർത്തവ ലഹള നടത്തുകയോ സ്വയം ഭോഗ യന്ത്രങ്ങൾ പ്രചരിപ്പിക്കുകയോ സ്വയംഭോഗത്തെക്കുറിച്ച് പോസ്റ്റ് എഴുതുകയോ സ്വർണ്ണക്കടത്തു നടത്തുകയോ ആളുകളെ കൊലപ്പെടുത്തുകയോ തീവ്രവാദ പ്രവർത്തനങ്ങൾ മറ്റു രാജ്യ വിരുദ്ധ പ്രവർത്തനങ്ങൾ നടത്തുകയോ ചെയ്തിട്ടില്ല.\nപകരം എന്റെ നിലപാടുകളിൽ ഉറച്ചു നിൽക്കുകയാണ് ചെയ്തിട്ടുള്ളത്. എന്നാൽ കഴിയുന്ന വിധം സാമൂഹിക സേവനം ചെയ്യാറുണ്ട്.ഒരു മതത്തിന്റെയും ആചാരങ്ങളിലോ വിശ്വാസങ്ങളിലോ കൈ കടത്താറില്ല. എന്റെ വിശ്വാസം ഹനിക്കാൻ അനുവദിക്കുകയുമില്ല.\nനിങ്ങൾക്ക് നിങ്ങളുടെ വിശ്വാസം എത്ര മഹത്തരം ആണോ അത് പോലെ തന്നെ ആണ് എനിക്കും. ഈ രാജ്യത്തിന്റെ നിയമം അനുസരിച്ചു ജീവിക്കുന്ന, ടാക്‌സ് അടയ്ക്കുന്ന ആൾ. ഇന്ത്യൻ ഭരണ ഘടന റഉറപ്പു വരുത്തുന്ന അഭിപ്രായ സ്വാതന്ത്ര്യം ഉണ്ട് എന്ന് വിശ്വസിച്ചു ജീവിക്കുന്ന ആൾ. അഭിമാനം അടിയറവു വയ്ക്കാത്ത ആൾ.\nTags: ACTRESS LEKSHMI PRIYA, cinema, lakshmi


Emalayalee.com - ഇഞ്ചോടിഞ്ച് ഇഞ്ചോടിഞ്ച് പോരാട്ടവുമായി മഞ്ചേശ്വരം; സ്ഥാനാര്‍ത്ഥികളുടെ പ്രചാരണത്തിനായി മുതിര്‍ന്ന നേതാക്കള് മണ്ഡലത്തില്\nഇഞ്ചോടിഞ്ച് ഇഞ്ചോടിഞ്ച് പോരാട്ടവുമായി മഞ്ചേശ്വരം; സ്ഥാനാര്‍ത്ഥികളുടെ പ്രചാരണത്തിനായി മുതിര്‍ന്ന നേതാക്കള് മണ്ഡലത്തില്\nമഞ്ചേശ്വരം: പ്രചാരണം അവസാന ഘട്ടത്തിലേക്കെത്തുമ്ബോള് മഞ്ചേശ്വരത്ത് ത്രികോണ മത്സരം കനക്കുന്നു, മൂന്ന് മുന്നണികളും ഉറച്ച വിജയ പ്രതീക്ഷയില്, സ്ഥാനാര്‍ത്ഥികളുടെ പ്രചാരണത്തിനായി മുതിര്‍ന്ന നേതാക്കള് മണ്ഡലത്തില്.\nസ്ഥാനാര്‍ത്ഥി പ്രചാരണം അന്തിമ ഘട്ടത്തിലേക്കെത്തുമ്ബോള് മഞ്ചേശ്വരത്തെ ഉപതെരഞ്ഞെടുപ്പ് ഫലം പ്രവചനാതീതമാകുകയാണ്. ഉറച്ച വിജയ പ്രതീക്ഷയിലാണ് മുന്നണികളുടെ പ്രചാരണം പുരോഗമിക്കുന്നത് . എല്.ഡി.എഫ് സ്ഥാനാര്‍ത്ഥി എം.ശങ്കര് റൈയുടെ പ്രചാരണത്തിനായി നാളെ സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന് മണ്ഡലത്തിലെത്തും. വരും ദിവസങ്ങളിലും മന്ത്രിമാരടക്കമുള്ളവര് ശങ്കര് റൈ ക്ക് വോട്ടഭ്യര്‍ത്ഥിക്കാനായി മണ്ഡലത്തിലേക്കെത്തുന്നുണ്ട്.\nമണ്ഡലത്തില് യു.ഡി.എഫ് പ്രചാരണവും ഊര്‍ജിതമാണ്, മുതിര്‍ന്ന യു.ഡി.എഫ് നേതാക്കള്‍ക്കൊപ്പം മുസ്ലിം ലീഗ് സംസ്ഥാന അധ്യക്ഷന് പാണക്കാട് ഹൈദരലി തങ്ങളും സ്ഥാനാര്‍ത്ഥിയുടെ പ്രചാരണത്തിനായി മണ്ഡലത്തിലെത്തും.\nഎന്.ഡി.എ വിജയ പ്രതീക്ഷ വെക്കുന്ന മഞ്ചേശ്വരത്ത് സ്ഥാനാര്‍ത്ഥി പ്രചാരണവും ഊര്‍ജിതമാണ്. സംസ്ഥാന നേതാക്കളോടൊപ്പം കര്‍ണാടകയില് നിന്നുള്ള മുതിര്‍ന്ന ബി.ജെ.പി നേതാക്കളും മണ്ഡലത്തില് ക്യാമ്ബ് ചെയ്തു കൊണ്ടാണ് പ്രചാരണം ഏകോപിപ്പിക്കുന്നത്.കര്‍ണാടക ബിജെപി അധ്യക്ഷന് നളീന് കുമാര് കട്ടീലും രവീശ തന്ത്രി കുണ്ടാറിന്‍റെ പ്രചാരണത്തിനായി മണ്ഡലത്തില് സജീവമായുണ്ട് .


crime | പീഡനകേസ് പിന്‍വലിക്കാന് അമ്മയെ തട്ടിക്കൊണ്ടുപോയി; നിരസിച്ചപ്പോള് മുന്നിലിട്ട് മകളെ ബലാത്സംഗം ചെയ്ത ശേഷം മാതാവിനെ കൊന്നു ; കേരളത്തിലേക്ക് മുങ്ങിയ പ്രതിയെ പെരുമ്പാവൂരിലിട്ട് പോലീസ് കുടുക്കി...!! | Mangalam\nTuesday, June 18, 2019 Last Updated 57 Min 8 Sec ago English Edition\nTuesday 04 Jun 2019 07.55 AM\nപെരുമ്പാവൂര്: മകളെ പീഡിപ്പിച്ചകേസ് ഒത്തുതീര്‍ക്കാത്തതിന് ഒഡീഷയില് വീട്ടമ്മയെ കൊലപ്പെടുത്തി ഇരയായ മകളെ ബലാല്‍സംഗം ചെയ്ത കേസിലെ മുഖ്യപ്രതിയെ പെരുമ്പാവൂരില്‍നിന്നും അറസ്റ്റ് ചെയ്തു. ഒഡീഷ സ്വദേശി ബിജയകുമാര് ബെഹ്‌റ(20)യെയാണു പെരുമ്പാവൂര്, ഒഡീഷാ പോലീസ് സംയുക്തമായി അറസ്റ്റ് ചെയ്തത്. ഒഡീഷയില് കുറ്റകൃത്യം നടത്തി പ്രതി കേരളത്തിലേക്ക് മുങ്ങി ഇവിടെ ജോലി ചെയ്തു കഴിയുന്നതിനിടയിലായിരുന്നു രണ്ടു പോലീസും ചേര്‍ന്ന് പിടികൂടിയത്. ഒരു മാസം മുമ്പാണ് ഇയാള് കുറ്റകൃത്യം നടത്തിയത്.\nതുടര്‍ന്ന് അല്ലപ്രയിലെ െപ്ലെവുഡ് കമ്പനിയില് ജോലി ചെയ്ത് ഒളിവില് കഴിയുകയായിരുന്നു. പെണ്‍കുട്ടിയെ പ്രായപൂര്‍ത്തിയാകുന്നതിനു മുമ്പ് പീഡിപ്പിച്ച കേസില് ജാമ്യത്തിലിറങ്ങിയ ബിജയകുമാര് കൂട്ടുകാരന് വിക്കിയേയും കൂട്ടി പെണ്‍കുട്ടിയേയും മാതാവിനേയും ആളൊഴിഞ്ഞ കുന്നിലേക്ക് തട്ടിക്കൊണ്ടുപോകുകയായിരുന്നു. പഴയ കേസ് പിന്‍വലിക്കണമെന്നാവശ്യപ്പെട്ടാണ് തട്ടിക്കൊണ്ടുപോയത്. എന്നാല് ഇത് നിരസിച്ച പെണ്‍കുട്ടിയെ അമ്മയുടെ മുന്നിലിട്ട് തന്നെ വീണ്ടും ബലാത്സംഗം ചെയ്തു. ഇത് തടയാന് ചെന്ന അമ്മയെ പ്രതികള് ഇരുവരും ചേര്‍ന്ന് കൊലപ്പെടുത്തുകയായിരുന്നു.\nപിന്നീട് പെണ്‍കുട്ടിയെ അവിടെ ഉപേക്ഷിച്ച് ഇരുവരും രക്ഷപെട്ടു. പിന്നീട് കുറ്റകൃത്യത്തില് ഒപ്പമുണ്ടായിരുന്ന ബിജയകുമാറിന്റെ സഹായിയായ വിക്കിയെ ഒഡീഷ പോലീസ് പിടികൂടിയത് വഴിത്തിരിവായി. ഇയാളില്‍നിന്നു ലഭിച്ച വിവരത്തിന്റെ അടിസ്ഥാനത്തിലാണ് ബിജയകുമാര് കേരളത്തിലേക്ക് മുങ്ങിയതായി വിവരം കിട്ടിയത്. തുടര്‍ന്ന് കേരളാ പോലീസിന്റെ സഹായത്തോടെ ഒഡീഷാ പോലീസ് പെരുമ്പാവൂരിലെത്തിയത്. പെരുമ്പാവൂര് ഡിെവെ.എസ്.പി. ഹരിദാസിന്റെ നിര്‍ദേശപ്രകാരം എ.എസ്.ഐമാരായ ശിവപ്രസാദ്, രാജേന്ദ്രന്, സി.പി.ഒ. പ്രജിത്ത് എന്നിവരാണ് ഒഡീഷ പോലീസിനോടൊപ്പം പ്രതിയെ പിടികൂടിയത്.


പാലക്കാട് കൊടുവായൂരിൽ ലോറിയിൽ കത്തിക്കരിഞ്ഞ മൃതദേഹം; ആളെ തിരിച്ചറിഞ്ഞു| dead Body found inside lorry in Palakkad – News18 Malayalam\nലോറിയിൽ വച്ച് ഭക്ഷണം പാകം ചെയ്യുന്നതിനിടെ ഗ്യാസ് സ്റ്റൗ പൊട്ടിത്തെറിച്ച് അപകടമുണ്ടായതെന്നാണ് നിഗമനം\nLast Updated : October 21, 2020, 20:31 IST\nപാലക്കാട് കൊടുവായൂരിൽ ലോറിയിൽ തീപിടുത്തത്തെ തുടർന്ന് മരിച്ചയാളെ തിരിച്ചറിഞ്ഞു. ലോറി ക്ലീനർ കൊടുവായൂർ സ്വദേശി കുമാരനാണ് മരിച്ചത്. ലോറിയിൽ വച്ച് ഭക്ഷണം പാകം ചെയ്യുന്നതിനിടെ ഗ്യാസ് സ്റ്റൗ പൊട്ടിത്തെറിച്ച് അപകടമുണ്ടായതെന്നാണ് നിഗമനം. ലോറിയിൽ നിന്ന്ഗ്യാസ് സ്റ്റൗ കണ്ടെടുത്തിട്ടുണ്ട്.\nഇന്നലെ രാത്രി നിർത്തിയിട്ടിരുന്ന ലോറിയിൽ നിന്ന് തീ ഉയരുന്നത് കണ്ട നാട്ടുകാർ ആദ്യം അഗ്നിരക്ഷ സേനയെ വിവരം അറിയിക്കുകയായിരുന്നു. തീ അണച്ചതിന് ശേഷമാണ് കത്തിക്കരിഞ്ഞ മൃതദേഹം കണ്ടെത്തിയത്. ഫൊറൻസിക് സംഘമെത്തി പരിശോധന നടത്തി.\nAlso Read 'ഇന്നവൻ ഉമ്മറം കാണിച്ചു; നാളെ പിന്നാമ്പുറം കാണിക്കില്ലെന്ന് ആരുകണ്ടു'; അർദ്ധനഗ്നനായി ഹൈക്കോടതി വീഡിയോ കോൺഫറൻസിൽ എത്തുന്ന വിരുതനെ തേടി അഭിഭാഷകർ\nലോറി ഡ്രൈവറായ കൊടുവായൂർ നെല്ലിക്കോട് സതീഷിൻ്റ വീടിനു സമീപം നിർത്തിയിട്ട ലോറിയാണ് കത്തിയത്. തീ പിടിച്ച ശബ്ദം കേട്ട് സമീപവാസികൾ എത്തി തീ അണച്ചു . ലോറിക്കകത്ത് ഡ്രൈവർ സീറ്റൽ കത്തികരിഞ്ഞ മൃതദേഹം ആരുടേതാണെന്ന കാര്യത്തിൽ സംശയമുണ്ടായിരുന്നു. സംഭവത്തെ തുടർന്ന് ഡ്രൈവർ സതീഷിനെ മൊബൈലിൽ പല തവണ വിളിച്ചെങ്കിലും ഫോൺ എടുക്കാത്തത് ആശങ്കക്കിടയാക്കി. എന്നാൽ ഇന്നലെ രാത്രി സഹോദരിയുടെ വീട്ടിൽ പോയ സതീഷ് ഭക്ഷണം കഴിച്ച് മൊബൈൽ ശബ്ദം കുറച്ച് ഉറങ്ങിയതിനാൽ ഫോൺ വന്ന വിവരമറിഞ്ഞില്ല.\nAlso Read വെന്‍റിലേറ്റർ പഴയകഥ; 'ജോസ് വന്നാൽ മീനച്ചിലാർ വഴി മാറി ഒഴുകില്ലെന്ന് അറിയാം; എങ്കിലും UDF ദുർബലപ്പെടും': കാനം രാജേന്ദ്രൻ\nബുധൻ പുലർച്ചക്ക് ഫോൺ വരുന്ന വിവരം സഹോദരി അറിയച്ച ശേഷം തിരിച്ച് വിളിച്ചപ്പോഴാണ് ലോറി കത്തിയ വിവരവും ക്യാബിനിൽ കത്തിയനിലയിൽ ആളെ കണ്ട വിവരവും അറിയുന്നത്. കുമാരനാണ് ലോറിക്കകത്തെന്ന് സതീഷ് പറഞ്ഞപ്പോഴാണ് കത്തികരിഞ്ഞ ആളെ കുറിച്ച് വ്യക്തത വന്നത്. സഹോദരിയുടെ വീട്ടിൽ പോകുന്നതിനു മുമ്പ് കുമാരൻ വന്നാൽ ഭക്ഷണം കൊടുക്കണമെന്നും ലോറിയുടെ താക്കോൽ കൊടുക്കാനും കുടുബക്കാരോട് പറഞ്ഞിരുന്നു. എന്നാൽ ഭക്ഷണം കഴിക്കാനൊ താക്കോൽ വാങ്ങാനൊ കുമാരൻ എത്തിയിരുന്നിനില്ല.\nലോറി ക്യാബിനിലെ വാതിൽ കമ്പി ഉപയോഗിച്ച് തുറന്നായിരിക്കും കുമാരൻ അകത്ത് കടന്നതെന്ന് കരുതുന്നു. ദീർഘദൂരം പോകുന്ന ലോറിയായതിനാൽ ഭക്ഷണം പാകം ചെയ്യാൻ ചെറിയ പാചക വാതക സിലിണ്ടും സ്റ്റൗവും ലോറിക്കകത്തുണ്ട്. ചായ വെക്കാനുള്ള് ശ്രമത്തിനിടെ തീ പടർന്ന് വാതിൽ തുറക്കാൻ കഴിയാതെ കുമാരൻ കത്തി കരിഞ്ഞതാണെന്ന് സംശയിക്കുന്നു. കൊടുവായൂർ നെല്ലിച്ചോട് മുഹമ്മദലി 15 ദിവസം മുമ്പ് വാങ്ങിയതാണ് ലോറി.\nFirst published: October 21, 2020, 20:30 IST\naccident in palakkadfire accidentlorry accident


നാഥുറാം ഗോദ്‌സെയെ ഹിന്ദു തീവ്രവാദിയെന്ന് വിശേഷിപ്പിച്ച കമല്‍ഹാസന് മുന്‍കൂര് ജാമ്യ ഹര്‍ജി സമര്‍പ്പിച്ചു - Malayalam Daily News\nMay 15, 2019 May 15, 2019 സ്വന്തം ലേഖകന്\nചെന്നൈ : സ്വതന്ത്ര ഇന്ത്യയിലെ ആദ്യത്തെ തീവ്രവാദി നാഥുറാം ഗോദ്‌സെ എന്ന ഹിന്ദുവായിരുന്നുവെന്ന് പരാമര്‍ശം നടത്തിയ നടനും മക്കള് നീതി മയ്യം തലവനുമായ കമല്‍ഹാസന് മദ്രാസ് ഹൈക്കോടതിയില് മുന്‍കൂര് ജാമ്യഹര്‍ജി സമര്‍പ്പിച്ചു. കമല്‍ഹാസന്റെ പരാമര്‍ശത്തിനെതിരെ ബിജെപിയും അണ്ണാ ഡിഎംകെയും പ്രതിഷേധവുമായി രംഗത്ത് വന്നിരുന്നു.\nഇത്തരം വിഷയങ്ങള് ഹൈക്കോടതി അവധിക്കാല ബെഞ്ചിന്റെ പരിഗണനയ്ക്ക് വരാന് തക്ക പ്രാധാന്യമുള്ളതല്ലെന്നും മുന്‍കൂര് ജാമ്യം വേണമെങ്കില് അതിനുള്ള ഹര്‍ജി കമല്‍ഹാസന് സമര്‍പ്പിക്കാമെന്നുമാണ് ഹൈക്കോടതി പറഞ്ഞത്. എന്നാല് താന് പ്രസ്താവന ഇനിയും ആവര്‍ത്തിക്കുമെന്നും ഇതൊക്കെ പ്രതീക്ഷിച്ച് തന്നെയാണ് രാഷ്ട്രീയ പ്രവര്‍ത്തനത്തിന് ഇറങ്ങിയതെന്നും കമല്‍ഹാസന് പറഞ്ഞു. സത്യം മാത്രമേ ജയിക്കൂവെന്നും അദ്ദേഹം രാഷ്ട്രീയ എതിരാളികള്‍ക്ക് മുന്നറിയിപ്പ് നല്‍കി.\nരാഷ്ട്രപിതാവ് മഹാത്മാ ഗാന്ധിയെ വെടിവെച്ചു കൊന്ന നാഥുറാം ഗോദ്സെ ഹിന്ദു തീവ്രവാദിയാണെന്ന ഒറ്റ ഡയലോഗുകൊണ്ട് രാജ്യത്തെ മതനിരപേക്ഷ മനസ്സുകളില് ഹീറോ ആയിരിക്കുകയാണ് നടന് കമല്‍ഹാസന്. അദ്ദേഹത്തിന്റെ മാസ് ഡയലോഗിന്റെ അലയൊലി തമിഴകവും വിട്ട് രാജ്യത്താകെ പടരുകയാണ്. രാഹുല് ഗാന്ധി ഉള്‍പ്പെടെ പ്രതിപക്ഷത്തെ സകല നേതാക്കളും കമലിന്റെ ഈ പ്രതികരണത്തില് അമ്പരിന്നിരിക്കുകയാണ്. അവര്‍ക്ക് പോലും പറയാന് മുട്ട് വിറച്ചതാണ് കമല് തുറന്നടിച്ചത്. ഉത്തരേന്ത്യയില് ഹിന്ദു പ്രീണനവും ദക്ഷിണേന്ത്യയില് ന്യൂനപക്ഷ പ്രീണനവും നടത്തുന്ന കോണ്‍ഗ്രസ്സ് നേതാക്കള്‍ക്ക് തികച്ചും അപ്രതീക്ഷിതമായിരുന്നു കമലിന്റെ ഈ മാസ് ഡയലോഗ്. ചങ്കുറപ്പുള്ള കമ്യൂണിസ്റ്റ്കാരന് പറയാന് മടിക്കാത്ത വാക്കുകളാണിത്.\nഭരണവും സ്വാധീനവും കണക്കിലെടുത്ത് നാഴികക്ക് നാല്‍പ്പതുവട്ടം നിലപാടുമാറ്റുന്ന രജനീകാന്ത് അടക്കമുള്ള സൂപ്പര് താരങ്ങളെപ്പോലും കമല്‍ഹാസന്റെ പരാമര്‍ശം ഞെട്ടിച്ചു. ആ തന്റേടത്തേയാണ് ജനങ്ങള് അംഗീകരിക്കുന്നത്. “അഹിംസ കൊണ്ട് സൂര്യനസ്തമിക്കാത്ത ബ്രിട്ടീഷ് സാമ്ര്യാജ്യത്വത്തെ മുട്ടുകുത്തിച്ച് ഇന്ത്യക്ക് സ്വാതന്ത്ര്യം നേടിത്തന്ന മഹാത്മാഗാന്ധിയുടെ നെഞ്ചിലേക്കു വെടിയുതിര്‍ത്ത ഗോഡ്‌സെ തീവ്രവാദിതന്നെയാണ്” – ഈ യാതാര്‍ഥ്യമാണ് കമല് തുറന്നു പറഞ്ഞത്.\n‘സ്വതന്ത്ര ഇന്ത്യയില് തീവ്രവാദത്തിന് തുടക്കമിട്ടത് ഗോഡ്‌സെയാണ്. അതിനുശേഷമാണ് ഇത് വളരാന് തുടങ്ങിയത്. ഗാന്ധിയുടെ ആദര്‍ശങ്ങള് പിന്തുടരുന്ന ആളാണ് താനെന്നും’ കമലഹാസന് വ്യക്തമാക്കിയിരുന്നു. കമല്‍ഹാസനെതിരെ ബി.ജെ.പി കടന്നാക്രമണം നടത്തുമ്പോള് പിന്തുണയുമായി ഉത്തരേന്ത്യയില് നിന്നും ആര്.ജെ.ഡി നേതാവ് തേജസ്വി യാദവും കമ്യൂണിസ്റ്റ് പാര്‍ട്ടികളും രംഗത്തെത്തിയിട്ടുണ്ട്. ഇന്ത്യയുടെ രാഷ്ട്രപിതാവിനെ കൊലപ്പെടുത്തിയത് ഒരു തീവ്രവാദിതന്നെയാണെന്നും അതിനേക്കാള് വലിയ വിശേഷണമുണ്ടെങ്കില് അതായിരിക്കും അയാള്‍ക്ക് ചേരുന്നതെന്നുമാണ് തേജസ്വി വ്യക്തമാക്കിയത്.\nഗാന്ധി ഘാതകനായ ആര്.എസ്.എസുകാരന് ഗോഡ്‌സെയെ മഹത്വവല്‍ക്കരിക്കാനുള്ള ശ്രമങ്ങളാണ് സംഘപരിവാര് സംഘടനകള് മോദി ഭരണത്തില് ആസൂത്രിതമായി നടപ്പാക്കിയിരുന്നത്. ഗാന്ധിയുടെ 71ാം രക്തസാക്ഷിത്വ ദിനമായ കഴിഞ്ഞ ജനുവരി 30 ന് ഗാന്ധിവധം പുനരാവിഷ്‌ക്കരിച്ച് അത് ആഘോഷമാക്കി മധുരം വിതരണം ചെയ്തതും ഹിന്ദു മഹാ സഭയായിരുന്നു.\nഗാന്ധിജിയുടെ ചിത്രത്തിലേക്ക് ഹിന്ദുമഹാസഭ ദേശീയ സെക്രട്ടറി പൂജശകുന് പാണ്ഡെ നിറയൊഴിച്ച് ഗാന്ധി ഘാതകന് നാഥുറാം വിനായക് ഗോഡ്‌സെയുടെ പ്രതിമയില് മാലചാര്‍ത്തുകയും ചെയ്തു. ലോകം ഞെട്ടലോടെയാണ് ഈ ദൃശ്യങ്ങള് സോഷ്യല് മീഡിയയിലൂടെ കണ്ടിരുന്നത്.\nമുസ്‌ലിം ന്യൂനപക്ഷങ്ങളെ പ്രീതിപ്പെടുത്താന് ഗാന്ധി ഹിന്ദു താല്‍പര്യങ്ങള് ബലികഴിക്കുന്നുവെന്ന് ആരോപിച്ചാണ് ഗൂഡാലോചന നടത്തി ഗോഡ്‌സെ മഹാത്മജിയെ വെടിവെച്ചു കൊലപ്പെടുത്തിയിരുന്നത്.\nമക്കള് നീതി മയ്യം പ്രസിഡന്റ് കമല്‍ഹാസന് നടത്തുന്ന സംസ്ഥാന പര്യടനത്തിന്റെ രണ്ടാം ഘട്ടം ഇന്ന് ആരംഭിക്കും. തിരുപ്പൂരിലെ അവിനാശിയില് നിന്നാണ് യാത്ര...


കൊന്ന് കത്തിയുമായി യുവാവ് കമ്മിഷണറുടെ ഓഫിസിൽ, നാടകീയ രംഗങ്ങൾ; നടുക്കം | Murder | Crime | Calicut | Stabbed to Death\nസ്വന്തം ലേഖകൻ April 20, 2019 06:42 PM IST\nകോഴിക്കോട് നഗരമധ്യത്തില് സിറ്റി പൊലീസ് കമ്മിഷണറുടെ ഓഫിസിന് മുന്നില് ഒരാളെ കുത്തിക്കൊന്നു. നഗരത്തില് അലഞ്ഞുതിരഞ്ഞുനടക്കുന്ന തമിഴ്നാട് സ്വദേശിയാണ് കൊല്ലപ്പെട്ടത്. കൊലക്ക് ശേഷം കമ്മിഷണര് ഓഫിസിലേക്ക് ഓടിക്കയറിയ നാദാപുരം വളയം സ്വദേശിയെ പൊലിസ് അറസ്റ്റു ചെയ്തു.\nഇരുപത്തിനാലു മണിക്കൂറും കാവല്‍ക്കാരുള്ള സിറ്റി പൊലിസ് കമ്മിഷണറുടെ ഓഫിസ് കവാടത്തിനു മുന്നിലാണ് കൊലപാതകം. ഇടതടവില്ലാതെ ആളുകള് നടന്നുപോകുന്ന വഴിയിലിട്ട് വയോധികന്റെ കഴുത്തില് കത്തി കുത്തിയിറക്കുകയായിരുന്നു. കത്തിയുമായി കമ്മിഷണറുടെ ഗാര്‍ഡ് റൂമിലേക്ക് ഓടികയറിയ നാദാപുരം വളയം സ്വദേശി പ്രഭിന്‍ദാസിനെ പൊലിസ് അറസ്റ്റു ചെയ്തു. ഞാനൊരാളെ കുത്തിയെന്ന് ഇയാൾ സ്റ്റേഷനിലെത്തി പറഞ്ഞു. പൊലീസുകാർ റോഡിലിറങ്ങി നോക്കിയപ്പോൾ കഴുത്തിൽ കുത്തുകൊണ്ട് ഒരാൾ വരുന്നതാണ്. ഇയാളെ ഉടൻ തന്നെ ആശുപത്രിയിലെത്തിച്ചെങ്കിലും മരിച്ചു.\nതൊഴില്‍രഹിതനായ പ്രഭിന്‍ദാസ് മാനോ ദൗര്‍ബല്യമുള്ളയാളാണെന്നാണ് സൂചന. ജയിലിൽ പോകാനായി കൊലപെടുത്തിയെന്നാണ് ഇയാള് ഗാര്‍ഡ് റൂമിലെ പൊലിസുകാരോട് പറഞ്ഞത്. കൊല്ലപെട്ടയാളെ തിരിച്ചറിഞ്ഞിട്ടില്ല. ഇയാളുടെ കൈവശമുണ്ടായിരുന്ന ബാഗില് നിന്ന് തമിഴ് പത്രങ്ങളും പുസ്തകങ്ങളും കണ്ടെത്തിയിട്ടുണ്ട്. ഇതിന്റെ അടിസ്ഥാനത്തില് തമിഴ്നാട് സ്വദേശിയാണ് കൊല്ലപെട്ടതെന്ന അനുമാനത്തിലാണ് പൊലിസ്. മൃതദേഹം മെഡിക്കല് കോളജ് ആശുപത്രി മോര്‍ച്ചറിയിലേക്ക് മാറ്റി


Malayalam News (മലയാളം വാർത്ത): Latest Malayalam News, Breaking News | Thekeralapost ''ലോകമെമ്പാടുമുള്ള ആരാധകര്‍ക്കായി പുരസ്‌കാരം സമര്‍പ്പിക്കുന്നു''; രജനീകാന്ത് | The Kerala Post Malayalam News (മലയാളം വാർത്ത): Latest Malayalam News, Breaking News\nദാദാസാഹിബ് പുരസ്‌കാരത്തിന് അര്‍ഹനായതില് നന്ദി അറിയിച്ച് നടന് രജനീകാന്ത്. പുരസ്‌കാര നേട്ടത്തില് അഭിനന്ദിച്ച പ്രധാനമന്ത്രി നരേന്ദ്രമോദിയോടും താരം നന്ദി പറഞ്ഞു. തന്റെ അഭിനയ ജീവിതത്തിന്റെ ഭാഗമായ എല്ലാവര്‍ക്കും പുരസ്‌കാരം സമര്‍പ്പിക്കുന്നുവെന്നും രജനീകാന്ത് പറയുന്നു.\nതമിഴില് പുറത്തിറക്കിയ പ്രസ്താവനയില് തന്റെ ഗുരുവും സംവിധായകനുമായ കെ ബാലചന്ദറിനും തമിഴ്‌നാട് മുഖ്യമന്ത്രി എടപാടി പളനിസ്വാമിയ്ക്കും ഉപമുഖ്യമന്ത്രി പനീര്‍സെല്‍വത്തിനും ഡിഎംകെ നേതാവ് സ്റ്റാലിനും കമല് ഹാസനും നന്ദി പറഞ്ഞു. ലോകമെമ്പാടുമുള്ള ആരാധര്‍ക്കായി ഈ അവാര്‍ഡ് സമര്‍പ്പിക്കുന്നുവെന്നും പ്രസ്താവനയില് താരം അറിയിച്ചു.\nഅവാര്‍ഡ് നേട്ടത്തില് നരേന്ദ്രമോദി രജനീകാന്തിനെ അഭിനന്ദിച്ചിരുന്നു. 'തലൈവ' എന്നായിരുന്നു നരേന്ദ്രമോദി രജനീകാന്തിനെ അഭിസംബോധന ചെയ്തത്. തലമുറകളിലുടനീളം ജനപ്രീതിയാര്‍ജ്ജിച്ച കുറച്ച് പേര്‍ക്ക് മാത്രം കഴിയുന്ന, വൈവിധ്യമാര്‍ന്ന വേഷങ്ങളും ആകര്‍ഷകമായ വ്യക്തിത്വവും അതാണ് ശ്രീ രജനീകാന്ത് എന്ന് മോദി അഭിനന്ദന സന്ദേശത്തില് പറഞ്ഞു.\nഇന്ത്യയിലെ ചലച്ചിത്ര പ്രവര്‍ത്തകര്‍ക്ക് സമ്മാനിക്കുന്ന പരമോന്നത ബഹുമതിയാണ് ദാദാ സാഹേബ് ഫാല്‍ക്കെ അവാര്‍ഡ്. 50 വര്‍ഷമായി ചലച്ചിത്ര മേഖലയ്ക്ക് നല്‍കി വരുന്ന സംഭാവനകള് പരിഗണിച്ചാണ് രജനീകാന്തിനെ പുരസ്‌കാരത്തിന് തെരഞ്ഞെടുത്തതെന്ന് വാര്‍ത്താ വിനിമയ വകുപ്പ് മന്ത്രി പ്രകാശ് ജാവദേക്കര് അറിയിച്ചു. ചലച്ചിത്ര താരങ്ങളായ മോഹന്‍ലാല്, ശങ്കര് മഹാദേവന്, ആശാ ഭോസ്ലെ, സുഭാഷ് ഗയ് എന്നിവരടങ്ങിയ പുരസ്‌കാര നിര്‍ണയ സമിതിയാണ് രജനീകാന്തിനെ തെരഞ്ഞെടുത്തത്.


അഭിനന്ദന്‍റെ സുരക്ഷ ഉറപ്പാക്കണം: പാക് കസ്റ്റഡിയിലെന്ന് സ്ഥിരീകരിച്ച് ഇന്ത്യ\nDelhi, First Published 27, Feb 2019, 7:14 PM IST\nബുധനാഴ്ച്ച രാവിലെയോടെ വ്യോമാതിര്‍ത്തി കടന്നു വന്ന പാക് പോര്‍വിമാനങ്ങളെ തുരത്തിയോടിക്കുന്നതിനിടയിലാണ് ഇന്ത്യന് വ്യോമസേനയുടെ മിഗ്-21 വിമാനം അതിര്‍ത്തിയില് തകര്‍ന്നു വീണത്.\nദില്ലി: ഇന്ത്യന് വ്യോമസേനാ പൈലറ്റ് അഭിനന്ദന് വര്‍ധന് പാകിസ്ഥാന് കസ്റ്റഡിയിലുണ്ടെന്ന് സ്ഥിരീകരിച്ച് ഇന്ത്യ. പാകിസ്ഥാന്‍റെ പിടിയിലായ അഭിനന്ദനെ മോശമായ രീതിയില് ചിത്രീകരിക്കുന്ന വീഡിയോകളും ചിത്രങ്ങളും പ്രചരിപ്പിച്ചത് അന്താരാഷ്ട്ര മര്യാദകളുടെ ലംഘനമാണെന്ന് ഇന്ത്യ കുറ്റപ്പെടുത്തി. കേന്ദ്ര വിദേശകാര്യമന്ത്രാലയമാണ് പ്രസ്താവനയിലൂടെ ഇക്കാര്യം പറഞ്ഞത്.\nജനീവ കണ്‍വന്‍ഷന് പ്രകാരം സൈനികരോട് കാണിക്കേണ്ട മിനിമം മര്യാദ പാകിസ്ഥാന് ഇന്ത്യന് വൈമാനികനായ അഭിനന്ദ് വര്‍ധനോട് കാണിച്ചില്ലെന്ന് വിദേശകാര്യമന്ത്രാലയം കുറ്റപ്പെടുത്തുന്നു. അപമാനകരവും അപകടകരവുമായ രീതിയില് ആണ് പാകിസ്താനില് നിന്നും പുറത്തു വന്ന വീഡിയോകളിലും ചിത്രങ്ങളിലും അദ്ദേഹത്തെ കണ്ടത്. പാകിസ്ഥാന് കസ്റ്റഡിയിലുള്ള ഇന്ത്യന് വ്യോമസേനാ ഉദ്യോഗസ്ഥന് എല്ലാ സുരക്ഷയും നല്‍കേണ്ട ഉത്തരവാദിത്തം പാകിസ്ഥാനുണ്ടെന്നും അദ്ദേഹം സുരക്ഷിതനാിയ മടങ്ങിയെത്തുമെന്നാണ് ഇന്ത്യ പ്രതീക്ഷിക്കുന്നതെന്നും വാര്‍ത്താ ഏജന്‍സിയായ എഎന്‍ഐയുടെ റിപ്പോര്‍ട്ടില് പറയുന്നു.\nഇന്ന് രാവിലെയോടെ വ്യോമാതിര്‍ത്തി കടന്നു വന്ന പാക് പോര്‍വിമാനങ്ങളെ തുരത്തിയോടിക്കുന്നതിനിടയിലാണ് ഇന്ത്യന് വ്യോമസേനയുടെ മിഗ്-21 വിമാനം അതിര്‍ത്തിയില് തകര്‍ന്നു വീണത്. അപകടത്തില് നിന്നും പൈലറ്റ് അഭിനന്ദ് വര്‍ധന് രക്ഷപ്പെട്ടെങ്കിലും അദ്ദേഹവും വിമാനവും ചെന്നു പതിച്ചത് പാക് അധീന കശ്മീരിലാണ്. ഇദ്ദേഹത്തെ പ്രദേശവാസികളും പക് സൈനികരും പിടികൂടി പിന്നീട് സുരക്ഷാ ഏജന്‍സികള്‍ക്ക് കൈമാറി. കണ്ടെത്തിയ ഘട്ടത്തില് പ്രദേശവാസികളില് നിന്നും ക്രൂരമായ മര്‍ദ്ദനമാണ് അഭിനന്ദിന് ഏല്‍ക്കേണ്ടി വന്നത്. അതേസമയം പാകിസ്ഥാന് കസ്റ്റഡിയില് രണ്ടാമതൊരു ഇന്ത്യന് പൈലറ്റുണ്ടെന്ന മുന്‍നിലപാട് പാകിസ്ഥാന് തള്ളി. ഒരാള് മാത്രമേ കസ്റ്റഡിയില് ഉള്ളൂ എന്നും. അന്താരാഷ്ട്ര ചട്ടങ്ങള് പാലിച്ചു കൊണ്ട് ഇയാള്‍ക്ക് വേണ്ട ചികിത്സയും സംരക്ഷണവും നല്‍കുമെന്നും പാകിസ്ഥാന് വ്യക്തമാക്കി.\nLast Updated 27, Feb 2019, 10:30 PM IST


അന്യസംസ്ഥാനത്തേക്ക് ഉച്ചൂളിക്കടത്ത്;കാസര്‍കോട് കവ്വായിക്കായലില് ജൈവ നാശം | Reporter Live\nBy K.V. BYJU\tOctober 16, 2016 8:32 am A+ A-\nവലിയപറമ്പ് മാടക്കാലില് ഉച്ചൂളി കൂട്ടിയിട്ട നിലയില്\nകാസര്‍കോട്: കവ്വായിക്കായലില് നിന്നുമുള്ള വ്യാപക ഉച്ചൂളിക്കടത്ത് പുഴയുടെ ജൈവവൈവിധ്യം നശിക്കാന് ഇടയാക്കുന്നു. കായലിലെ ഉപദ്വീപുകളില് ഒന്നായ മാടക്കാലില് നിന്നും ദിനംപ്രതി ടണ് കണക്കിനു ഉച്ചൂളിയാണ് ട്രക്കുകളില് അന്യ സംസ്ഥാനത്തേക്ക് കടത്തികൊണ്ടു പോകുന്നത്.\nകക്കയുടെ വായ തുറക്കുന്ന പ്രതിഭാസം പുഴയില് കാണാന് തുടങ്ങിയത് അടുത്ത കാലത്താണ്.\nചെറുകക്കകളും ശല്‍ക്കജീവികളും ചെറു ജലജീവികളും ഒന്നടങ്കം പുഴയില് ചത്തു മലക്കുന്നതാണ് ഉച്ചൂളിശേഖരത്തിനു കാരണമാകുന്നത്. ഇത് മറ്റു വലിയ ജലജീവികളുടെയും മല്‍സ്യങ്ങളുടെയും ആഹാരമാണ്. ഇതാണ് മുഴുവനായി അന്യ സംസ്ഥാനത്തേക്ക് വാരി കടത്തുന്നത്.\nകക്കകളും സൂക്ഷ്മ ജല ജീവികളും കൂട്ടത്തോടെ ചാകാന് പുഴക്കരയിലുള്ള അനധികൃത അറവുശാലയില് നിന്നും തോലുറക്കിടാന് ഉപയോഗിക്കുന്ന രാസ പഥാര്‍ത്ഥങ്ങളും മറ്റും പുഴയിലേക്ക് വന്‍തോതില് തള്ളുന്നതായി പറയുന്നുണ്ട്. കൂടാതെ കക്കയടക്കമുളള ജീവികളെ രാസ പഥാര്‍ത്ഥങ്ങള് ഉപയോഗിച്ച് കൊല്ലുന്നതാണെന്ന ആരോപണവും മല്‍സ്യതൊഴിലാളികള് ഉന്നയിക്കുന്നുണ്ട്.\nഇത്രയും വലിയ ജൈവ നാശവും ഉച്ചൂളി കടത്തും നടന്നിട്ടും അധികൃതരാരും തിരിഞ്ഞു നോക്കാത്തതില് പ്രതിഷേധം ശക്തമായിട്ടുണ്ട്. പരിസ്ഥിതി സംഘടനകളുടെ ഭാരവാഹികളും കവ്വായിക്കായലിലെ മാടക്കാലില് സന്ദര്‍ശനം നടത്തി.\nപരിസ്ഥിതി സമിതി പ്രവര്‍ത്തകന് ഭാസ്‌കരന് വെള്ളൂരിന്റെ നേതൃത്വത്തിലാണ് പരിസ്ഥിതി ഭാരവാഹികള് സ്ഥലം സന്ദര്‍ശിച്ചത്. ഇത് സംബന്ധിച്ച് വില്ലേജ്,\nതാലൂക്ക് ഓഫസര്‍മാര്‍ക്ക് പരാതി നല്‍കി.\nOct 16, 2016 8:32 am\nഅപ്രിയത മാറ്റി രുചിമുകുളങ്ങളെ ഉത്തേജിപ്പിച്ച് മിറാക്കിള് ഫ്രൂട്ട്\nതേങ്ങയ്ക്ക് വില ലഭിക്കാതെ കര്‍ഷകര് നട്ടം തിരിയുമ്പോള് തെങ്ങില് നിന്നുള്ള ഉപോല്‍പ്പന്നങ്ങള് നിര്‍മ്മിച്ച്…\n‘ഹൗ ഓള്‍ഡ് ആര് യൂ’ പ്രേരണയായപ്പോള് കാസര്‍കോട് എടാട്ടുമ്മലിലെ സാജന് അക്വാപോണിക്‌സ് കൃഷിയിലിറങ്ങി\nകാസര്‍കോട് ഉദിനൂരിലെ വനിതാ നോട്ട് ബുക്ക് നിര്‍മാണ യൂണിറ്റിന് മരണമണി\nആഗ്രഹത്തിനനുസൃതമായി വസ്ത്രങ്ങള്‍ക്ക് വര്‍ണ്ണ മുദ്ര ചാര്‍ത്താന് പരിശീലനവേദി ഒരുക്കി രാധിക\nചൂട് കടലയില് ജീവിതം കരുപ്പിടിപ്പിച്ച കുഞ്ഞിരാമന് 71 ലും സംതൃപ്ത യാത്രയില്\nകാസര്‍കോട് പിലിക്കോട് കാര്‍ഷിക കേന്ദ്രത്തിലെ ബുള്ളറ്റിന് കര്‍ഷകര്‍ക്ക് വഴികാട്ടിയും കൈത്താങ്ങും\nക്ഷേത്രോത്സവത്തിനുള്ള നെല്ല് സ്വന്തമായൊരുക്കി നാട്ടുകൂട്ടായ്മ; കൊയ്ത്തുത്സവം ആഘോഷമാക്കി വിശ്വാസികള്\nജന്മനാട്ടില് മഹാകവി കുട്ടമത്തിന് പ്രതിമ ഒരുങ്ങുന്നു\nകാസര്‍കോട് ബന്തടുക്ക സ്‌കൂള് കവാടം ചരിത്രത്തിലേക്കുള്ള വാതില്


വില ഒത്തുകളി കേസ്: വിപണിയില് കൂപ്പുകുത്തി ഫാര്‍മ കമ്പനികള്\n|14 May 2019 10:42 AM GMT\nഇന്ത്യന് ബ്രാന്‍ഡുകള് ഉള്‍പ്പടെ നിരവധി ഫാര്‍മസ്യൂട്ടിക്കല് കമ്പനികള്‍ക്കെതിരെ അമേരിക്കയില് വിവിധ സ്റ്റേറ്റുകളുടെ നിയമനടപടി. കമ്പനികള് ഒത്തുകളിച്ച്, വ്യാപകമായി ഉപയോഗിക്കപ്പെടുന്ന ജനറിക് മരുന്നുകള്‍ക്ക് ആയിരം ശതമാനം വരെ വില വര്‍ധിപ്പിച്ചതോടെയാണ് അമേരിക്കയിലെ 40 ഓളം സ്‌റ്റേറ്റുകള് കമ്പനികള്‍ക്കെതിരെ കേസ് നല്‍കിയിരിക്കുന്നത്.\nസണ് ഫാര്‍മയുടെ കീഴിലുള്ള യുഎസിലെ ടാരോ, സൈഡസ്, ലൂപിന്, ഡോ റെഡ്ഡീസ് തുടങ്ങിയ ഇന്ത്യന് കമ്പനികള്‍ക്കും ടെവ, ഫിസര്, സാന്റോസ് തുടങ്ങിയ അമേരിക്കന് കമ്പനികള്‍ക്കുമെതിരെയാണ് നടപടി.\nഫാര്‍മ കമ്പനികള്‍ക്കെതിരെയുള്ള നിയമ നടപടി ഓഹരി വിപണിയിലും പ്രതിഫലിച്ചു. ബോംബെ സ്‌റ്റോക് എക്‌സേഞ്ച് നാലു മുതല് ഒന്‍പത് ശതമാനം വരെ വിലത്തകര്‍ച്ചയാണ് ഫാര്‍മ കമ്പനികള് നേരിട്ടത്. സണ്‍ഫാര്‍മയുടെ ഓഹരി വില പത്തു ശതമാനം ഇടിഞ്ഞ് 397 ലെത്തി.\nഫാര്‍മ കമ്പനികളുടെ മികച്ച വിപണിയായ അമേരിക്കയില് ഉണ്ടായിരിക്കുന്ന പ്രതിസന്ധി കമ്പനികളെ വന്‍തോതില് ബാധിച്ചേക്കാം. മാത്രമല്ല വന് തുക പെനാല്‍റ്റി ചുമത്തപ്പെടുകയും ചെയ്യാം.\nകഴിഞ്ഞ കുറച്ചു വര്‍ഷങ്ങളായി എച്ച്‌ഐവി, ഡയബറ്റിസ്, ആസ്തമ, കൊളസ്‌ട്രോള്, ഓറല് ആന്റിബയോട്ടിക്‌സ്, കാന്‍സറിനുള്ള മരുന്ന് തുടങ്ങി 300 ലേറെ മരുന്നുകളുടെ വില മത്സരം ഒഴിവാക്കാനായി ഫാര്‍മ കമ്പനികള് വിലനിര്‍ണയ കാര്യത്തില് ഒത്തുകളിക്കുകയും വില വന്‍തോതില് വര്‍ധിപ്പിക്കുകയും ചെയ്തുവെന്നാണ് ആരോപണം


Rengana Herath Archives | Fanport\nHome Tags Rengana Herath\nTag: Rengana Herath\nഅക്രത്തിനെ മറികടന്നു, ഹെരാത്തിനു ആശംസയറിയിച്ച് സച്ചിന്\nFebruary 11, 2018 - 7:00 AM\n415 ടെസ്റ്റ് വിക്കറ്റുകള്. അതും 89 ടെസ്റ്റ് മത്സരങ്ങളില് നിന്ന്. 33 അഞ്ച് വിക്കറ്റ് നേട്ടങ്ങള്9പത്ത് വിക്കറ്റ് നേട്ടങ്ങള്. രംഗന ഹെരാത്തിന്റെ ടെസ്റ്റ് കരിയറിന്റെ രത്നചുരുക്കമാണിത്. ഇന്ന് തന്റെ 415ാം...\n136 റണ്‍സ് നേടാനാകാതെ പാക്കിസ്ഥാന്, ശ്രീലങ്കന് ജയം 21 റണ്‍സിനു\nOctober 3, 2017 - 7:01 AM\nഇന്ത്യയ്ക്കെതിരെയുള്ള തുടര് തോല്‍വികളുടെ ഓര്‍മ്മകളെ മായ്ക്കുവാനായി ആവേശകരമായ ജയം സ്വന്തമാക്കി ശ്രീലങ്ക. അഞ്ചാം ദിവസത്തിലേക്ക് മത്സരം കടക്കുമ്പോള് അബുദാബിയില് പാക്കിസ്ഥാനു ആയിരുന്നു മേല്‍ക്കൈ. എന്നാല് പാക്കിസ്ഥാന്റെ യസീര് ഷായുടെ5വിക്കറ്റ് നേട്ടത്തെ...\n3 റണ്‍സ് ലീഡ് നേടി പാക്കിസ്ഥാന് പുറത്ത്, രണ്ടാം ഇന്നിംഗ്സില് ശ്രീലങ്ക പതറുന്നു\nOctober 1, 2017 - 7:10 PM\nഅബുദാബി ടെസ്റ്റില് പാക്കിസ്ഥാനു മൂന്ന് റണ്‍സ് ആദ്യ ഇന്നിംഗ്സ് ലീഡ്. രണ്ടാം ഇന്നിംഗ്സില് ശ്രീലങ്കയ്ക്ക് ബാറ്റിംഗ് തകര്‍ച്ച. 69 റണ്‍സ് നേടുന്നതിനിടെ4വിക്കറ്റുകള് ശ്രീലങ്കയ്ക്ക് നഷ്ടമായി. കൗശല് സില്‍വ(16*), സുരംഗ ലക്മല്...\nMarch 11, 2017 - 2:02 PM\nബംഗ്ലാദേശിനെതിരെ ഗാലേ ടെസ്റ്റില് കൂറ്റന് വിജയവുമായി ആതിഥേയര്. അവസാന ദിവസം 390 റണ്‍സ് ലക്ഷ്യവുമായി ഇറങ്ങിയ ബംഗ്ലാദേശ് ഇന്നിംഗ്സ് 197 റണ്‍സിനു അവസാനിച്ചു. 259 റണ്‍സിന്റെ വിജയമാണ് ടെസ്റ്റില് ശ്രീലങ്ക കരസ്ഥമാക്കിയത്. കുശല്...\nശ്രീലങ്കയ്ക്കെതിരെ ആദ്യ ടെസ്റ്റില് 182 റണ്‍സ് ലീഡ് വഴങ്ങി ബംഗ്ലാദേശ്. ശ്രീലങ്കയുടെ ആദ്യ ഇന്നിംഗ്സ് സ്കോറായ 494 പിന്തുടര്‍ന്ന ബംഗ്ലാദേശ് 312 റണ്‍സിനു ഓള്‍ഔട്ട് ആവുകയായിരുന്നു. മുഷ്ഫികുര് റഹിം, മെഹ്ദി ഹസന് എന്നിവരുടെ...


കുട്ടികളുടെ ബുദ്ധിവികാസത്തിന് വളരെ നല്ലതാണ് കശുവണ്ടി; ഗുണങ്ങള് അറിയാം | KVARTHA: MALAYALAM NEWS | KERALA NEWS | KERALA VARTHA | ENTERTAINMENT മലയാളം വാര്‍ത്ത\nHome » Food » Health » Lifestyle & Fashion » ആരോഗ്യം » കുട്ടികളുടെ ബുദ്ധിവികാസത്തിന് വളരെ നല്ലതാണ് കശുവണ്ടി; ഗുണങ്ങള് അറിയാം\nകുട്ടികളുടെ ബുദ്ധിവികാസത്തിന് വളരെ നല്ലതാണ് കശുവണ്ടി; ഗുണങ്ങള് അറിയാം\nKvartha Omega Saturday, September 14, 20190No comments\n(www.kvartha.com 14.09.2019) കശുവണ്ടിയുടെ ഗുണങ്ങള് ചെറുതൊന്നുമല്ല. അതുകൊണ്ട് തന്നെ ദിവസവും കുറച്ച് കശുണ്ടി കഴിക്കുന്നത് വളരെ നല്ലതാണ്. ദിവസവും കശുവണ്ടി പൊടിച്ചോ അല്ലാതെയോ കുട്ടികള്‍ക്ക് കൊടുക്കാം. അത് കുട്ടികളുടെ ബുദ്ധിവികാസത്തിന് സഹായിക്കും. ഇതില് ധാരാളം പോഷകഗുണങ്ങള് അടങ്ങിയിരിക്കുന്നു.\nഹൃദ്രോഗം, അര്‍ബുദം, പ്രമേഹം പോലുള്ള അസുഖങ്ങള് തടയാന് ദിവസവും ഒരുപിടി കശുവണ്ടി കഴിക്കാം. കശുവണ്ടിയിലും നിലക്കടലയിലും നാരുകള്, പോളി അണ്‍സാച്ചുറേറ്റഡ് ഫാറ്റുകള് തുടങ്ങിയവ അടങ്ങിയിരിക്കുന്നതിനാല് ഹൃദയസംബന്ധമായ രോഗങ്ങളും കൊളസ്‌ട്രോളും കുറയ്ക്കാന് ഇവ സഹായിക്കുന്നു. ശ്വാസകോശ സംബന്ധമായ രോഗങ്ങള്‍ക്കുള്ള സാധ്യതയും പ്രമേഹ സാധ്യതയും കുറയ്ക്കാന് കശുവണ്ടി സഹായിക്കും.\nKeywords: Health, Lifestyle & Fashion, Food, Cashew Nut's health benefits\nTopics: Food Health Lifestyle & Fashion ആരോഗ്യം


National Vision News 04:09 PM World News\nഇസ്ലാമബാദ്: ഇന്ത്യന് അതിര്‍ത്തിയില് കൂടുതല് പാക്‌സൈന്യത്തെ വിന്യസിപ്പിക്കാനായി അഫ്ഗാനിസ്ഥാനില് നിന്നും സൈന്യത്തെ പിന്‍വലിക്കുമെന്ന് പാകിസ്ഥാന്. അഫ്ഗാനിസ്ഥാനില് നിന്ന് സൈന്യത്തെ പിന്‍വലിക്കുന്നത് ഇന്ത്യന് അതിര്‍ത്തിയില് വിന്യസിപ്പിക്കാനാണെന്ന് യുഎസിലെ പാക് അംബാസിഡര് അസാദ് മജീദ് ഖാന് വ്യക്തമാക്കി.\nഇന്ത്യയുമായുള്ള ബന്ധം ഏറ്റവും മോശമായ സാഹചര്യമാണ് ഇപ്പോഴുള്ളതെന്ന് അസാദ് മജീദ് ഖാന് അറിയിച്ചു. രണ്ട് വലിയ ആണവശക്തികള് തമ്മിലുളള ബന്ധം വഷളായാല് സംഭവിക്കുന്നത് എന്താണെന്ന് ഊഹിക്കാമല്ലോയെന്നും ഖാന് പറഞ്ഞു.\nഎന്നാല് പാകിസ്ഥാന് നീക്കം അഫ്ഗാനിസ്ഥാനില് സമാധാനസ്ഥാപനത്തിലുള്ള അമേരിക്കന് നീക്കത്തെ ബാധിക്കും. താലിബാനുമായി ഉണ്ടാക്കിയ സമാധാന ഉടമ്പടിയുടെ ഭാഗമായി അഫ്ഗാനിസ്ഥാനില് നിന്ന് യുഎസ് അയ്യായിരത്തിലേറെ സൈനികരെ പിന്‍വലിക്കാന് തീരുമാനിച്ചിരുന്നു. എന്നാല് അഫ്ഗാനിസ്ഥാനില് നിന്നും പാക് സൈന്യം കൂടി പിന്‍മാറുന്നതോടെ മേഖലയില് താലിബാന്റെ ശക്തി വര്‍ധിപ്പിക്കും. ഇതുവഴി കശ്മീര് വിഷയത്തില് അമേരിക്കയെ സമ്മര്‍ദത്തിലാക്കാന് പാകിസ്ഥാന് കഴിയും\nഅതേസമയം കശ്മീര് വിഷയത്തില് ഐക്യരാഷ്ട്രസഭ സുരക്ഷാസമിതിയെ സമീപിക്കാനുള്ള പാക് നീക്കം പൊളിഞ്ഞിരുന്നു. അഭിപ്രായഭിന്നതകള് ഇന്ത്യയും പാകിസ്ഥാനും ഉഭയകക്ഷി ചര്‍ച്ചകളിലൂടെ പരിഹരിക്കണമെന്നും അറിയിച്ചിരുന്നു.


സിപിഐഎമ്മിന്റേയും അംബാനിയുടേയും ചാനലുകള് തമ്മിലടി; കൈരളിയുടെ എഡിറ്ററെ പുറത്താക്കിയെന്ന് ന്യൂസ് 18; റിലയന്‍സിന്റെ ചാനലില് കാവിവത്ക്കരണമെന്ന് കൈരളിയുടെ തിരിച്ചടി\nWed Oct 16 2019 23:11:09 GMT+0000 (UTC)\nNarada Desk| Updated On: 12 Nov 2016 2:24 PM GMT | Location :\nകൈരളി ചാനലിനുള്ളില് കള്ളസ്ഥാപനം പ്രവര്‍ത്തിച്ചതിന്റെ പേരില് എക്‌സിക്യുട്ടീവ് എഡിറ്റര് എം രാജീവിനെ പുറത്താക്കിയ സംഭവം ന്യൂസ് 18 കേരള രാവിലെ മുതല് ബുള്ളറ്റിനുകളില് നല്‍കിയിരുന്നു. അംബാനിയുടെ ചാനലില് കാവിവത്ക്കരണമാണെന്ന വാര്‍ത്തയുമായി പിന്നാലെ കൈരളിയുമെത്തി.\nസിപിഐഎമ്മിന്റെ വാര്‍ത്താ ചാനലായ കൈരളി പീപ്പിളും റിലയന്‍സിന്റെ ന്യൂസ് 18 കേരളാ ചാനലുമാണ് പരസ്പരം വാര്‍ത്തകള് നല്‍കി രംഗത്തെത്തിയത്. കൈരളി ചാനലിനുള്ളില് കള്ളസ്ഥാപനം പ്രവര്‍ത്തിച്ചതിന്റെ പേരില് എക്‌സിക്യുട്ടീവ് എഡിറ്റര് എം രാജീവിനെ പുറത്താക്കിയ സംഭവം ന്യൂസ് 18 കേരള രാവിലെ മുതല് ബുള്ളറ്റിനുകളില് നല്‍കിയിരുന്നു. അംബാനിയുടെ ചാനലില് കാവിവത്ക്കരണമാണെന്ന വാര്‍ത്തയുമായി പിന്നാലെ കൈരളിയുമെത്തി.\nന്യൂസ് 18 കേരളയുടെ നയവും നടത്തിപ്പ് രീതിയും ബിജെപി-ഹിന്ദുത്വ അനുകൂലമാക്കി മാറ്റുന്നെന്നും മുകേഷ് അംബാനിയുടെ നേരിട്ടുള്ള നിര്‍ദ്ദേശമനുസരിച്ചാണിതെന്നുമാണ് കൈരളിയുടെ ആരോപണം. സിപിഐഎമ്മിനെ മുഖ്യ എതിരാളിയായി കാണണമെന്ന് ന്യൂസ് 18 ചാനലിന്റെ തലപ്പത്തുള്ളവര്‍ക്ക് ലഭിച്ച നിര്‍ദ്ദേശം. ഇതിനായി സിപിഐഎം നേതാക്കളേയും സഹയാത്രികരേയും ടാര്‍ഗറ്റ് ചെയ്യണമെന്നും ഇതിന്റെ ഭാഗമായി പുരോഗമന മാധ്യമങ്ങളുടേയും മാധ്യമവ്യക്തിത്വങ്ങളുടേയും വിശ്വാസ്യത തകര്‍ക്കണമെന്നും റിലയന്‍സിന്റെ നിര്‍ദ്ദേശമുണ്ടെന്ന് കൈരളി പീപ്പിള് വിശദീകരിക്കുന്നു.\nകൈരളിന്യൂസ് ചാനലിന്റെ ഡസ്‌കില് നിന്നും രഹസ്യമായി കള്ളസ്ഥാപനം പ്രവര്‍ത്തിക്കുന്നതിന്റെ പേരില് എക്‌സിക്യൂട്ടീവ് എഡിറ്റര് എം രാജീവിനെതിരെ ഇന്നലെ നടപടിയെടുത്തിരുന്നു. സിപിഎമ്മിനെതിരെയുളള വാര്‍ത്തകളും സൈറ്റില് നിര്‍ബാധം പ്രത്യക്ഷപ്പെട്ടിരുന്നു. ഈ സൈറ്റില്‍ത്തന്നെയാണ് വടക്കാഞ്ചേരി കൂട്ടബലാത്സംഗക്കേസുമായി ബന്ധപ്പെട്ട ഭാഗ്യലക്ഷ്മിയുടെ ഫേസ്ബുക്ക് പോസ്റ്റ് ആദ്യം പ്രത്യക്ഷപ്പെട്ടതും. തൃശൂര് ജില്ലാ സെക്രട്ടറി കെ. രാധാകൃഷ്ണന്റെ പരാമര്‍ശത്തിനെതിരെയും സൈറ്റില് വാര്‍ത്തകളും വിശകലനങ്ങളും പ്രസിദ്ധീകരിച്ചതും.\nകൈരളിയുടെ സൗകര്യങ്ങളും സംവിധാനങ്ങളും ഉപയോഗിച്ച് സിപിഎം വിരുദ്ധ വാര്‍ത്തകള് പ്രചരിപ്പിക്കാന് സമാന്തരമായ വാര്‍ത്താ പോര്‍ട്ടല് ഉണ്ടാക്കിയതിനെതിരെ പാര്‍ടി നേതൃത്വത്തിനു പരാതി ലഭിച്ചിരുന്നു. ഇതേ തുടര്‍ന്നുളള അന്വേഷണത്തിലാണ് എം രാജീവിനെ സസ്‌പെന്‍ഡു ചെയ്യാന് തീരുമാനിച്ചത്.


യു.എസിൽ ഏപ്രിൽ 19 മുതൽ പ്രായപൂർത്തിയായവർക്കെല്ലാം വാക്സിൻ | 07Apr2021\nയു.എസിൽ ഏപ്രിൽ 19 മുതൽ പ്രായപൂർത്തിയായവർക്കെല്ലാം വാക്സിൻ\nവാഷിങ്ടൺ: യു.എസിൽ പ്രായപൂർത്തിയായ എല്ലാ പൗരന്മാർക്കും ഏപ്രിൽ 19 മുതൽ കോവിഡ് വാക്സിൻ വിതരണംചെയ്യുമെന്ന് പ്രസിഡൻറ്‌് ജോ ബൈഡൻ. മേയ് ഒന്നുമുതൽ എല്ലാ പൗരന്മാരെയും കോവിഡ് വാക്സിൻ സ്വീകരിക്കുന്നതിന് യോഗ്യരാക്കാനായിരുന്നു ബൈഡൻ നേരത്തേ സംസ്ഥാനങ്ങളോട് ആവശ്യപ്പെട്ടിരുന്നത്. ഈ സമയപരിധിയാണ് ഇപ്പോൾ രണ്ടാഴ്ച നേരത്തേയാക്കിയത്.\nആശയക്കുഴപ്പമുണ്ടാക്കുന്ന യാതൊരു നിയന്ത്രണങ്ങളോ നിയമങ്ങളോ ഉണ്ടാവില്ലെന്നും ബൈഡൻ പറഞ്ഞു. ഏപ്രിൽ 19-ഓടെ എല്ലാ പൗരന്മാരും വാക്സിന്റെ ഒരു ഡോസെങ്കിലും സ്വീകരിക്കാൻ യോഗ്യരാണ്. കോവിഡിനുനേരെ യുദ്ധകാലാടിസ്ഥാനത്തിലായിരിക്കണം പോരാട്ടം. അമേരിക്കക്കാർ ഇപ്പോഴും കോവിഡിനുനേരെ ജീവനും മരണത്തിനും ഇടയിലുള്ള പോരാട്ടത്തിലാണ്. നമുക്കിപ്പോഴും ഒട്ടേറെ കാര്യങ്ങൾ ചെയ്യാനുണ്ട്. വൈറസിന്റെ പുതിയ വകഭേദങ്ങൾ വളരെ വേഗത്തിൽ വ്യാപിക്കുകയാണ്. മഹാമാരി അപകടകരമായിത്തന്നെ തുടരുന്നു. എന്നാൽ, പുതിയ വകഭേദങ്ങൾക്കെതിരേ ഇപ്പോഴുള്ള വാക്സിനുകൾ ഫലപ്രദമാണെന്നും അദ്ദേഹം പറഞ്ഞു.\nബൈഡൻ അധികാരമേറ്റ് 75 ദിവസങ്ങൾകൊണ്ട് 15 കോടി പേർക്കാണ് രാജ്യത്ത് വാക്സിനേഷൻ പൂർത്തിയാക്കിയത്. നൂറുദിവസങ്ങൾക്കകം പത്തുകോടിപേർക്ക് വാക്സിൻ നൽകുമെന്ന പ്രഖ്യാപിതലക്ഷ്യം മാർച്ചിൽത്തന്നെ പൂർത്തിയായിരുന്നു. അതിനാൽ നൂറുദിവസത്തിനുള്ളിൽ 20 കോടി ആളുകൾക്ക് വാക്സിൻ നൽകുകയെന്നതാണ് ബൈഡന്റെ ഇപ്പോഴത്തെ ലക്ഷ്യം.\nമേയ് ഒന്നിനകം ലക്ഷ്യത്തിലെത്താനാണ് നിർദേശം.\nയു.എസിൽ അസോസിയേറ്റ് അറ്റോർണി ജനറലായി ഇന്ത്യൻ വംശജ\nവാഷിങ്ടൺ: അമേരിക്കയിൽ അസോസിയേറ്റ് അറ്റോർണി ജനറലായി ഇന്ത്യൻ-അമേരിക്കൻ വംശജ വനിത ..\nഇന്ത്യയിലെ കോവിഡ് വ്യാപനം; കരുതലോടെ ഗൾഫ് രാജ്യങ്ങൾ\nവിലക്ക് വരുംമുമ്പേ ഇന്ത്യയിൽ നിന്നുള്ള വിമാനങ്ങൾക്ക് അനുമതി നിഷേധിച്ച് ബ്രിട്ടൻ\nപൊതുസ്ഥലങ്ങളിൽ മുഖാവരണം ഒഴിവാക്കി ഇസ്രയേൽ\n20 കോടി ഡോസ് വാക്സിൻ നൽകി അമേരിക്ക


ആരെയും വിസ്മയപ്പെടുത്തും ഇന്ത്യയുടെ ഈ ഏഴു സുന്ദരികള് | Seven Sisters Of India\nആരെയും വിസ്മയപ്പെടുത്തും ഇന്ത്യയുടെ ഈ ഏഴു സുന്ദരികള്\nമനോരമ ലേഖകൻ May 02, 2020 09:23 PM IST\nSeven Sisters Waterfalls in Meghalaya\nഇന്ത്യയുടെ വടക്കുകിഴക്കൻ സംസ്ഥാനങ്ങൾ സപ്തസഹോദരിമാർ എന്നാണ് അറിയപ്പെടുന്നത്. കാലാവസ്ഥയിലും സംസ്കാരത്തിലും രുചിയിലും ഇന്ത്യയിലെ മറ്റ് സംസ്ഥാനങ്ങളിൽ നിന്ന് തീർത്തും വ്യത്യസ്ത പുലർത്തുന്നവരാണ് സപ്തസഹോദരിമാർ.അരുണാചല് പ്രദേശ്, അസം, മണിപ്പൂര്, മേഘാലയ, മിസോറം, നാഗാലാന്‍ഡ്, ത്രിപുര എന്നിവയാണ് ഈ ഏഴ് സംസ്ഥാനങ്ങള്. മനോഹരമായ ഭൂപ്രകൃതിയും സാംസ്‌കാരിക പാരമ്പര്യവും ജനങ്ങളുടെ ഊഷ്മളമായ പെരുമാറ്റവുമൊക്കെയാണ് സഞ്ചാരികളെ ഇവിടേക്ക് ആകർഷിക്കുന്നത്. രാജ്യത്തെ മറ്റു ടൂറിസ്റ്റ് ഡെസ്റ്റിനേഷനുകളില് നിന്നു തീർത്തും വ്യത്യസ്തമായ അന്തരീക്ഷമാണ് ഇവിടെ. ചില കാര്യങ്ങള് ശ്രദ്ധിച്ചാല് നോര്‍ത്ത് ഈസ്റ്റ് സന്ദർശനം അനായാസമാക്കാം.\nആരെയും വിസ്മയപ്പെടുത്തുന്ന ഭൂപ്രകൃതിയും തരുലതാദികളും വന്യമൃഗങ്ങളും വ്യത്യസ്തമായ കാലാവസ്ഥയുമാണ് ഇവർ ഏഴുപേരുടെയും പ്രത്യേകത.\nബുദ്ധമത വിശ്വാസികൾ ഏറെയുള്ള ഒരു സംസ്ഥാനമാണ് അരുണാചൽ പ്രദേശ്. ബുദ്ധസന്യാസികളിലെ തന്നെ റിബൽ എന്നറിയപ്പെടുന്ന ആറാമത്തെ ലാമയായിരുന്ന സാങ്‌യാങ് ഗത്സ്യോയുടെ ജന്മദേശമായ തവാങ്, അരുണാചൽ പ്രാദേശിലാണ് സ്ഥിതിചെയ്യുന്നത്. തവാങിൽ നിന്നും അധികമൊന്നും ദൂരയല്ലാതെ സ്ഥിതി ചെയ്യുന്ന, ഏകദേശം 50 കിലോമീറ്റർ യാത്ര ചെയ്താൽ എത്തിച്ചേരാൻ കഴിയുന്ന, ഇന്ത്യ-ചൈന അതിർത്തി പ്രദേശമാണ് ബും ല പാസ്. 1962 ലെ ഇന്ത്യ- ചൈന യുദ്ധത്തിന്റെ ഓർമകളും അവശേഷിപ്പിച്ചു കൊണ്ട് നിൽക്കുന്ന ചരിത്രപ്രാധാന്യമുള്ള പ്രദേശം എന്ന പേരുകൂടി ഈ സ്ഥലത്തിനുണ്ട്.\nനിത്യഹരിത പീഠഭൂമിയാണ് മേഘാലയ. മേഘങ്ങളുടെ ആലയം എന്ന അർഥമുള്ള മേഘാലയ കാഴ്ചകള് കൊണ്ട് സത്യത്തിൽ ആരെയും മോഹിപ്പിക്കും.സ്ഫടികം പോലെ തെളിഞ്ഞ ജലമുള്ള ഡൗകി നദിയും സമീപത്തു തന്നെയുള്ള പാറക്കെട്ടുകളും തൂക്കു പാലവും മരങ്ങളുടെ വേരുകൾ പിരിച്ചുണ്ടാക്കുന്ന പാലവുമൊക്കെയാണ് ഇവിടുത്തെ പ്രധാന ആകർഷണങ്ങൾ.\nപച്ചപ്പും താഴ്‌വരകളും നീലത്തടാകങ്ങളുമെല്ലാം ചേര്‍ന്ന് ആരെയും മയക്കുന്ന സൗന്ദര്യമുള്ള ഈ ഭൂപ്രദേശത്തിന് ഒരു അപൂര്‍വ്വ രത്നത്തിന്‍റെ ചാരുതയുണ്ട്. കൂടാതെ മനോഹരമായ രാസലീലാനൃത്തവും ലോകത്തിലെ തന്നെ ഒഴുകിനടക്കുന്ന ഏക നാഷണല് പാര്‍ക്കായ കീബുള് ലംജാവോ നാഷണല് പാര്‍ക്കുമെല്ലാം ലോക സഞ്ചാരികളെ ഇവിടേയ്ക്ക് ആകര്‍ഷിക്കുന്ന ഘടകങ്ങളാണ്.\nസുന്ദരമായ നദികളുടെയും തടാകങ്ങളുടെയും കൂടി നാടാണ് മിസോറം. ഇവിടുത്തെ ഏറ്റവും നീളമേറിയ നദികളിലൊന്നായ ത്വ്‌ലാങ് നദി കാണേണ്ട കാഴ്ചയാണ്. 185 കിലോമീറ്ററോളം നീളമുള്ള ഇതിന്റെ കരയില് നിന്നുള്ള ദൃശ്യങ്ങള് മാത്രം മതി ആരെയും ഈ പ്രദേശത്തിന്റെ ആരാധകരാക്കുവാന്. പ്രകൃതി പരിശുദ്ധമായി കാത്തുസൂക്ഷിക്കുന്ന, അതിമനോഹരമായൊരു തടാകമാണ് താംഡില്. പ്രസന്നമായ കാലാവസ്ഥ കൊണ്ട് സഞ്ചാരികളെ ആകര്‍ഷിക്കുന്ന ഇടം. വിദേശസഞ്ചാരികള് അടക്കം നിരവധിപേര് കുടുംബവുമായി വന്ന് ഇവിടെ സമയം ചെലവഴിക്കാറുണ്ട്. വിനോദസഞ്ചാരികള്‍ക്കായി ബോട്ടിങ്ങിനും മീൻപിടിക്കാനുമൊക്കെ സൗകര്യമുണ്ട്.\nആരേയും മയക്കുന്ന കാഴ്ച്ചകള് കൊണ്ട് സമ്പന്നമായ നാഗാലാന്‍ഡിലേക്ക് സ്വാഗതം. നാഗാലാന്‍ഡ് വിശേഷങ്ങളുടെ പട്ടിക ഒരിക്കലും അവസാനിക്കുന്നില്ല. നിങ്ങള് സോളോ യാത്രികനോ സാഹസികനോ ആരുമാകട്ടെ ഏതുതരക്കാരേയും തൃപ്തിപ്പെടുത്താന് ഈ നാടിന് സാധിക്കും. പ്രകൃതി സൗന്ദര്യവും സമ്പന്നമായ സംസ്‌കാരവും സമൃദ്ധമായ സസ്യജന്തുജാലങ്ങളും നൂറ്റാണ്ടുകള് പഴക്കമുള്ള പരമ്പരാഗത സാംസ്‌കാരിക പൈതൃകവും, ശാന്തമായ അന്തരീക്ഷവും നാഗാലാന്‍ഡിനെ ഇന്ത്യയിലെ ഏറ്റവും വര്‍ണ്ണാഭമായ സംസ്ഥാനങ്ങളിലൊന്നാക്കി മാറ്റുന്നു.\nഭാഷയും സാംസ്‌കാരിക വ്യത്യാസങ്ങളും\nഭാഷ തന്നെയാണ് വടക്കുകിഴക്കൻ സംസ്ഥാനങ്ങളെ വ്യത്യസ്തമാക്കുന്ന പ്രധാന ഘടകം. ഇവിടുത്തെ ഭൂരിഭാഗം ആളുകളും ഹിന്ദി സംസാരിക്കുന്നില്ല. ടിബറ്റനോ ബര്‍മീസോ അറിയാമെങ്കില് നിങ്ങൾക്കതു ഗുണം ചെയ്യും. ഗോത്രസമൂഹങ്ങളാണ് ഇവിടെ കൂടുതലും. ഓരോ ഗോത്രവും സ്വന്തം ഭാഷ കൈകാര്യം ചെയ്യുന്നു. കൊറിയന് ഭാഷയും ഇവിടെ കേള്‍ക്കാം. അരുണാചലിന്റെ കേന്ദ്രബിന്ദുവായ തവാങ്, നൂറു ശതമാനം ടിബറ്റന് സംസ്‌കാരം പിന്‍തുടരുന്നു. മറ്റു മോഖലകളില് ഹിന്ദിയെ ആശ്രയിക്കാം.


January 3, 2022 – BengaluruVartha\nബെംഗളൂരു നഗര ജില്ലയിൽ ഇന്നത്തെ കോവിഡ് കേസുകൾ 1000 ന് മുകളിൽ;ആക്ടീവ് രോഗികൾ 10000 ന് അടുത്ത്; ഇന്നത്തെ കോവിഡ് റിപ്പോർട്ട് ഇവിടെ വായിക്കാം.\nബെംഗളൂരു: സംസ്ഥാന ആരോഗ്യ വകുപ്പ് പുറത്തിറക്കിയ ബുള്ളറ്റിന് പ്രകാരം സംസ്ഥാനത്ത് ഇന്ന് കോവിഡ് കേസുകൾ 1290 റിപ്പോർട്ട് ചെയ്തു. 232 പേരെ ഡിസ്ചാര്‍ജ് ചെയ്തു. ടെസ്റ്റ് പോസിറ്റീവിറ്റി 1.60% കൂടുതൽ വിവരങ്ങള് താഴെ. കര്‍ണാടക: ഇന്ന് ഡിസ്ചാര്‍ജ് : 232 ആകെ ഡിസ്ചാര്‍ജ് : 2961122 ഇന്നത്തെ കേസുകള് : 1290 ആകെ ആക്റ്റീവ് കേസുകള് : 11345 ഇന്ന് കോവിഡ് മരണം :5ആകെ കോവിഡ് മരണം : 38351 ആകെ പോസിറ്റീവ് കേസുകള് : 3010847 ഇന്നത്തെ പരിശോധനകൾ :…\nഎം.പി.യും സംസ്ഥാന മന്ത്രിയും സ്റ്റേജിൽ നേർക്കുനേർ; കയ്യാങ്കളി ഒഴിവായത് പോലീസ് ഇടപെട്ടതിനാൽ;വീഡിയോ കാണാം.\nബെംഗളൂരു : സംസ്ഥാന മന്ത്രിയും ലോക്സഭാ എംപിയും സ്റ്റേജിൽ പരസ്യമായി ഏറ്റുമുട്ടി. പോലീസും മറ്റും ഇടപെട്ടതിനാൽ കയ്യാങ്കളി ഒഴിവായി. https://fb.watch/aiR5o6Ssqg/ മുൻ ഉപമുഖ്യമന്ത്രിയും സംസ്ഥാന ഐ.ടി. കാര്യ മന്ത്രിയുമായ അശ്വഥ് നാരായണയും ബെംഗളൂരു റൂറൽ എം.പി.യായ ഡി.കെ.സുരേഷുമാണ് പരസ്യമായി ഏറ്റുമുട്ടിയത്. രാമനഗരയിൽ നടന്ന ഒരു ചടങ്ങിനിടയിൽ ആയിരുന്നു സംഭവം, മുഖ്യമന്ത്രി ബസവരാജ് ബൊമ്മെയും സ്റ്റേജിൽ ഉണ്ടായിരുന്നു. രാമനഗരയിൽ നഗര ശിൽപ്പി കെമ്പെ ഗൗഡയുടേയും ഭരണഘടനാ ശിൽപ്പി അംബേദ്കറിൻ്റേയും പ്രതിമ അനാഛാദനം ചെയ്യുന്ന ചടങ്ങിൽ ആണ് അനിഷ്ട സംഭവങ്ങൾ അരങ്ങേറിയത്. #WATCH: Karnataka #Congress MP…\nകേരളത്തിൽ ഇന്ന് 29 പേര്‍ക്ക് കൂടി ഒമിക്രോണ് സ്ഥിരീകരിച്ചു\nബെംഗളൂരു : കേരളത്തിൽ ഇന്ന് 29 പേര്‍ക്ക് കൂടി ഒമിക്രോണ് സ്ഥിരീകരിച്ചു. തിരുവനന്തപുരം 10, ആലപ്പുഴ 7, തൃശൂര് 6, മലപ്പുറം6എന്നിങ്ങനെയാണ് ഒമിക്രോണ് സ്ഥിരീകരിച്ചത്. ഇതില് 25 പേര് ലോ റിസ്‌ക് രാജ്യങ്ങളില് നിന്നും2പേര് ഹൈ റിസ്‌ക് രാജ്യങ്ങളില് നിന്നും വന്നതാണ്.2പേര്‍ക്കാണ് സമ്പര്‍ക്കത്തിലൂടെ ഒമിക്രോണ് ബാധിച്ചത്. ആലപ്പുഴയിലെ2പേര്‍ക്കാണ് സമ്പര്‍ക്കത്തിലൂടെ ഒമിക്രോണ് ബാധിച്ചത്.ഇതോടെ സംസ്ഥാനത്ത് ആകെ 181 പേര്‍ക്കാണ് ഒമിക്രോണ് സ്ഥിരീകരിച്ചത്. ഹൈ റിസ്‌ക് രാജ്യങ്ങളില് നിന്നും ആകെ 52 പേരും ലോ റിസ്‌ക്…\nകേരളത്തിലെ ഇന്നത്തെ കോവിഡ് കണക്കുകൾ ഇവിടെ വായിക്കാം (03-01-2022)\nതിരുവനന്തപുരം : കേരളത്തില് ഇന്ന് 2560 പേര്‍ക്ക് കോവിഡ്-19 സ്ഥിരീകരിച്ചു. തിരുവനന്തപുരം 583, എറണാകുളം 410, കോഴിക്കോട് 271, കോട്ടയം 199, തൃശൂര് 188, കണ്ണൂര് 184, കൊല്ലം 141, മലപ്പുറം 123, പത്തനംതിട്ട 117, ആലപ്പുഴ 94, പാലക്കാട് 80, ഇടുക്കി 65, വയനാട് 62, കാസര്‍ഗോഡ് 43 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 43,210 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള5തദ്ദേശ സ്വയംഭരണ പ്രദേശങ്ങളിലായി 6…\nബെംഗളൂരുവിൽ 125 കണ്ടെയ്‌ൻമെന്റ് സോണുകൾ; ഏറ്റവും കൂടുതൽ ബൊമ്മനഹള്ളിയിൽ\nബെംഗളൂരു : ബൃഹത് ബെംഗളൂരു മഹാനഗര പാലിക (ബിബിഎംപി) പുറത്തുവിട്ട കണക്കുകൾ പ്രകാരം ജനുവരി2വരെ ബെംഗളൂരു നഗരത്തിലുടനീളം ആകെ 125 കോവിഡ് -19 കണ്ടെയ്‌ൻമെന്റ് സോണുകളാണുള്ളത്. കഴിഞ്ഞ ആഴ്‌ചയിൽ നഗരത്തിൽ കോവിഡ് -19 കേസുകളുടെ വർദ്ധനവിന് ഇടയിൽ, കണ്ടെയ്‌ൻമെന്റ് സോണുകളുടെ എണ്ണം 2021 ഡിസംബർ 26-ന് 98 കണ്ടെയ്‌ൻമെന്റ് സോണുകളിൽ നിന്ന് 2022 ജനുവരി 2-ന് 125 സോണുകളായി ഉയർന്നതായി ഡാറ്റ കാണിക്കുന്നു. ബൊമ്മനഹള്ളിയിൽ 38, ബെംഗളൂരു സൗത്തിൽ 15, മഹാദേവപുരയിൽ 35, ബെംഗളൂരു ഈസ്റ്റിൽ 12, ബെംഗളൂരു വെസ്റ്റിൽ 10,…\nതമിഴ്‌നാട്ടിൽ മഴയിൽ 20,000 ഏക്കർ നെൽകൃഷി നശിച്ചു: റിപ്പോർട്ട്\nബെംഗളൂരു : കഴിഞ്ഞ രണ്ട് ദിവസമായി ജില്ലകളിൽ പെയ്ത മഴയിൽ തഞ്ചാവൂരിൽ ആയിരക്കണക്കിന് ഏക്കറിൽ വിളവെടുപ്പിന് തയ്യാറായിരുന്ന സാംബ നെൽകൃഷി പരന്നൊഴുകുകയും നാശമുണ്ടാക്കുകയും ചെയ്തതായി കർഷകരും കൃഷി ഉദ്യോഗസ്ഥരുടെ റിപ്പോർട്ടിൽ അറിയിച്ചു. 20,000 ഏക്കർ നെൽകൃഷിയും 1,000 ഏക്കർ ഉഴുന്ന്, നിലക്കടല കൃഷികളും മഴയിൽ നശിച്ചു. ഞങ്ങൾ ജില്ലാ ഭരണകൂടത്തിന് റിപ്പോർട്ട് നൽകിയിട്ടുണ്ട്, ”തഞ്ചാവൂരിലെ കൃഷി വകുപ്പ് ജോയിന്റ് ഡയറക്ടർ എ ജസ്റ്റിൻ പറഞ്ഞു. ഇതുകൂടാതെ, കുംഭകോണത്തിനടുത്ത് സന്നപ്രത്തുള്ള തമിഴ്‌നാട് സിവിൽ സപ്ലൈസ് കോർപ്പറേഷന്റെ (ടിഎൻസിഎസ്‌സി) തുറന്ന സംഭരണശാലയിൽ സംഭരിച്ച് അടുക്കി വച്ചിരുന്ന 50,000…\nനന്ദി ഇൻഫ്രാസ്ട്രക്ചർ കോറിഡോർ എന്റർപ്രൈസ് മെട്രോ ഗ്രീൻ ലൈൻ വിപുലീകരണം വൈകിപ്പിക്കുന്നു\nബെംഗളൂരു: ബെംഗളൂരു മെട്രോ റെയിൽ കോർപ്പറേഷൻ ലിമിറ്റഡ് (ബിഎംആർസിഎൽ) നാഗസന്ദ്രയ്ക്കും മടവരയ്ക്കും ഇടയിലുള്ള ഗ്രീൻ ലൈൻ എക്സ്റ്റൻഷന്റെ ഒരു ഭാഗത്തിന്റെ നിർമ്മാണ പ്രവർത്തനങ്ങൾ നടത്തുന്നത് വലിയ വെല്ലുവിളി നേരിടുന്നു. 3.05 കിലോമീറ്റർ എലിവേറ്റഡ് ലൈൻ 2022-ൽ ഉദ്ഘാടനം ചെയ്യാനിരുന്ന ആദ്യ പദ്ധതിയായിരുന്നു ഇത്. പ്രതിമാസ വാടകയായി 5.75 ലക്ഷം രൂപ നൽകാൻ ബി‌എം‌ആർ‌സി‌എൽ തയ്യാറായിട്ടും നന്ദി ഇൻഫ്രാസ്ട്രക്ചർ കോറിഡോർ എന്റർപ്രൈസ് ലിമിറ്റഡ് (നൈസ്) റോഡ് ഉപയോഗത്തിന് അതിന്റെ നിർമ്മാണ സ്ഥലത്ത് എത്താൻ അനുമതി നിഷേധിക്കുന്നതായി വൃത്തങ്ങൾ പറയുന്നു. ഈ പ്രശ്‌നത്തെത്തുടർന്ന് 630 മീറ്ററിലെ പ്രവൃത്തി…\nനടി ആക്രമിക്കപ്പെട്ട കേസ്; ദിലീപിനെതിരെ തുടരന്വേഷണം ആവശ്യപ്പെട്ട് നടി മുഖ്യമന്ത്രിക്ക് കത്തയച്ചു\nബെംഗളൂരു : നടിയെ ആക്രമിച്ച കേസിൽദിലീപിനെതിരെ തുടരന്വേഷണം ആവശ്യപ്പെട്ട് നടി മുഖ്യമന്ത്രിക്ക് കത്തയച്ചു. ദിലീപിന്റെ സുഹൃത്തും സംവിധായകനുമായ ബാലചന്ദ്ര കുമാറിന്റെ വെളിപ്പെടുത്തലിൽ അന്വേഷണം വേണമെന്നും രണ്ടാം പബ്ലിക് പ്രോസിക്യൂട്ടറുടെ രാജിയിൽ ആശങ്കയുണ്ടെന്നും നടി കത്തിൽ വ്യക്തമാക്കി. സ്പെഷ്യൽ പബ്ലിക് പ്രോസിക്യൂട്ടർ അഡ്വക്കറ്റ് വി എൻ അനിൽ കുമാറിന്റെ രാജി കേസിൽ പ്രതിസന്ധി സൃഷ്ടിച്ചിരിക്കുകയാണ്.ഇത് രണ്ടാം തവണയാണ് വിചാരണ കോടതിയുടെ നടപടിയിൽ പ്രതിഷേധിച്ച് പബ്ലിക് പ്രോസിക്യൂട്ടർ രാജിവെക്കുന്നത്.\nകോലാർ ക്ഷേത്രത്തിലെ പ്രസാദം കഴിച്ച 50 ഭക്തർക്ക് ദേഹാസ്വാസ്ഥ്യം; രണ്ട് പേർ അറസ്റ്റിൽ\nബെംഗളൂരു : കോലാർ ശ്രീനിവാസപൂർ താലൂക്കിലെ ബീരഗനഹള്ളി ഗ്രാമത്തിലെ ഗംഗമ്മ ക്ഷേത്രത്തിൽ പ്രസാദം കഴിച്ച 50-ലധികം ഭക്തരെ ശനിയാഴ്ച ദേഹാസ്വാസ്ഥ്യം അനുഭവപ്പെട്ടതിനെ തുടർന്ന് ആശുപത്രിയിൽ പ്രവേശിപ്പിച്ചു. അവർ അപകടനില തരണം ചെയ്തു. പുതുവർഷത്തോടനുബന്ധിച്ച് ക്ഷേത്രം പ്രസാദം വിതരണം ചെയ്തിരുന്നതായി തഹസിൽദാർ ശ്രീനിവാസ് പറഞ്ഞു, രോഗബാധിതരിൽ 19 സ്കൂൾ വിദ്യാർത്ഥികളും ഉൾപ്പെടുന്നു. ക്ഷേത്രഭാരവാഹികളുടെ ആവശ്യപ്രകാരം ഗ്രാമത്തിലെ രണ്ട് കുടുംബങ്ങൾ നാരങ്ങാ ചോറും കേസരിബത്തും പ്രസാദമായി തയ്യാറാക്കി ക്ഷേത്രത്തിലെത്തുന്ന ഭക്തർക്ക് വിതരണം ചെയ്തു. വൈകുന്നേരമായപ്പോഴേക്കും സ്‌കൂളിൽ നിന്ന് മടങ്ങുമ്പോൾ പ്രസാദം കഴിച്ച സ്‌കൂളിൽ പോകുന്ന മിക്ക കുട്ടികളും…\nസംസ്ഥാനത്ത് മാസങ്ങൾക്ക് ശേഷം സജീവ കോവിഡ്-19 കേസുകളുടെ എണ്ണം 10,000 കടന്നു\nബെംഗളൂരു: 2021 സെപ്റ്റംബർ മുതൽ തുടർച്ചയായി കുറഞ്ഞുകൊണ്ടിരിക്കുന്ന സജീവമായ കോവിഡ് -19 കേസുകളുടെ എണ്ണം വീണ്ടും 10,000 കടന്നു, ഒക്ടോബർ 10 ന് ശേഷം ആദ്യമായി. ചികിത്സയിലുള്ള രോഗികളുടെ എണ്ണം 2021 സെപ്തംബർ മുതൽ കുറഞ്ഞു, ഒക്ടോബർ 31 ന് 8,644 ഉം ഡിസംബർ 1, 6,574 ഉം ആയി. 2022 ജനുവരി 1 ആയപ്പോഴേക്കും അത്തരം കേസുകൾ 9,386 ആയി ഉയർന്നു, അതിനുശേഷം ആദ്യമായി 9,000 കടന്നു. 2021 ഒക്‌ടോബർ പകുതിക്ക് മുമ്പ് ഞായറാഴ്ച 10,292 ൽ എത്തും. എന്നാൽ, ഒന്നും രണ്ടും…


'Man with great ideas' - Rajappan overcoming his disability and cleaning the Vembanad backwaters; C - Samakalika Malayalam\n'മഹത്തായ ആശയങ്ങളുള്ള മനുഷ്യൻ'- വൈകല്യങ്ങളെ അതിജീവിച്ച് വേമ്പനാട് കായൽ വൃത്തിയാക്കുന്ന രാജപ്പൻ; അഭിനന്ദിച്ച് പ്രധാനമന്ത്രി\nBy സമകാലിക മലയാളം ഡെസ്‌ക് | Published: 31st January 2021 12:44 PM |\nLast Updated: 31st January 2021 12:44 PM | A+A A- |\nന്യൂഡൽഹി: വൈകല്യങ്ങളെ അതിജീവിച്ച് കായൽ സംരക്ഷിക്കുന്ന കോട്ടയം സ്വദേശി രാജപ്പനെ പ്രശംസിച്ച് പ്രധാനമന്ത്രി നരേന്ദ്ര മോദി. പ്രതിമാസ റേഡിയോ പരിപടിയായ മൻ കി ബാത്തിൽ സംസാരിക്കവേയാണ് വേമ്പനാട് കായൽ ശുചീകരിക്കുന്ന രാജപ്പന്റെ പ്രവർത്തിയെ പ്രധാനമന്ത്രി നരേന്ദ്ര മോദി പരാമർശിച്ചത്. ശരീരം പാതി തളർന്നിട്ടും രാജപ്പൻ നടത്തുന്ന സേവനം മാതൃയയാണെന്ന് മൻകി ബാത്തിൽ പ്രധാനമന്ത്രി പറഞ്ഞു.\nപ്രകൃതി സംരക്ഷണം ജോലിയാക്കി മാറ്റിയ കൈപ്പുഴമുട്ട് മഞ്ചാടിക്കരി നിവാസിയായ രാജപ്പൻ അപ്പർകുട്ടനാട്ടിലെ ജലാശങ്ങളിലെ നിറസാന്നിദ്ധ്യമാണ്. ജന്മനാ ചലനശേഷി ഇല്ലാത്ത കാലുകളുമായി ജലാശങ്ങളെ മലിനമാക്കുന്ന പ്ലാസ്റ്റിക് കുപ്പികൾ ശേഖരിച്ച് വിൽപ്പന നടത്തിയാണ് രാജപ്പൻ ജീവിതം മുന്നോട്ട് നയിക്കുന്നത്.\nശാരീരിക ബുദ്ധിമുട്ടുകൾ ഉണ്ടായിട്ടും ശുചിത്വത്തോടുള്ള അദ്ദേഹത്തിന്റെ പ്രതിബദ്ധത മങ്ങാത്തതാണെന്ന് പ്രധാനമന്ത്രി പറഞ്ഞു. കഴിഞ്ഞ കുറേ വർഷങ്ങളായി തോണിയിൽ സഞ്ചരിച്ച് പ്ലാസ്റ്റിക് കുപ്പികൾ ശേഖരിച്ച് അദ്ദേഹം വേമ്പനാട് കായൽ വൃത്തിയാക്കുന്നു. അദ്ദേഹത്തിന്റെ ആശയങ്ങൾ എത്ര മഹത്തരമാണെന്ന് ഒന്ന് സങ്കൽപ്പിച്ച് നോക്കു- പ്രധാനമന്ത്രി വ്യക്തമാക്കി.\nകായൽ പ്രധാനമന്ത്രി നരേന്ദ്ര മോദി കോട്ടയം സ്വദേശി രാജപ്പൻ പ്രകൃതി സംരക്ഷണം ശാരീരിക ബുദ്ധിമുട്ടുകൾ the great indian kitchen


ശ്രീജിത്തിന്റെ കസ്റ്റഡി മരണം: ഉടൻ അറസ്റ്റെന്ന് സൂചന, കൂടുതൽ പേരെ ചോദ്യം ചെയ്യും! | Police investigation for Sreejith custodial death - Malayalam Oneindia\nUpdated: Mon, Apr 16, 2018, 9:14 [IST]\nകൊച്ചി: വരാപ്പുഴയിലെ ശ്രീജിത്തിന്റെ കസ്റ്റഡി മരണ കേസിൽ അറസ്റ്റ് ഉടൻ ഉണ്ടാകുമെന്ന് സൂചന. മർദ്ദനം നടന്നതിനെ കുറിച്ച് കൃത്യമായ സൂചനകൾ ലഭിച്ചിട്ടുണ്ട്. എന്നാൽ മപണ കാരണമായ മർദ്ദനം ആര് നടത്തി എന്നതിനെ കുറിച്ചാണ് പോലീസ് അന്വേഷണം നടത്തുന്നത്. തിങ്കളാഴ്ച അന്വേഷണ സംഘം കൂടുതൽ പേരെ ചോദ്യം ചെയ്യും. സിഐയും എസ്ഐയും അടക്കമുള്ളവരിൽ നിന്ന് മൊഴിയെടുക്കുമെന്നാണ് സൂചനകൾ. ചോദ്യം ചെയ്യലില് മരണ കാരണമായ മർദ്ദനം ആര് നടത്തി എന്നതിനുള്ള ഉത്തരം ലഭിക്കുമെന്നാണ് സൂചന.\nപറവൂര് സിഐ ക്രിസ്‌പിന് സാം, വരാപ്പുഴ എസ്‌ഐ ദീപക് അടക്കമുള്ള പൊലീസുദ്യോഗസ്ഥരെ ആലുവ പൊലീസ് ക്ലബിലാണ് ചോദ്യം ചെയ്യുക. സസ്പെന്‍ഷന്‍ഷനിലായ ആര്‍ടിഎഫ് ഉദ്യോഗസ്ഥരില് നിന്നും മൊഴിയെടുക്കും. സ്രീജിത്തിന് ക്രൂര മർദ്ദനമേറ്റത് കസ്റ്റഡിയിലെടുത്ത രാത്രിയാണെന്നാണ് പോലീസ് നിഗമനം. ശ്രീജിത്തിനെ ചികിത്സിച്ച ഡോക്ടർമാരും ഫോറൻസിക് വിദഗ്ദരും ഇത് തന്നെ ശരിവെക്കുന്നു.\nഅതേസമയം ശ്രീജിത്തിന്റെ മരണം സിബിഐ അന്വേഷിക്കണം എന്നാവശ്യപ്പെട്ട് ബിജെപി സംസ്ഥാന ജനറല് സെക്രട്ടറി എ എന് രാധാകൃഷ്ണന് ഇന്ന് കൊച്ചിയില് 24 മണിക്കൂര് നിരാഹാര സമരം തിങ്കളാഴ്ച ആരംഭിക്കും. കൊച്ചി ഹൈക്കോടതി ജംഗ്ഷനിലാണ് ഉപവാസം. സമരം ബിജെപി സംസ്ഥാന പ്രസിഡന്റ് കുമ്മനം രാജശേഖരൻ ഉദ്ഘാടനം ചെയ്യും. ആലുവ റൂറല് എസ്പി എവി ജോര്‍ജിന് കീഴിലുള്ള റൂറല് ടൈഗര് ഫോഴ്‌സ് കഴിഞ്ഞ ദിവസം പിരിച്ചുവിട്ടിരുന്നു. ശ്രീജിത്തിനെ കസ്റ്റഡിയിലെടുത്തിരുന്നത് ചൈഗര്ഡ ഫോർസ് ആയിരുന്നു. ടൈഗര് ഫോഴ്‌സ് അംഗങ്ങളെ ഓഫീസില് വിളിച്ചുവരുത്തിയാണ് എസ്പി തീരുമാനം അറിയിച്ചത്. അംഗങ്ങളോട് ജില്ലാ ആസ്ഥാനങ്ങളിലേക്ക് തിരികെപ്പോവാനും നിര്‍ദേശിച്ചിട്ടുണ്ട്.\nടൈഗർ ഫോർസിന്റെ മർദ്ദനം\nടൈഗർഫോർസിന്റെ മർദ്ദനത്തെ തുടർന്നാണ് ശ്രീജിത്ത് മരിച്ചതെന്ന് ആരോപണമുണ്ട്. ഈ സാഹചര്യത്തിലാണ് ഫോർസ് പിരിച്ചുവിട്ടത്. റൂറല് എസ്പിയുടെ നിയന്ത്രണത്തില് പ്രവര്‍ത്തിക്കുന്ന സ്‌ക്വാഡാണ് റൂറല് ടൈഗര് ഫോഴ്‌സ്. എആര് ക്യാമ്പുകളിലെ പോലീസുകാരാണ് സംഘത്തിലെ അംഗങ്ങള്. സ്റ്റേഷന് നിയന്ത്രിക്കുന്ന സര്‍ക്കിള് ഇന്‍സ്‌പെക്ടര്‍മാര്‍ക്കോ സബ് ഇന്‍സ്‌പെക്ടര്‍മാര്‍ക്കോ ഇവരിൽ യാതൊരു അധികാരവുമില്ല. ഇവർ സ്റ്റേഷൻ പരിധിയിൽ എത്തുന്നത് എസ്ഐമാരോ സിഐമാരോ അറിയാറുപോലുമില്ല. മഫ്ടിയിലാണ് ഇവര് കേസ് അന്വേഷിക്കുന്നത്. ഇതൊക്കെ ശ്രീജിത്തിന്റെ മരണം ഇവരുടെ മർദ്ദനത്തെ തുടർന്നാണെന്ന് അനുമാനിക്കേണ്ടിയിരിക്കുന്നു. ഇതിന്റെ അടിസ്ഥാനത്തിലാണ് ഫോര്ഡസ് പിരിച്ചുവിട്ടത്.\nകസ്റ്റഡി മരണ ആരോപണങ്ങളിൽ നിന്ന് രക്ഷപ്പെടാൻ പോലീസ് വ്യാജ രേഖ ഉണ്ടാക്കി എന്നതിന്റെ തെളിവുകളും പുറത്ത് വന്നിരുന്നു. കസ്റ്റഡിയില് മര്‍ദ്ദനമേറ്റ് ഗുരുതരാവസ്ഥയിലായ ശ്രീജിത്തിനെ പോലീസ് ആശുപത്രിയിലെത്തിച്ചത് എട്ടാം തിയ്യതി പുലര്‍ച്ചെയാണ്. കാര്യങ്ങള് കൈവിടുമെന്ന് തോന്നിയ പശ്ചാത്തലത്തിലാണ് പോലീസ് പിന്നീട് തിടുക്കത്തിലുള്ള ചില നീക്കങ്ങള് നടത്തിയത്. ശ്രീജിത്തിനെ ആശുപത്രിയില് എത്തിച്ചതിന്റെ ശേഷമാണ് പരാതിക്കാരന്റെ വീട്ടില് വീണ്ടും എത്തുന്നതും മൊഴിയെടുക്കുന്നതും. എന്നാല് പോലീസ് രേഖകളില് മൊഴിയെടുത്തത് ഏഴാം തിയ്യതിയാണ് എന്ന് തെളിഞ്ഞിരിക്കുകയാണ്. ശ്രീജിത്തിനെ കസ്റ്റഡിയിലെടുത്തത് ആത്മഹത്യ ചെയ്ത വാസുദേവന്റെ മകനും അയല്‍ക്കാരനും നല്‍കിയ മൊഴിയുടെ അടിസ്ഥാനത്തിലാണൈന്നായിരുന്നു പോലീസ് വാദം. എന്നാല് കസ്റ്റഡിയില് മര്‍ദ്ദനമേറ്റ് ഗുരുതരാവസ്ഥയിലായ ശേഷമാണ് പരാതിക്കാരനില് നിന്ന് മൊഴിയെടുത്തതെന്നാണ് പിന്നീട് പുറത്ത് വന്ന വിവിരങ്ങൾ.\nശ്രീജിത്തിന്റെ പേര് മൊഴിയിൽ ഇല്ല\nആത്മഹത്യ ചെയ്ത വാസുദേവന്റെ മകൻ ശ്രീജിത്തിന്റെ പേര് പറഞ്ഞിട്ടില്ല. എന്നാൽ പിന്നീട് പോലീസ് ഈ പേര് കൂട്ടിച്ചേർക്കുകയായിരുന്നു. തന്റെ വീടാക്രമിച്ച സംഘത്തില് ശ്രീജിത്ത് ഇല്ലായിരുന്നുവെന്ന് തന്നെയാണ് താന് ഇതുവരെ പറഞ്ഞിട്ടുള്ളത് വിനീഷ് പറയുന്നു. ശ്രീജിത്തിന്റെ പേര് പറഞ്ഞു എന്ന പോലീസിന്റെ മൊഴി വിനീഷ് നിഷേധിക്കുകയും ചെയ്തിരുന്നു. എന്നാൽ വൈകുന്നേരം സ്റ്റേഷനിലേക്ക് വിളിച്ചുവരുത്തി നിരവധി കടലാസുകളില് പോലീസ് ഒപ്പിടുവിക്കുകയായിരുന്നു. സ്റ്റേഷനില് ഈ സമയം ചിലരെ കസ്റ്റഡിയില് എടുത്തിരുന്നു. കസ്റ്റഡിയിലുള്ള ശ്രീജിത്തിനെ വിനീഷ് തിരിച്ചറിഞ്ഞുവെന്നാണ് പോലീസ് വാദം. എന്നാല് താന് സ്‌റ്റേഷനില് എത്തിയപ്പോള് ശ്രീജിത്ത് അവിടെ ഇല്ലായിരുന്നുവെന്നും വിനീഷ് വ്യക്തമാക്കിയിരുന്നു. ഇതൊടെ പോലീസിന് മകളിലുള്ള ആരോപണം മായ്ച്ചു കളയാൻ നടത്തിയ കള്ളക്കളിയാണ് വെളിച്ചത്തായത്.\nപോലീസ് സേനയ്ക്ക് മൊത്തം നാണക്കേട്\nകസ്റ്റഡി മരണത്തില് സംശയത്തിന്റെ നിഴലിലാകുന്നത് ആലുവ റൂറല് എസ്പി എവി ജോര്‍ജിന് കീഴിലുള്ള ടൈഗര് ഫോഴ്‌സാണ്. ഇതുകൊണ്ട് തന്നെയാണ് പോലീസ് സേനക്ക് മൊത്തം മോശപ്പേരുണ്ടാക്കിയ ടൈഗര് ഫോഴ്‌സിന്റെ പ്രവര്‍ത്തനം വേണ്ടെന്ന് സർക്കാർ തീരുമാനിക്കാൻ കാരണം. രണ്ടുതവണ പോലീസ് വാസുദേവന്റെ മകൻ വിനീഷിന്റഎ മൊഴിയെടുത്തിരുന്നു. രണ്ടുതവണയും ശ്രീജിത്തിന്റെ പേര് പറഞ്ഞിട്ടില്ല. പോലീസ് വ്യാജമായിട്ടാണ് മൊഴി രേഖപ്പെടുത്തിയതെന്നും വിനീഷ് പറഞ്ഞിരുന്നു. വിനീഷിന്റെ വെളിപ്പെടുത്തലാണ് പോലീസിന് കൂടുതല് തിരിച്ചടിയായത്. വരാപ്പുഴ സംഭവത്തിൽ ആലുവ റൂറൽ എസ്പി അടക്കമുള്ളവർക്കെതിരെയുള്ള ലോകായുക്തയിൽ പരാതിയെത്തിയിരുന്നു. തുടർന്ന് സംഭവത്തിൽ ഉദ്യോഗസ്ഥർക്ക് ലോകായുക്ത നോട്ടീസ് അയക്കുകയും ചെയ്തു. മനുഷ്യാവകാശ കമ്മീഷൻ ആക്ടിംഗ് ചെയ്ർ‍മാനും വരാപ്പുഴ സ്റ്റേഷനിലെത്തി തെളിവെടുപ്പ് നടത്തിയിരുന്നു.\nകസ്തൂരി രംഗന് വീണ്ടും: ആശങ്കകള് വിട്ടുമാറാതെ ഇടുക്കി, സര്‍ക്കാരിനെ വിമര്‍ശിച്ച് പ്രതിപക്ഷം\nPolice investigation for Sreejith custodial death


റേഷന് കടയിലെ അരി കടത്തല് കൈയ്യോടെ പിടികൂടിയതിന്റെ പ്രതികാരമായി ഉദ്യോഗസ്ഥനെ അന്ന് എംകെ രാഘവന് സ്ഥലം മാറ്റി; കോണ്‍ഗ്രസിനെ കുരുക്കിലാക്കി കൂടുതല് ആരോപണങ്ങള് - BIGNEWSLIVE | Latest Malayalam News\nകോഴിക്കോട്ടെ യുഡിഎഫ് സ്ഥാനാര്‍ത്ഥിയും സിറ്റിങ് എംപിയുമായ എംകെ രാഘവനെ കുരുക്കിലാക്കി കൂടുതല് ആരോപണങ്ങള്.\nകോഴിക്കോട്: അഞ്ചുകോടി രൂപ ആവശ്യപ്പെട്ട് സ്റ്റിങ് ഓപ്പറേഷനില് കുടുങ്ങിയ കോഴിക്കോട്ടെ യുഡിഎഫ് സ്ഥാനാര്‍ത്ഥിയും സിറ്റിങ് എംപിയുമായ എംകെ രാഘവനെ കുരുക്കിലാക്കി കൂടുതല് ആരോപണങ്ങള്. സത്യസന്ധമായി ജോലി ചെയ്യുന്ന ഉദ്യോഗസ്ഥര്‍ക്കെതിരെ പ്രതികാരനടപടിയെടുത്തും പൊതുവിതരണ ശൃംഖലയെ അഴിമതിയില് തുടരാന് അനുവദിച്ചും അധികാരം ദുര്‍വിനിയോഗം ചെയ്ത ജനപ്രതിനിധിയാണ് എംകെ രാഘവനെന്നാണ് പുതിയ ആരോപണം. സിഡിആര്‍എഫിലെ മുന്‍സീനിയര് സൂപ്രണ്ടായ തോമസ് നടുവിലേക്കരയാണ് ഗുരുതരമായ ആരോപണവുമായി രംഗത്തെത്തിയിരിക്കുന്നത്. എംകെ രാഘവന്റെ അഴിമതിയുടെയും സ്വജനപക്ഷപാത പ്രവര്‍ത്തിയുടെയും തെളിവുകള് സ്വന്തം അനുഭവത്തില് നിന്നും നിരത്തിയാണ് ഈ മുന് സര്‍ക്കാര് ഉദ്യോഗസ്ഥന് കോണ്‍ഗ്രസിനെ പ്രതിരോധത്തിലാക്കുന്നത്.\n2011ല് തോമസ് നടുവിലേക്കര റേഷനിങ് ഇന്‍സ്‌പെക്ടറായിരുന്ന സമയത്ത് കോഴിക്കോട്ടെ ഒരു റേഷന് കടയില് നിന്നും6ക്വിന്റല് ഗോതമ്പും 8 ക്വിന്റല് അരിയും മറിച്ചുവിറ്റത് കൈയ്യോടെ പിടികൂടി കര്‍ശ്ശന നടപടി എടുത്തിരുന്നു. ഇതിന് പിന്നാലെ, ഒരു കോണ്‍ഗ്രസ് കൗണ്‍സിലറായ റേഷന് കടക്കാരന്റെ ശുപാര്‍ശയില് തോമസ് നടുവിലേക്കരയ്‌ക്കെതിരെ സ്ഥലം മാറ്റമുള്‍പ്പടെയുള്ള നടപടിയെടുത്താണ് അന്നത്തെ എംപി എംകെ രാഘവന് അഴിമതിയോട് പ്രതിപത്തി കാണിച്ചത്.\nറേഷന് കടയില് നിന്നും സാധാരണ ജനങ്ങള്‍ക്ക് അവകാശപ്പെട്ട ക്വിന്റല് കണക്കിന് അരിയും ഗോതമ്പും മറിച്ചുവിറ്റത് കൈയ്യോടെ പിടുകൂടിയതിന് തന്നെ സ്ഥലം മാറ്റിയ വ്യക്തിയാണ് അന്നത്തെയും ഇന്നത്തെയും എംപിയായ എംകെ രാഘവനെന്ന് ഈ റിട്ട.സപ്ലൈകോ ഉദ്യോഗസ്ഥന് ആരോപിക്കുന്നു. അന്ന് സ്ഥലംമാറ്റം ഒഴിവാക്കി തരണമെന്ന് അഭ്യര്‍ത്ഥിക്കാനായി നേരിട്ട് എംപിയെ കാണാന് ചെന്നപ്പോള് കേട്ടത് പരിഹാസം നിറഞ്ഞവാക്കുകളായിരുന്നു എന്നും ഇദ്ദേഹം ഫേസ്ബുക്ക് പോസ്റ്റിലൂടെ ഓര്‍മ്മിക്കുന്നു. എല്ലാവരും എകെ ആന്റണിയാകേണ്ടെന്നും, റേഷന് കടക്കാരന് മോക്ഷം കിട്ടാനല്ല ഈ ബിസിനസ് ചെയ്യുന്നതെന്നും കുറെയൊക്കെ കണ്ടില്ലെന്ന് നടിക്കണമെന്നുമായിരുന്നു അന്ന് എംകെ രാഘവന്റെ ഉപദേശം. എട്ട് വര്‍ഷങ്ങള്‍ക്കിപ്പുറം എംകെ രാഘവന്റെ കള്ളിവെളിച്ചത്തായത് ദൈവം നല്‍കിയ ശിക്ഷയാണെന്നും തോമസ് നടുവിലേക്കര ഫേസ്ബുക്കിലിട്ട കുറിപ്പില് പറയുന്നു.\nതോമസ് നടുവിലേക്കരയുടെ ഫേസ്ബുക്ക് പോസ്റ്റ്:\n2011 സെപ്റ്റംബറില് കോഴിക്കോട് സിറ്റിയിലെ ഒരു റേഷന് കടക്കാരനെതിരേ 8 ക്വിന്റല് റേഷനരിയും6ക്വിന്റല് ഗോതമ്പും മറിച്ചുവിറ്റതിന് അന്ന് റേഷനിംങ് ഇന്‍സ്‌പെക്ടറായിരുന്ന ഞാന് കര്‍ശനമായ നടപടിയെടുത്തു. സത്യസന്ധമായി ജനങ്ങളുടെ അവകാശത്തിനൊപ്പം നിന്നതിന്റെ ശിക്ഷയായി, ഒരു റേഷന് കടക്കാരനായ കൗണ്‍സിലറുടെ നിര്‍ബന്ധ പ്രകാരം, അന്നത്തെയും ഇന്നത്തെയും കോഴിക്കോട് എം.പി. എന്നെ ജില്ല വിട്ട് സ്ഥലം മാറ്റാന് സിവില് സപ്ലൈസ് ഡയറക്ടര്‍ക്ക് നിര്‍ദ്ദേശം നല്‍കി. സംഭവത്തിന്റെ നിജസ്ഥിതി എം.പി.യെക്കണ്ടു ധരിപ്പിക്കാന് ഞാന് മറ്റൊരു ഛോട്ടാ കോണ്‍ഗ്രസ് നേതാവിനെ കൂട്ടി പോയി. അദ്ദേഹം ഉപദേശിച്ചു. ‘എല്ലാവരും AK ആന്റണിയായാല് ശരിയാകില്ല. റേഷന് കടക്കാരന് മോക്ഷം കിട്ടാനല്ല ബിസിനസ് ചെയ്യുന്നത്. കുറെയൊക്കെ കണ്ടില്ലെന്ന് നടിക്കണം’ എന്ന്.\nഎന്നെ നന്നായറിയാവുന്ന എന്റെ ഉന്നത ഉദ്യോഗസ്ഥയായ ഡെപ്യൂട്ടി കണ്‍ട്രോളര് എനിക്കു വേണ്ടി ഡയറക്ടറുടെ അടുത്ത് വാദിച്ചു. കോണ്‍ഗ്രസ് നേതാവായ എറണാകുളത്തുള്ള എന്റെ ഒരു അകന്ന ബന്ധുവും ഇക്കാര്യത്തില് എന്നെ സഹായിച്ചു. എന്റെ ട്രാന്‍സ്ഫര് സിറ്റി റേഷനിംങ്ങ് ഓഫീസില് നിന്ന് ജില്ലാ സപ്‌ളൈ ആഫീസിലെ ഹെഡ് ക്ലാര്‍ക്ക് സ്ഥാനത്തേക്ക് പരിമിതപ്പെടുത്തിക്കിട്ടി. രാഷ്ട്രീയ സ്വാധീനമില്ലാത്ത എനിക്ക് വേണ്ടി ഇന്ന് 8 വര്‍ഷങ്ങള്‍ക്കു ശേഷം ദൈവം പ്രതികാരം ചെയ്തിരിക്കുന്നു. കണ്ണടച്ചു കുടിച്ച പാലും പിടിക്കപ്പെട്ടു. വര്‍ഷങ്ങളായി കൊണ്ടു നടന്ന മനസിന്റെ വേദനക്ക് ഒരു പരിഹാരമായി.ദൈവത്തിനു നന്ദി.\nTags: Keralamk raghavanpolitics\nവീട്ടില് മാതൃകാ ദമ്പതികള്; പുറത്ത് രാഷ്ട്രീയ എതിരാളികള്! രാഷ്ട്രീയ നിരീക്ഷകര്‍ക്കും അണികള്‍ക്കും വേറിട്ട കാഴ്ചയായി ഇവരുടെ ജീവിതം\nശത്രുഘ്‌നന് സിന്‍ഹ കോണ്‍ഗ്രസില് ചേര്‍ന്നു\n'ഞങ്ങള് നന്നായി ഭരിച്ചില്ലെന്ന് ജനങ്ങള്‍ക്ക് തോന്നുകയാണെങ്കില് മറ്റുപാര്‍ട്ടികള്‍ക്ക് വോട്ടു ചെയ്യാം'; നിതിന് ഗഡ്കരി


ട്രെയിലര് കാറുകളിലേക്ക് മറിഞ്ഞു; ഒരു മരണം | Pravasi Veekshanam\nHome Pravasam ട്രെയിലര് കാറുകളിലേക്ക് മറിഞ്ഞു; ഒരു മരണം\nറിയാദ്: കിഴക്കന് റിയാദിലെ ഉമര് ബിന് അബ്ദുല് അസീസ് റോഡില് മേല്‍പാലത്തിനു മുകളില് നിന്ന് ട്രെയിലര് ടിപ്പര് ലോറി കാറുകള്‍ക്കു മുകളിലേക്ക് മറിഞ്ഞ് ഒരാള് മരിക്കുകയും ഏതാനും പേര്‍ക്ക് ഗുരുതരമായി പരിക്കേല്‍ക്കുകയും ചെയ്തു.\nപാലത്തിനു താഴെ കൂടി സഞ്ചരിക്കുകയായിരുന്ന രണ്ടു കാറുകള്‍ക്കു മുകളിലേക്കാണ് കല്ലും മണ്ണും വഹിച്ച ടിപ്പര് ലോറി നിയന്ത്രണം വിട്ട് മറിഞ്ഞത്. പടിഞ്ഞാറു ദിശയില് അല്‍നഹ്ദ റോഡ് ഇന്റര്‍സെക്ഷനു തൊട്ടുമുമ്പാണ് അപകടം. സിവില് ഡിഫന്‍സും റെഡ് ക്രസന്റ് സംഘങ്ങളും സുരക്ഷാ വകുപ്പുകളും അടക്കം ബന്ധപ്പെട്ട വകുപ്പുകള് രക്ഷാപ്രവര്‍ത്തനം നടത്തി.\nPrevious articleജിസാന്, തായിഫ്, അല്‍ബാഹ, അല്‍ജൗഫ് പ്രവിശ്യകളിലെ റോഡുകളില് ബുധനാഴ്ച മുതല് ട്രാക്ക് മാറ്റം നിരീക്ഷിക്കുന്നു\nNext articleവിദേശി തൊഴിലാളികള്‍ക്ക് തൊഴില് പരീക്ഷ നടത്താന് സൗദി കൗണ്‍സില് ഓഫ് എഞ്ചിനീയേഴ്‌സിന്


ആളൊന്നിൻറെ ഡേറ്റിംഗ് ഫോട്ടോ വീഡിയോ - വീഡിയോ ചാറ്റ് ഇറ്റലി\nബാറുകളും ക്ലബ്ബുകൾ അല്ല. നിങ്ങളുടെ മാതാപിതാക്കൾ, ഒരു റെസ്റ്റോറന്റ് അല്ലെങ്കിൽ അമ്യൂസ്മെന്റ് പാർക്ക്. സാധ്യതയുള്ള ആണ്, എന്നു വ്യക്തി, ജോലി, നിങ്ങളുടെ വൈവാഹിക അവസ്ഥ. ഒന്നും, പകരം വിലയേറിയ സമയം കളയും, വേണ്ടി നിങ്ങൾ എങ്ങനെ നിങ്ങൾ ശരിക്...\nഫ്ലോറൻസ് മുഴുവൻ പ്രദേശം കീഴിൽ തുടർന്നു. ഭരണം മെഡിസി മൂന്ന് നൂറ്റാണ്ടുകൾ, സാംസ്കാരിക, രാഷ്ട്രീയ, സാമ്പത്തിക. മെഡിസി ആയിരുന്നു വിജയിച്ചു, പതിനെട്ടാം നൂറ്റാണ്ടിൽ, ടസ്കനി മാറി ഇറ്റലി ഇതിൽ ഫ്ലോറൻസ് ആയിര...\nപരമാവധി മോനേ ആയുധങ്ങൾ ആയുധം വേഗം. മെഡിസിൻ വിവരങ്ങൾ, വളരെ വ്യാപകമായ. ചില അടയാളങ്ങൾ പോലെ, മാര്ട്ടിന് സ്കോര്സെസെ, നവംബർ. ഈ സൃഷ്ടിയുടെ ജനിച്ചത് നിന്ന് എന്റെ റിഫ്ലക്ഷൻസ് ഓൺ, ആ ഫോട്...\nഇത് ഒരു അതുല്യമായ അവസരം ഓരോ സമയം ടെസ്റ്റ് അതുല്യമായ വികാരങ്ങൾ വികാരങ്ങളും. അത് പോലെ ഓരോ ദിവസവും, , '. വീഡിയോ ചാറ്റ്. നിങ്ങളുടെ ലൊക്കേഷനെക്കുറിച്ചുള്ള വിവരം മറ്റ...\nయొక్క తాజా వెర్షన్ డౌన్లోడ్ రౌలెట్ చాట్ ఉచిత కోసం న\nആളൊന്നിൻറെ ഡേറ്റിംഗ് ചാറ്റ് ചൂതാട്ടമുണ്ടോ നിങ്ങളുടെ ഫോണിൽ നിന്ന് രജിസ്ട്രേഷൻ ഇല്ലാതെ മികച്ച വീഡിയോ ഡേറ്റിംഗ് ലൈംഗികം വീഡിയോ ചാറ്റ്, ഡേറ്റിംഗ് സൈറ്റ് സൗജന്യ രജിസ്ട്രേഷൻ പെൺകുട്ടികൾ സെക്സ് ആമുഖം വീഡിയോകൾ ഓൺലൈൻ വീഡിയോ ഓൺലൈൻ ഡേറ്റിംഗ് ഓൺലൈൻ ചാറ്റ് ഉപയോഗിച്ച് പെൺകുട്ടി ചാറ്റ് ചൂതാട്ടമുണ്ടോ ചാറ്റ് വീഡിയോ


'കെബിഎഫ്സി യംഗ് ബ്ലാസ്റ്റേഴ്സ്': യുവ ഫുട്ബോള് പ്രതിഭകളെ വളര്‍ത്തിയെടുക്കാന് കേരള ബ്ലാസ്റ്റേഴ്സിന്റെ പരിശീലന കളരികള്\n18 Nov 2019 6:26 AM GMT\nകേരളത്തിലെ വളര്‍ന്നു വരുന്ന ഫുട്ബോള് പ്രതിഭകള്‍ക്കായി 'കെബിഎഫ്‌സി യംഗ് ബ്ലാസ്റ്റേഴ്‌സ്' എന്നപേരില് കേരള ബ്ലാസ്റ്റേഴ്‌സ് എഫ്സി ആരംഭിക്കുന്ന പ്രത്യേക പരിശീലന കേന്ദ്രങ്ങളുടെ പ്രവര്‍ത്തനം ആരംഭിച്ചു. ഇതിന്റെ ഭാഗമായി കേരളത്തിലെ ആദ്യ കെബിഎഫ്‌സി യംഗ് ബ്ലാസ്റ്റേഴ്‌സ് ട്രെയിനിങ് ഫുട്ബോള് സെന്റര് കൊച്ചിയില് നോര്‍ത്ത് കളമശേരിയിലെ, പാര്‍ക്ക് വേയില് തുടങ്ങി.\nകേരള ബ്ലാസ്റ്റേഴ്‌സ് താരങ്ങളായ ഡാരന് കാല്‍ഡെയ്‌റ, അബ്ദുള് ഹക്കു എന്നിവര് ചേര്‍ന്ന് പദ്ധതി ഉത്ഘാടനം ചെയ്തു. കേരള ബ്ലാസ്റ്റേഴ്‌സ് ഫുട്ബോള് ഡയറക്ടര് മുഹമ്മദ് റഫീഖ് പങ്കെടുത്തു. പരിശീലനത്തില് പങ്കെടുത്ത കുട്ടികള്‍ക്കായി കേരള ബ്ലാസ്റ്റേഴ്‌സ് അണ്ടര് 15ടീം ഹെഡ് കോച്ച് ഷമീല് ചെമ്പകത്തില് ആദ്യദിനത്തില് പരിശീലനം നല്‍കിയതായി കേരള ബ്ലാസ്റ്റേഴ്സ് അധികൃതര് പത്രക്കുറിപ്പില് അറിയിച്ചു.\nകെബിഎഫ്‌സി യംഗ് ബ്ലാസ്റ്റേഴ്‌സ് ഫുട്ബോള് സ്‌കൂള്, കെബിഎഫ്‌സി യംഗ് ബ്ലാസ്റ്റേഴ്‌സ് അഫിലിയേറ്റഡ് അക്കാദമി, കെബിഎഫ്‌സി യംഗ് ബ്ലാസ്റ്റേഴ്‌സ് ഫുട്ബോള് സെന്റര് എന്നിങ്ങനെ മൂന്ന് പ്രത്യേക വിഭാഗങ്ങളായാണ് പുതിയ പരിശീലന സംരംഭം പ്രവര്‍ത്തിക്കുക.\nസംസ്ഥാനത്തെ വിവിധ സ്‌കൂളുകളുമായി ചേര്‍ന്നാണ് കെബിഎഫ്‌സി യംഗ് ബ്ലാസ്റ്റേഴ്‌സ് ഫുട്ബോള് സ്‌കൂള് നടപ്പിലാക്കുക. സ്വന്തമായി മൈതാനങ്ങളുള്ള അക്കാദമികളുമായി സഹകരിച്ചാണ് രണ്ടാമത്തെ വിഭാഗമായ കെബിഎഫ്‌സി യംഗ് ബ്ലാസ്റ്റേഴ്‌സ് അഫിലിയേറ്റഡ് അക്കാദമി നടപ്പിലാക്കുക. ഈ കേന്ദ്രങ്ങളിലും പരിശീലകരെയും പരിശീലന പദ്ധതിയും കേരള ബ്ലാസ്റ്റേഴ്‌സ് നല്‍കും. കേരള ബ്ലാസ്റ്റേഴ്‌സ് നേരിട്ടാകും മൂന്നാമത്തെ വിഭാഗമായ കെബിഎഫ്‌സി യംഗ് ബ്ലാസ്റ്റേഴ്‌സ് ഫുട്ബോള് സെന്ററിന്റെ പ്രവര്‍ത്തനങ്ങള്‍ക്ക് ചുക്കാന് പിടിക്കുക. സെന്ററുകളില് കേരള ബ്ലാസ്റ്റേഴ്‌സ് നേരിട്ട് പരിശീലന കളരികള് സംഘടിപ്പിക്കും. ഈ പദ്ധതിയിലെ ഏറ്റവും ഉയര്‍ന്ന നിലവാരത്തിലുള്ള പരിശീലന കേന്ദ്രങ്ങളാകും കെബിഎഫ്‌സി യംഗ് ബ്ലാസ്റ്റേഴ്‌സ് ഫുട്ബോള് സെന്ററുകള്.കളമശ്ശേരി അല്‍ബേട്ടിയന് സ്‌പോര്‍ട്സ് കോംപ്ലക്സില് രണ്ടാമത്തെ കെബിഎഫ്‌സി യംഗ് ബ്ലാസ്റ്റേഴ്‌സ് ഫുട്ബോള് സെന്ററിന് ഉടന് തുടക്കമാകും.


Cabinet approves ownership rights to people in Delhi’s unauthorised colonies-ഡൽഹിയിലെ അനധികൃത കോളനി നിവസികൾക്ക് കെട്ടിടത്തിന്റെ ഉടമസ്ഥാവകാശം നൽകി കേന്ദ്രസർക്കാർ\n40 ലക്ഷം ആളുകൾക്ക് ഉപയോഗപ്പെടുന്നതാണ് തീരുമാനം\nOctober 23, 2019 7:49:57 pm\nന്യൂഡൽഹി: ഡൽഹി നിയമസഭാ തിരഞ്ഞെടുപ്പ് അടുത്തിരിക്കെ രാജ്യതലസ്ഥാനത്തെ അനധികൃത കോളനികളിലെ താമസക്കാർക്ക് കെട്ടിടത്തിന്റെ ഉടമസ്ഥാവകാശം നൽകാൻ കേന്ദ്ര സർക്കാർ. ഇന്ന് ചേർന്ന സാമ്പത്തികകാര്യ മന്ത്രിസഭാ സമിതി യോഗമാണ് തീരുമാനമെടുത്തത്. 40 ലക്ഷം ആളുകൾക്ക് ഉപയോഗപ്പെടുന്നതാണ് തീരുമാനം.\n“ഡൽഹിയിലെ അനധികൃത കോളനികളിൽ താമസിക്കുന്ന 40 ലക്ഷത്തോളം വരുന്ന ആളുകൾക്ക് ഉടമസ്ഥാവകാശം നൽകുന്നതിനുള്ള ചരിത്ര തീരുമാനം മന്ത്രിസഭാ യോഗമെടുത്തു.” കേന്ദ്രമന്ത്രി പ്രകാശ് ജാവ്ദേക്കർ പറഞ്ഞു. അനധികൃത കോളനികളിലെ താമസക്കാർക്ക് ഉടമസ്ഥാവകാശം നൽകുന്ന ബിൽ പാർലമെന്റ് പാസാക്കുമെന്ന് കേന്ദ്രമന്ത്രി ഹർദീപ് പൂരിയും അറിയിച്ചു.\nരാജ്യതലസ്ഥാനത്തെ 1797 കോളനികളിലെ താമസക്കാർക്കായിരിക്കും സർക്കാർ തീരുമാനത്തിന്റെ ആനുകൂല്യം ലഭിക്കുക. 175 ചതുരശ്ര കിലോമീറ്റർ പരന്നു കിടക്കുന്നതാണ് ഈ പ്രദേശം. ഇക്കഴിഞ്ഞ ജൂണിൽ ഡൽഹിയിലെ അനധികൃത കോളനിയിലെ താമസക്കാരെക്കുറിച്ച് മുഖ്യമന്ത്രി അരവിന്ദ് കെജ്‌രിവാൾ കേന്ദ്ര സർക്കാരിനു റിപ്പോർട്ട് നൽകിയിരുന്നു. ഇതനുസരിച്ചാണ് തീരുമാനം.\nWeb Title: Cabinet approves ownership rights to people in delhis unauthorised colonies


മാസ്കും ചൂലും കൊണ്ടുള്ള ഈ സൂത്രങ്ങൾ ആരും അറിഞ്ഞു കാണില്ല; വീഡിയോ പെട്ടെന്ന് കണ്ടു നോക്കൂ.. ഇന്ന് നമ്മൾ ഇവിടെ കാണിക്കാൻ പോകുന്നത് വീട്ടമ്മമാർക്ക് വളരെയധികം പ്രയോജനപ്പെടുന്ന ടിപ്പുകളെ കുറിച്ചാണ്. ഇന്നത്തെ കാലത്ത് മാസ്കിലാത്ത കാര്യത്തെ പറ്റി ചിന്തിക്കാനേ പറ്റില്ല. മാസ്ക് നമ്മുടെ നിത്യ ജീവിതത്തിന്റെ ഭാഗമായി മാറിക്കഴിഞ്ഞു. മാസ്കുകൊണ്ട് വേറെ എന്തൊക്കെ സൂത്രപ്പണികൾ ചെയ്യാം എന്ന ചിന്തയിലാണ് ഇന്ന് പലരും.\nനമ്മൾ വീടുകളിൽ ഹാൻഡ് വാഷിനായി ഉപയോഗിക്കുന്ന സോപ്പും മാസ്കും കൊണ്ടുള്ള ഒരു സൂത്രവിദ്യ ഉണ്ട്. എന്നും ഉപയോഗിക്കുമ്പോൾ ഇത് പെട്ടെന്ന് തീർന്നു പോകാറുണ്ട്. അത് ഒഴിവാക്കാനായി ഈ സൂത്രം ചെയ്തു നോക്കിയാൽ മതി. അതിനായി ആദ്യം മാസ്കിന്റെ ഒരു ഭാഗം മുറിച്ചെടുക്കുക. എന്നിട്ട് മാസ്കിന്റെ ലയർ തുറന്ന് മാസ്കിനുള്ളിലേക്ക് സോപ്പ് വെക്കാം. അതിനുശേഷം മുറിച്ചെടുത്ത മാസ്കിന്റെ വള്ളികൊണ്ട് വീഡിയോയിൽ കാണിച്ചിരിക്കുന്നതു\nപോലെ കെട്ടുക. ഇനി ഇത് വാഷ് ബേസിന്റെ അവിടെ തൂക്കിയിടുകയോ വെച്ച് കൊടുക്കുകയോ ചെയ്‌ത് നമുക്ക് ഉപയോഗിക്കാം. അടുത്ത ടിപ്പിൽ പറയുന്നത് ഈർക്കിൽ ചൂലിന്റെ ഒരു ടിപ്പ് ആണ്. ഈർക്കിൽ ചൂല് ഉപയോഗിക്കുമ്പോൾ അതിലെ ഈർക്കിളുകൾ ഓരോന്നായി കൊഴിഞ്ഞു പോകാറുണ്ട്. സാധാരണ നമ്മൾ ചരടുകൊണ്ടോ അല്ലെങ്കിൽ സാധാരണ തുണി കൊണ്ടായിരിക്കും ഇത് കെട്ടി വെക്കാറുണ്ടാകുക. എന്നാൽ ബനിയൻ തുണിയുടെ ഒരു ചെറിയ\nകഷ്‌ണം ഉപയോഗിച്ച് കെട്ടുകയാണെങ്കിൽ ചൂലിൽ നിന്നും ഈർക്കിളുകൾ പെട്ടെന്ന് കൊഴിഞ്ഞു പോകുക ഇല്ല. ബനിയൻ തുണി കൊണ്ട് കെട്ടുമ്പോൾ രണ്ടുമൂന്നു ഈർക്കിൽ ചെറിയ കഷ്ണങ്ങളാക്കി അതിനുള്ളിൽ വെച്ചശേഷം കെട്ടുന്നതാണ് നല്ലത്. ഇതെല്ലാം എങ്ങിനെയാണ് ചെയ്യേണ്ടത് എന്ന് വീഡിയോയിൽ വിശദമായി കാണിച്ചു തരുന്നുണ്ട്. വീഡിയോ കണ്ടു നോക്കി ഇതുപോലെ നിങ്ങളും വീട്ടിൽ തീർച്ചയായും ചെയ്‌തു നോക്കൂ.. Video credit: Grandmother Tips


Janmabhumi| എസി റോഡിലെ ഗതാഗത നിയന്ത്രണം; ബോട്ട് സര്‍വീസ് സമയം പുനഃക്രമീകരിച്ചു\nAugust 01, 2021, 04:27 p.m.\nരാവിലെ ഏഴ് മുതല് വൈകീട്ട് ഏഴു വരെയുള്ള സമയത്ത് കുറഞ്ഞത് 400 രൂപ നിരക്കില് ( 15 മിനിറ്റ് സമയത്തേക്ക് പത്തുപേര്‍ക്ക് സഞ്ചരിക്കുന്നതിന്) ചങ്ങനാശ്ശേരി കേന്ദ്രീകരിച്ച് വാട്ടര് ടാക്‌സി സൗകര്യവും ഏര്‍പ്പെടുത്തിയിട്ടുണ്ട്.\nചങ്ങനാശ്ശേരി: ആലപ്പുഴ-ചങ്ങനാശ്ശേരി റോഡ് നവീകരണവുമായി ബന്ധപ്പെട്ട് എസി റോഡില് ഗതാഗത നിയന്ത്രണം ഏര്‍പ്പെടുത്തിയിരിക്കുന്നതിനാല് ആഗസ്റ്റ് രണ്ടിന് മദ്ധ്യാഹ്നം മുതല് ആലപ്പുഴയില് നിന്നും ചങ്ങനാശ്ശേരിയിലേക്കും തിരിച്ച് നെടുമുടി പുളിങ്കുന്ന് കിടങ്ങറ വഴി ജലഗതാഗതവകുപ്പ് കൂടുതല് ബോട്ട് സര്‍വീസുകള് നടത്തും.\nകൂടാതെ രാവിലെ ഏഴ് മുതല് വൈകീട്ട് ഏഴു വരെയുള്ള സമയത്ത് കുറഞ്ഞത് 400 രൂപ നിരക്കില് ( 15 മിനിറ്റ് സമയത്തേക്ക് പത്തുപേര്‍ക്ക് സഞ്ചരിക്കുന്നതിന്) ചങ്ങനാശ്ശേരി കേന്ദ്രീകരിച്ച് വാട്ടര് ടാക്‌സി സൗകര്യവും ഏര്‍പ്പെടുത്തിയിട്ടുണ്ട്. വിശദവിവരങ്ങള്‍ക്ക്: ചങ്ങനാശ്ശേരി-9400050343(വാട്ടര് ടാക്‌സി), ആലപ്പുഴ-94000 50324, നെടുമുടി-9400050382, പുളിങ്കുന്ന് -9400050378.\nബോട്ടുകളുടെ സമയം: ആലപ്പുഴ-ചങ്ങനാശ്ശേരി: 6.40 -നെടുമുടി പുളിങ്കുന്ന് കിടങ്ങറ (കണക്ഷന് ബോട്ട്) 8.15- സി ബ്ലോക്ക് കാവാലം കിടങ്ങറ (കണക്ഷന് ബോട്ട്) 13.00- നെടുമുടി പുളിങ്കുന്ന് കിടങ്ങറ (കണക്ഷന് ബോട്ട് )13. 30 വേണാട്ട്കാട് പുളിങ്കുന്ന് വരെ. 16. 45 സി ബ്ലോക്ക് കാവാലം കിടങ്ങറ വഴി. 17. 30 വേണാട്ട് കാട് നെടുമുടി പുളിങ്കുന്ന് (കണക്ഷന് ബോട്ട്)\nനെടുമുടി- ചങ്ങനാശേരി: 6.45ന് പുളിങ്കുന്ന് കിടങ്ങറ വഴി. 8.20 ന് പുളിങ്കുന്ന് കിടങ്ങറ വഴി. 9.10ന് പുളിങ്കുന്ന് വരെ. 13.30ന് പുളിങ്കുന്ന് വരെ. 14.30 ന് പുളിങ്കുന്ന് കിടങ്ങറ വഴി. 19.30ന് പുളിങ്കുന്ന് കിടങ്ങറ വഴി\nചങ്ങനാശ്ശേരി-ആലപ്പുഴ: ആറിന് കിടങ്ങറ പുളിങ്കുന്ന് നെടുമുടി വരെ(കണക്ഷന് ബോട്ട്). 8.45 ന് കിടങ്ങറ രാമങ്കരി പുളിങ്കുന്ന് നെടുമുടി (കണക്ഷന് ബോട്ട്). 11.30ന് കിടങ്ങറ പുളിങ്കുന്ന് നെടുമുടി വരെ. 12.30-കിടങ്ങറ വെളിയനാട് കാവാലം സി ബ്ലോക്ക് വഴി. 16.45-കിടങ്ങറ രാമങ്കരി പുളിങ്കുന്ന് നെടുമുടി (കണക്ഷന് ബോട്ട്).\nഎസി റോഡ് പുനരുദ്ധാരണം; യാത്രാക്ലേശത്തില് വലഞ്ഞ് കുട്ടനാട്ടുകാര്, ബദല്‍മാര്‍ഗങ്ങള് ഏര്‍പ്പെടുത്തുന്നതില് അധികൃതര് പരാജയം\nകൈതവനയിലെ കയ്യേറ്റം ഒഴിപ്പിക്കാതെ എസി റോഡ് നവീകരണം


Suresh Kallada Bus attacking Passengers case registered -യാത്രക്കാര്‍ക്ക് മര്‍ദനമേറ്റ സംഭവം; സുരേഷ് കല്ലട ബസ് ഹാജരാക്കാന് പൊലീസ് നിര്‍ദേശം, ജീവനക്കാര്‍ക്കെതിരെ കേസെടുത്തു\nSuresh Kallada Bus Attacking Passengers Case Registered\nബസ് പൊലീസ് സ്റ്റേഷനിൽ ഹാജരാക്കാൻ മരട് പൊലീസ് നിർദേശിച്ചിട്ടുണ്ട്\nApril 22, 2019 03:10:40 pm\nകൊച്ചി: യാത്രക്കാരെ മര്‍ദിച്ച സംഭവത്തില് സുരേഷ് കല്ലട ബസിനെതിരെ പ്രതിഷേധം ശക്തം. കല്ലട ബസിന്റെ വൈക്കത്തെ ബുക്കിംഗ് ഓഫീസ് എല്‍ഡിഎഫ് പ്രവര്‍ത്തകര് അടപ്പിച്ചു. വൈക്കത്തെ ഓഫിസിലേക്ക് പ്രകടനമായി എത്തിയാണ് പ്രവര്‍ത്തകര് ഓഫീസ് അടപ്പിച്ചത്. കല്ലടയുടെ ഓഫീസിന് മുന്‍പില് യൂത്ത് കോണ്‍ഗ്രസ് പ്രവര്‍ത്തകര് പ്രതിഷേധ പ്രകടനം നടത്തുകയും ചെയ്തു.\nഅതേസമയം, പൊലീസ് പിടികൂടിയവരില് രണ്ട് പേരുടെ അറസ്റ്റ് രേഖപ്പെടുത്തിയിട്ടുണ്ട്. കല്ലട ഓഫീസില് പൊലീസ് പരിശോധന നടത്തുന്നുണ്ട്. മാനേജരെ വിളിച്ചു വരുത്തി ചോദ്യം ചെയ്യും. സുരേഷ് കല്ലടയോട് ചോദ്യം ചെയ്യലിനായി ഹാജരാകാന് അറിയിച്ചിട്ടുണ്ട്.\nസുരേഷ് കല്ലട ബസ് ജീവനക്കാരായ മൂന്ന് പേര്‍ക്കെതിരെയാണ് മരട് പൊലീസ് കേസെടുത്തിരിക്കുന്നത്.കേസെടുത്തതിന് പിന്നാലെ ബസ് ഉടമയെ അടക്കം മൂന്ന് പേരെ പൊലീസ് കസ്റ്റഡിയിലെടുത്തു. ജിതേഷ്, ജിതിൻ, ഗിരിലാൽ എന്നിവരെയാണ് പൊലീസ് കസ്റ്റഡിയിലെടുത്തിരിക്കുന്നത്. ഇവരെ വിശദമായി ചോദ്യം ചെയ്ത് വരികയാണ്.\nസംഭവത്തിൽ ഗതാഗതമന്ത്രി എ.കെ.ശശീന്ദ്രൻ റിപ്പോർട്ട് തേടിയിട്ടുണ്ട്. ഗതാഗത കമ്മീഷണറോടാണ് റിപ്പോർട്ട് തേടിയിരിക്കുന്നത്. അതേസമയം, സംഭവത്തിൽ കർശന നടപടിയുണ്ടാകുമെന്ന് ഡിജിപി അറിയിച്ചു. ബസിന്റെ പെർമിറ്റ് റദ്ദാക്കാൻ ഗതാഗത കമ്മീഷണർ നിർദേശിച്ചിട്ടുണ്ട്.\nസുരേഷ് കല്ലട ബസ് പൊലീസ് സ്റ്റേഷനിൽ ഹാജരാക്കാൻ മരട് പൊലീസ് നിർദേശിച്ചിട്ടുണ്ട്. യാത്രക്കാരുടെ പേര് വിവരങ്ങളും പൊലീസ് സ്റ്റേഷനിൽ ഹാജരാക്കണമെന്ന് നിർദേശിച്ചിട്ടുണ്ട്. ഇന്ന് ഉച്ചയ്ക്ക് മുമ്പ് ബസ് ഹാജരാക്കണമെന്നാണ് പൊലീസ് സുരേഷ് കല്ലട ബസ് ഉടമയ്ക്ക് നിർദേശം നൽകിയിരിക്കുന്നത്.\nഹരിപ്പാട് നിന്ന് ബെംഗളൂരുവിലേക്ക് യാത്ര ചെയ്ത ജേക്കബ് ഫിലിപ്പ് എന്നയാളാണ് മർദനത്തിന്റെ വീഡിയോ ഫെയ്സ്ബുക്കിൽ പങ്കുവച്ചത്. ഇത് വൈറലായി. പിന്നീട് സുരേഷ് കല്ലട ബസിനെതിരെ സോഷ്യൽ മീഡിയയിൽ അടക്കം വ്യാപക വിമർശനങ്ങളാണ് ഉയർന്നത്.\nഅഷ്‌കറും സച്ചിനും ഇറോഡില് പഠിക്കുന്ന വിദ്യാര്‍ഥികളാണ്. തിരുവനന്തപുരത്ത് സുഹൃത്തിന്റെ വീട്ടില് പോയി തൃശൂരിലേക്ക് മടങ്ങുമ്പോഴാണ് മര്‍ദനമേറ്റത്. ശനിയാഴ്ച അർധ രാത്രിയിലായിരുന്നു സംഭവം അരങ്ങേറിയത്.\nതിരുവനന്തപുരത്ത് നിന്ന് പുറപ്പെട്ട ബസ് ഹരിപ്പാട് എത്തിയപ്പോൾ തകരാറിലാകുകയായിരുന്നു. ഏറെ സമയം കഴിഞ്ഞിട്ടും തകരാർ പരിഹരിച്ച് ബസ് പുറപ്പെടാതായതോടെ യാത്രക്കാരായ യുവാക്കൾ അത് ചോദ്യം ചെയ്യുകയായിരുന്നു. ഇത് തര്‍ക്കത്തിന് കാരണമായി. ഹരിപ്പാട് പൊലീസെത്തിയാണ് പ്രശ്‌നങ്ങള് പരിഹരിച്ച് മറ്റൊരു ബസ് എത്തിച്ച് യാത്ര തുടരാന് സൗകര്യം ഒരുക്കിയത്. രണ്ടര മണിക്കൂറോളമാണ് യാത്രക്കാർ കുടുങ്ങി കിടന്നത്.\n‘ചതിക്കല്ലേ, ചതിക്കല്ലെടാ’; കോണ്‍ഗ്രസ് പ്രവര്‍ത്തകരോട് ആക്രോശിക്കുന്ന അനില് അക്കര, വീഡിയോ പുറത്ത്


Rakhi savanth for BJP campain at UP | ബിജെപിക്കുവേണ്ടി ഗ്ലാമർതാരങ്ങൾ രാഖിസാവന്തും സൽമ ആഘയും വോട്ടുതേടിയിറങ്ങും; കോൺഗ്രസിന് ചോക്‌ളേറ്റ് നായകൻ അർജുൻ കപൂർ; യുപിയിൽ തിരഞ്ഞെടുപ്പ് വേദികൾ തിളങ്ങുന്നത് ഇങ്ങനെ - MarunadanMalayali.com\nബിജെപിക്കുവേണ്ടി ഗ്ലാമർതാരങ്ങൾ രാഖിസാവന്തും സൽമ ആഘയും വോട്ടുതേടിയിറങ്ങും; കോൺഗ്രസിന് ചോക്‌ളേറ്റ് നായകൻ അർജുൻ കപൂർ; യുപിയിൽ തിരഞ്ഞെടുപ്പ് വേദികൾ തിളങ്ങുന്നത് ഇങ്ങനെ\nJanuary 11, 2017 | 01:08 PM | Permalink\nലക്‌നൗ: ഓരോ തിരഞ്ഞെടുപ്പുകാലത്തും ഏതുതാരമാണ് ഇക്കുറി രംഗത്തെത്തുകയെന്ന ചോദ്യമുയരാറുണ്ട്. രാജ്യത്തെ നിർണായക തിരഞ്ഞെടുപ്പുകളിലൊന്നായി യുപിയിൽ അങ്കത്തിന് അരങ്ങൊരുങ്ങുമ്പോൾ ഗ്ലാമർ താരങ്ങളാണ് ഗോദയിൽ വോട്ടുതേടിയെത്തുന്നത്.\nവിവാദ നായിക രാഖി സാവന്ത് തന്നെയാണ് ഗോദയിലെ ആകർഷണം. ബിജെപിക്കു വേണ്ടിയാണ് രാഖി എത്തുന്നത്. സഖ്യകക്ഷിയായ റിപ്പബ്ലിക്കൻ പാർട്ടി ഓഫ് ഇന്ത്യയാണ് രാഖിയെ ക്ഷണിച്ചത്. രാഖിയെ കൂടാതെ നടി സൽമ ആഘയും താമരയ്ക്കു വോട്ടുചോദിച്ച് ജനങ്ങൾക്കുമുന്നിലെത്തും.\nകോൺഗ്രസിന്റെ ഗ്‌ളാമർ താരമായി എത്തുന്നത്. ബോളിവുഡിന്റെ ചോകേ്‌ളറ്റ് ഹീറോ അർജ്ജുൻ കപൂറാണ്. കോൺഗ്രസ്സ് സ്ഥാനാർത്ഥികൾക്കൊപ്പം വിവിധ വേദികളിൽ താരം പ്രചരണത്തിനെത്തും. പ്രചരണവുമായി ബന്ധപ്പെട്ട് ഏറെ വിവാദങ്ങൾ സൃഷ്ടിച്ച താരമാണ് രാഖി. പ്രധാനമന്ത്രി നരേന്ദ്ര മോദിയുടെ ഫോട്ടോ ആലേഘനം ചെയ്ത വസ്ത്രമണിഞ്ഞതോടെയാണ് താരം നേരത്തേ തന്നെ ഏറെ ശ്രദ്ധയയായിരുന്നു. മാദ്ധ്യമ ശ്രദ്ധ തന്നെയാണ് ഇപ്പോഴും താരത്തിന്റെ ലക്ഷ്യം.\nപ്രചരണത്തിൽ ഗ്‌ളാമറുണ്ടെങ്കിലും പ്രധാന വിഷയങ്ങൾ ഉന്നയിക്കുന്നതിന് ഇത് തടസ്സമാകില്ലെന്ന് പാർട്ടികൾ പറയുന്നു. കോൺഗ്രസ് ചീഫ് രാജ് ബബ്ബാറും താരങ്ങളിൽ പ്രധാനിയാണ്.


ലഹരിക്കെതിരേ വേണ്ടത് ജനകീയ പോരാട്ടമെന്ന് മന്ത്രി പി രാജീവ്\nWed May 18 2022 22:52:57 GMT+0530 (India Standard Time)\nBY BRJ27 Jun 2021 8:41 AM GMT\nBRJ27 Jun 2021 8:41 AM GMT\nകൊച്ചി: ലഹരിക്കെതിരായ പോരാട്ടം ജനകീയമാകണമെന്ന് വ്യവസായ വകുപ്പ് മന്ത്രി പി.രാജീവ് അഭിപ്രായപ്പെട്ടു. സംസ്ഥാന എക്‌സൈസ് വകുപ്പിന്റെ കീഴിലുള്ള വിമുക്തി ലഹരി വര്‍ജ്ജന മിഷന്റെ ആഭിമുഖ്യത്തില് ലഹരി വിരുദ്ധ ദിനാചരണത്തിന്റെ ജില്ലാ തല ഉദ്ഘാടനം കുന്നത്തുനാട്ടിലെ സ്‌കൂളുകളെ പങ്കെടുപ്പിച്ച് ഒണ്‍ലൈനായി നിര്‍വഹിക്കുകയായിരുന്നു അദ്ദേഹം.\nസര്‍ക്കാര് സംവിധാനങ്ങളും പ്രാദേശീക ഭരണകൂടങ്ങളും ഇതിനായി നിരവധി പദ്ധതികളാണ് നടപ്പാക്കുന്നത്. കൂടുതല് ജനകീയമാക്കുക വഴി ലഹരി വിരുദ്ധ ചിന്ത സമൂഹത്തില് സജീവമാകാനും അത് വഴി ലഹരിമാഫിയയുടെ വേരറുക്കാനും കഴിയും. ലഹരി വിരുദ്ധ സമൂഹത്തെ വാര്‍ത്തെടുക്കുക എന്ന ലക്ഷ്യത്തോടെ വിമുക്തി ലഹരി വര്‍ജന മിഷന് നടപ്പാക്കുന്ന പദ്ധതികള് മാതൃകാപരമാണെന്നും മന്ത്രി കൂട്ടിച്ചേര്‍ത്തു. അഡ്വ.പി.വി.ശ്രീനിജിന് എം.എല്.എ. അധ്യക്ഷത വഹിച്ചു. ചടങ്ങില് എക്‌സൈസ് ഡപ്യൂട്ടി കമ്മീഷണര് ടി.എ. അശോക് കുമാര് ആമുഖ പ്രഭാഷണം നടത്തി. വാഴക്കുളം ബ്ലോക്ക് പഞ്ചായത്ത് പ്രസിഡന്റ് അന്‍വര് അലി, വടവുകോട് ബ്ലോക്ക് സ്റ്റാന്റിങ്ങ് കമ്മിറ്റി ചെയര്‍മാന് ജൂബിള് ജോര്‍ജ്, സി.ബി.എസ്.ഇ. സ്‌കൂള് മാനേജ്‌മെന്റ് അസോസിയേഷന് സെക്രട്ടറി ഇന്ദിരാ രാജന്, വിദ്യാഭ്യാസ ഡപ്യൂട്ടി ഡയറക്ടര് ഹണി അലക്‌സാണ്ടര്, കുടുംബശ്രീ മിഷന് അസി. കോര്‍ഡിനേറ്റര് എം.ബി പ്രീതി, എന്.എസ് എസ്. ജില്ലാ കോര്‍ഡിനേറ്റര് പി.കെ പൗലോസ്, എച്ച്.എം.ഫോറം സെക്രട്ടറി അനിയന്.പി.ജോണ് എന്നിവര് പ്രസംഗിച്ചു.\nവിമുക്തി മിഷന് ജില്ല കോര്‍ഡിനേറ്റര് കെ.എ. ഫൈസല് നന്ദി പറഞ്ഞു. തുടര്‍ന്ന് നടന്ന ക്ലാസിന് മൂവാറ്റുപുഴ വിമുക്തി ഡി അഡിക്ഷന് സെന്ററിലെ സൈക്യാട്രിക് സോഷ്യല് വര്‍ക്കര് ബിബിന് ജോര്‍ജ് നേതൃത്വം നല്‍കി. എസ്. എ.ബി.റ്റി.എം. സ്‌കൂള് അധ്യാപിക ഷഫ്‌ന സലീം മോഡറേറ്ററായി. കുന്നത്തൂനാട് നിയോജക മണ്ഡലത്തിലെ 14 സ്‌കൂളുകളില് നിന്നുള്ള വിദ്യാര്‍ത്ഥികളും അധ്യാപകരുമാണ് ഉദ്ഘാടന ചടങ്ങില് പങ്കെടുത്തത്. ലഹരി വിരുദ്ധ ദിനാചരണത്തിന്റെ ഭാഗമായി ഒരു മാസം നീളുന്ന പ്രചാരണ -ബോധവല്‍ക്കരണ പരിപാടികളാണ് ജില്ലയില് വിമുക്തി ലഹരി വര്‍ജന മിഷന് സംഘടിപ്പിക്കുന്നത്.


എലൺ മസ്ക് പരസ്യമായി ജോയിന്റ് വലിച്ചു; ടെസ്‌ലയുടെ ഓഹരിമൂല്യം 6% ഇടിഞ്ഞു\nഎലൺ മസ്ക് പരസ്യമായി...\nഒരു ലൈവ് വെബ് ഷോയിൽ പങ്കെടുക്കവെ ടെസ്‌ല സിഇഒ കഞ്ചാവ് വലിച്ചത് വിവാദത്തിൽ. ഈ സംഭവത്തിനു പിന്നാലെ ഇലക്ട്രിക് കാർ നിർമാണ കമ്പനിയായ ടെസ്‌ലയുടെ ഓഹരിവിലകളിൽ വൻ ഇടിവുണ്ടായി.6ശതമാനത്തോളം മൂല്യശോഷണമുണ്ടായതായാണ് റിപ്പോർട്ടുകൾ.\nഎലൺ മസ്ക് വിവാദത്തിലകപ്പെട്ടതോടെ കടുത്ത നിലപാടുകളുമായി കമ്പനിക്കകത്തു നിന്നു തന്നെ നിരവധി പേർ രംഗത്തു വന്നിട്ടുണ്ട്. കമ്പനിയുടെ അക്കൗണ്ടിങ് വിഭാഗത്തിന്റെ തലവൻ ദവെ മോർടോണും, എച്ച്ആർ തലവൻ ഗാബി ടോളെഡാനോയും രാജിവെക്കുകയാണെന്ന് പ്രഖ്യാപിച്ചു കഴിഞ്ഞു. വെറും ഒരു മാസം മുമ്പു മാത്രമാണ് മോർടോൺ ടെസ്‌ലയിൽ ചേർന്നത്. കമ്പനിക്ക് ഇപ്പോൾ കിട്ടുന്ന പൊതുജനശ്രദ്ധ തന്റെ പ്രതീക്ഷകൾക്കപ്പുറത്തായെന്ന് അദ്ദേഹം പ്രതികരിച്ചു.\nയുഎസ് കൊമേഡിയൻ ജോ റോഗനുമൊത്തുള്ള ഒരു പ്രോഗ്രാമിലാണ് എലൺ മസ്ക് കഞ്ചാവ് വലിച്ചത്. രണ്ടര മണിക്കൂറോളം നീണ്ടു നിന്ന പ്രോഗ്രാമിൽ കൃത്രിമബുദ്ധി മനുഷ്യരാശിയെ എങ്ങനെ ബാധിക്കുമെന്നതു സംബന്ധിച്ച ചർച്ചകളും നടക്കുകയുണ്ടായി. പക്ഷെ ഇടയിൽ എലൺ മസ്ക് കഞ്ചാവ് വലിച്ചതോടെ പൊതുജനത്തിന്റെ ചർച്ച അതു മാത്രമായി.\nപുകയിലയും കഞ്ചാവും ചേർന്ന മിശ്രിതം യുഎസ്സിൽ നിയമവിധേയമാണെന്ന് റോഗൻ പറഞ്ഞു. റോഗൻ നൽകിയ ജോയിന്റിൽ നിന്ന് പഫെടുക്കും മുമ്പ് താൻ കഞ്ചാവ് മുമ്പ് അത്ര ഗൗരവമായി ഉപയോഗിച്ചിട്ടില്ലെന്ന് വിശദീകരിച്ചു. തനിക്ക് കാര്യമായൊന്നും കഞ്ചാവടിച്ചപ്പോൾ കിട്ടുകയുണ്ടായില്ലെന്നും അദ്ദേഹം പറഞ്ഞു. കൂടാതെ കഞ്ചാവ് സർഗാത്മകത കൂട്ടുമെന്ന് തനിക്ക് തോന്നിയിട്ടില്ലെന്നും മസ്ക് വീഡിയോയിൽ പറയുന്നുണ്ട്.\nElon Musk Marijuana tesla weed


പെട്ടെന്ന് മുന്നിലൊരു ആന വന്നാൽ എന്തുചെയ്യും? നടി പ്രിയങ്കയുടെ യാത്രാവിശേഷങ്ങൾ| Actress Priyanka Nair Agasthyarkoodam Trekking\nപൊന്നു ടോമി February 09, 2021 09:38 AM IST\nഏറെനാളായുള്ള സ്വപ്‌നസാക്ഷാത്കാരത്തിന്റെ നിറവിലാണ് പ്രേക്ഷകരുടെ പ്രിയങ്കരിയായ പ്രിയങ്ക. കൗമാരപ്രായത്തില്‍ത്തന്നെ മനസ്സില് കയറിക്കൂടിയ ആഗ്രഹമായിരുന്നു അഗസ്ത്യകൂട മലനിരകള് കയറണമെന്നത്. 2021 ല് ആ സ്വപ്നം സഫലമായി. അഗസ്ത്യകൂട മലനിരകള് കീഴടക്കിയ വിശേഷങ്ങള് മനോരമ ഓണ്‍ലൈനിനോട് പങ്കുവയ്ക്കുകയാണ് താരസുന്ദരി പ്രിയങ്ക.\nഅതികഠിനം ഈ യാത്ര\nകഠിനമെന്നു പറഞ്ഞാല് പോരാ, അതികഠിനമായിരുന്നു യാത്ര. മനസ്സും ശരീരവും ഒരേപോലെ പ്രവര്‍ത്തിച്ചാല് മാത്രമേ അഗസ്ത്യാര്‍കൂടമെന്ന വിജയത്തെ കീഴടക്കാനാവൂ. ശാരീരിക ബുദ്ധിമുട്ടുകള് ഏറെയുണ്ടായിരുന്നിട്ടും, മനസ്സ് നല്‍കിയ ശക്തിയും ഊർജവുമാണ് തനിക്ക് ഇൗ യാത്ര പൂര്‍ത്തിയാക്കാൻ സഹായിച്ചതെന്നു പ്രിയങ്ക പറയുന്നു. ആരോഗ്യമുള്ളവർക്കേ ട്രെക്കിങ് പൂര്‍ത്തിയാക്കാൻ പറ്റൂ. കുത്തനെയുള്ള വലിയ പാറകളിലൂടെ കയറില് തൂങ്ങിയൊക്കെയാണ് യാത്ര. കാട്ടിൽ ധാരാളം വന്യജീവികളുമുണ്ട്.\nപെട്ടെന്ന് ആനയൊക്കെ മുന്നില് വന്നാല് ഓടണമെങ്കില് നല്ല സ്റ്റാമിന കൂടി വേണം. യാത്രയ്ക്കു ദിവസങ്ങള് മുമ്പ് ശാരീരികമായ ബുദ്ധിമുട്ടുകള് അനുഭവപ്പെട്ടിരുന്നുവെങ്കിലും അഗസ്ത്യാര്‍കൂടം കയറണം എന്ന ആഗ്രഹം ആവേശം നൽകി.\n‘പുൽമേടുകളും പാറക്കെട്ടുകളും കാട്ടരുവികളും വെള്ളച്ചാട്ടങ്ങളും പിന്നിട്ട് അതിരുമലയും പൊങ്കാലപ്പാറയും കടന്ന് വന്യമൃഗങ്ങൾ വിഹരിക്കുന്ന കൊടുംവനത്തിനുള്ളിലൂടെ 27 കിലോമീറ്റർ കാൽനടയായി വേണം അഗസ്ത്യന്റെ ഗിരിമകുടത്തിലെത്താൻ. കേരളത്തിലെ ഏറ്റവും കഠിനമായ ട്രെക്കിങ് വഴികളാണിവിടം. ആന, പുലി, കടുവ, കരടി, കാട്ടുപോത്ത് തുടങ്ങി എൺപതിലധികം വന്യമൃഗങ്ങളുടെയും പലയിനം വിഷപ്പാമ്പുകളുടെയും താവളം. അതുകൊണ്ടുതന്നെ മലകയറ്റം കഠിനവും അതിസാഹസികവുമാണ്. എത്ര മുൻകരുതലെടുത്താലും ചോരയൂറ്റുന്ന കുളയട്ടകൾ ധാരാളമുണ്ടിവിടെ. പക്ഷേ ആ മലകൾ കയറി പ്രകൃതിയോടലിഞ്ഞു ചേരാൻ ഇതൊന്നും തടസ്സമാവില്ല എന്റെ അനുഭവം എനിക്ക് നൽകിയത് അതാണ്.'\nഅഗസ്ത്യാര്‍കൂടത്തിലേക്കുള്ള ട്രക്കിങ് വനിതകള്‍ക്കു സാധ്യമാകാന് കോടതി വിധി തന്നെ വേണ്ടി വന്നു. അതിനുശേഷം അഗസ്ത്യ മലനിരകളില് പതിഞ്ഞ പെണ്‍പാദങ്ങൾ നിരവിധിയുണ്ട്. അക്കൂട്ടത്തിലാണ് പ്രിയങ്കയും.\nഎന്റെ സ്വപ്നയാത്രയ്ക്ക് ചിറകുവിരിച്ചു\n‘ആദ്യതവണ അഗസ്ത്യാർകൂട യാത്രയ്ക്കുള്ള പാസ് എടുത്ത സമയത്ത് അമ്മൂമ്മയ്ക്ക് സുഖമില്ലാതെ വന്നതോടെ ആ യാത്ര മുടങ്ങി. പിന്നീട് അമ്മൂമ്മയുടെ മരണവും കൊറോണയുടെ വരവും എല്ലാമായി ആ യാത്ര അങ്ങനെ നീണ്ടുപോയി. നീണ്ട നാളുകൾക്കു ശേഷം ആ സ്വപ്നം എന്നെ തേടിയെത്തി. ഈ വര്‍ഷം ആദ്യമായിരുന്നു യാത്ര. സ്‌പെഷല് പാസ് വഴി 5, 10 പേര് അടങ്ങുന്ന ഗ്രൂപ്പുകളായിട്ടായിരുന്നു യാത്ര. ഒപ്പം രണ്ട് ഗൈഡുകളും ഉണ്ടായിരുന്നു. ശാരീരികമായി ഏറെ ബുദ്ധിമുട്ടുകള് അനുഭവിച്ചിരുന്ന സമയത്തായിരുന്നു യാത്രയ്ക്കായി ഒരുങ്ങിയത്. ചില ഘട്ടങ്ങളില് എനിക്ക് ഈ യാത്ര പൂര്‍ത്തിയാക്കാനാകുമോ എന്നുപോലും ചിന്തിച്ചിരുന്നു. അപ്പോഴൊക്കെ മനസ്സ് തന്ന ധൈര്യമാണ് മുന്നോട്ട് നയിച്ചത്. പിന്നെ എനിക്കൊപ്പമുണ്ടായിരുന്നവരുടെ പിന്തുണയും. മികച്ച ടീമിനൊപ്പം അഗസ്ത്യകൂടം ട്രെക്ക് നടത്താനായതും എനിക്ക് ലഭിച്ച മറ്റൊരു ഭാഗ്യമാണ്. ധന്യ സനൽ, അനിഷ്, ഹേമന്ത്, മധുപാല എന്നിവർ ആയിരുന്നു എന്റെ ടീം അംഗങ്ങൾ. ഇവർ ഏറ്റവും അടുത്ത സുഹൃത്തുക്കൾ കൂടിയാണ്.\nമൂന്നു ദിവസത്തെ ട്രക്കിങ്ങാണിത്. ആദ്യദിവസം ബോണക്കാടു നിന്ന് ആരംഭിച്ച് ബേസ് ക്യാംപായ അതിരുമലയിലേക്കുള്ള നടത്തമാണ്. ഏകദേശം 18 കിലോമീറ്റർ നടന്നു വേണം ഇവിടെയെത്താൻ. അന്നു രാത്രി അവിടെ തങ്ങി പിറ്റേന്ന് രാവിലെ അഗസ്ത്യാർകൂടം മലകയറാൻ ആരംഭിക്കും. 8 കിലോമീറ്റർ കയറ്റമുണ്ട്. വിവിധതരത്തിലുള്ള ട്രെക്കിങ് ആണിത്. 40 കിലോമീറ്ററോളം നടന്നുവേണം മൂന്നുദിവസത്തെ ഈ ട്രക്കിങ് പൂർത്തിയാക്കാൻ.’\nസാധാരണ മണ്‍സൂണ് ട്രെക്കിങ് നടത്തിയിട്ടുണ്ടെങ്കിലും ജനുവരിയിലെ മഴ ശരിക്കും വലച്ചു എന്നുതന്നെ പ്രിയങ്ക പറയുന്നു. ഒപ്പം മഞ്ഞും ശക്തമായ കാറ്റും. \n‘മുന്നില് പോകുന്ന ആളെപ്പോലും കാണാനാകാത്തവിധം മഞ്ഞുവന്നുമൂടി. പലരും യാത്ര പൂര്‍ത്തിയാക്കാനാകാതെ തിരികെപ്പോകുന്നതു കണ്ടപ്പോള് ഞങ്ങള് ആകെ വിഷമത്തിലായി. മടങ്ങണോ എന്നുവരെ ചിന്തിച്ചു. എന്തുവന്നാലും ആഗ്രഹിച്ച യാത്ര പൂർത്തിയാക്കണമെന്നു മനസ്സ് നൽകിയ ഉൗർജമായിരുന്നു മുന്നോട്ട് നയിച്ചത്. യാത്രയുടെ അവസാനം സ്വര്‍ഗഭൂമിയിൽ എത്തിച്ചേർന്ന പോലെയായിരുന്നു. അങ്ങനെ വലിയൊരു സ്വപ്‌നം ഞാന് സാക്ഷാത്കരിച്ചു. മുകളിലെത്തിയപ്പോള് എനിക്ക് എന്തു ലഭിച്ചു എന്നുചോദിച്ചാല് ഒറ്റയുത്തരമേയുള്ളൂ, ആത്മസംതൃപ്തി. എന്റെ പോരായ്മകളും കുറവുകളും കണ്ടെത്താനും സ്വയം ഉത്തേജിപ്പിക്കാനും ഈ യാത്ര സഹായകരമായി.’\nതിരിച്ചിറക്കം ശരിക്കും ഭയന്നു\n‘തിരിച്ചിറങ്ങുന്ന ഞങ്ങളെ കാത്ത് വലിയൊരു പ്രതിസന്ധി ഉണ്ടായിരുന്നു. അങ്ങോട്ടുപോയപ്പോള് കാലുകള് നനയാന് മാത്രം വെള്ളമുണ്ടായിരുന്ന നദികളൊക്കെ കവിഞ്ഞൊഴുകുന്നു. ശക്തമായ കുത്തൊഴുക്കും അടിയൊഴുക്കും. മലവെള്ളം ഇരച്ചിറങ്ങുകയാണ് താഴേയ്ക്ക്. വല്ലാത്തൊരു അവസ്ഥയായിരുന്നു. വെറും ഒരു മിനിറ്റുകൊണ്ട് കയറിപ്പോയ പുഴകൾ കടക്കാന് ഞങ്ങള്‍ക്ക് അരമണിക്കൂര് വരെ എടുത്തു. നെഞ്ചറ്റം വരെ വെള്ളത്തില് മുങ്ങി പുഴ മുറിച്ചുകടക്കുമ്പോള് കുഞ്ഞുപാമ്പുകള് വരെ അടുത്തുകൂടി ഒഴുകിപ്പോകുന്നുണ്ടായിരുന്നു. ശരിക്കും ഭയം തോന്നി. സാഹസങ്ങളിലൂടെയല്ലേ യാത്ര കൂടുതൽ ത്രില്ല് അടിപ്പിക്കുന്നത്. എനിക്ക് ഒരിക്കലും മറക്കാനാവാത്ത യാത്രയാണത്.’\n‘ഒറ്റയ്ക്കുള്ള യാത്രകളോടാണ് എനിക്ക് പ്രിയം. നമ്മുടെ ചിന്തകള്, രീതികള്, കാഴ്ചപ്പാടുകള് അങ്ങനെ എല്ലാത്തിലും വളരെ പോസിറ്റീവായ മാറ്റം വരുത്തുവാന് യാത്രകള്‍ക്ക് കഴിയും. ഞാന് അനുഭവിച്ച് അറിഞ്ഞിട്ടുള്ളതാണ് അക്കാര്യം. എന്റെ ജീവിതത്തിലെ പല മാറ്റങ്ങള്‍ക്കും കാരണം യാത്രകള് തന്നെയായിരുന്നു. വീടിനപ്പുറത്തേക്ക് അതിനോളം ഭംഗിയുള്ള ഒരു അനുഭവവും ജീവിതത്തിലില്ല എന്നാണെനിക്ക് തോന്നിയിട്ടുള്ളത്.’\nEnglish Summary: Actress Priyanka Nair Agasthyarkoodam Travel


വലിയ കൊട്ടാരത്തിൽ നിന്നൊന്നുമല്ലല്ലോ നീ അവളെ വിളിച്ചിറക്കിക്കൊണ്ടു വന്നത്… – പ്രണയ കഥകൾ\nവലിയ കൊട്ടാരത്തിൽ നിന്നൊന്നുമല്ലല്ലോ നീ അവളെ വിളിച്ചിറക്കിക്കൊണ്ടു വന്നത്…\n- May 22, 2020May 22, 2020 - admin\nപോറ്റാൻ ശേഷി ഇല്ലാത്തവൻ പെണ്ണ് കെട്ടാൻ നിക്കരുതെടാ.. അന്ന് സമാധാനം ഉണ്ടെങ്കിൽ പച്ചവെള്ളം കുടിച്ചായാലും ജീവിക്കാൻ ഞാനൊരുക്കമാണ് ദിനേശേട്ടാ എന്നവൾ പറഞ്ഞപ്പോൾ\nനീ എന്താടാ എന്നോട് പറഞ്ഞത്.. നിനക്ക് അവളെ തന്നെ മതിയെന്ന് അല്ലേ.. അവൾ അന്ന് അവളുടെ അവസ്ഥ പറഞ്ഞിട്ട് തന്നെയല്ലേ നിന്റെ കൂടെ ഇറങ്ങി തിരിച്ചത്.\nഅത്ര വലിയ കൊട്ടാരത്തിൽ നിന്നൊന്നുമല്ലല്ലോ നീ അവളെ വിളിച്ചിറക്കിക്കൊണ്ടു വന്നത്..ആണോ.? അപ്പൊ അവളങ്ങനെ പറയണമെങ്കിൽ ആ പെണ്ണിന്റെ മനസ്സ് എത്രത്തോളം ആണെന്ന് നിനക്ക് മനസ്സിലാക്കാവുന്നതല്ലേടാ ഉള്ളൂ.\nഅന്നും അവള് പറഞ്ഞ ഒരു വാക്കുണ്ട് എന്നോട്, ആരെന്തു വേണേലും പറഞ്ഞോട്ടെ മനോജേട്ടാ പക്ഷെ, എനിക്ക് ദിനേശേട്ടന്റെ കൂടെ ജീവിച്ചാൽ മതി, വെറും ഒരു കൂലിപ്പണിക്കാരൻ ആണെന്ന് അറിഞ്ഞിട്ടു തന്നെയാ ഞാൻ സ്നേഹിച്ചതും കൂടെ ജീവിക്കാൻ തീരുമാനിച്ചതും ” എന്ന്.\nഅത് പറയുമ്പോഴും അവളുടെ കണ്ണിലെ ആ വിശ്വാസം ഞാൻ കണ്ടതാണെടാ.. എന്ത് തന്നെ നേരിടേണ്ടി വന്നാലും കെട്ടിയ പെണ്ണിനെ അന്തസ്സായി തന്നെ നോക്കുന്നൊരുത്തനാണ് നീ എന്ന വിശ്വാസം. ഏതൊരു പെണ്ണും ആഗ്രഹിക്കുന്നതും അത് തന്നെ ആണെടാ.\nപക്ഷെ, എന്നിട്ടിപ്പോ നീ കാണിക്കുന്നത് എന്താ ദിനേശാ.. വീട്ടിലുള്ളവർക്ക് പണ്ട് പട്ടിണിയും പരിവട്ടവും ആയിരുന്നെന്നു കരുതി നിന്റെ പെണ്ണിനും അങ്ങനെ തന്നെ ആവണമെന്നാണോ.. ആഗ്രഹം തോന്നിയ ഒരു ഭക്ഷണം കഴിക്കാൻ കൊതി തോന്നുന്നു എന്ന് പറയാൻ പാടില്ലേടാ അവൾക്ക്.\nഡാ അവള് നിന്നോടല്ലേ പറഞ്ഞുള്ളൂ അല്ലാതെ നിന്റെ വീട്ടുകാരോടൊന്നുമല്ലല്ലോ പറഞ്ഞത്. അതിനു നിന്റെ അമ്മേന്റെ ഒരു ഏറ്റുപിടിക്കലും കമെന്ററിയും.\nഒന്നുമില്ലേലും അവളൊരു ഗർഭിണി അല്ലേടാ.. അവളുടെ വയറ്റിൽ കിടക്കുന്നത് നിന്റെ കുഞ്ഞല്ലേടാ.. അവൾക്ക് വേണ്ടിയെന്ന് ചിന്തിക്കേണ്ട നിന്റെ കൊച്ചിന് വേണ്ടി എന്നെങ്കിലും ചിന്തിച്ചൂടെ നിനക്ക്.\nമനോജേ, നീയും എന്നെ കുറ്റപ്പെടുത്തുവാണോ.. ഞാൻ അങ്ങനെ ഒന്നും ഉദ്ദേശിച്ചു പറഞ്ഞതല്ല.. അപ്പത്തെ ന്റെ ദേഷ്യത്തിന് അറിയാതെ ഓരോന്ന് പറഞ്ഞുപോയതാ..\nഅല്ലേലും എല്ലാം അപ്പപ്പോൾ നിന്റെ ദേഷ്യത്തിന് പറഞ്ഞു പോവുന്നതാണല്ലോ നീയ്.. അത് പക്ഷെ, ആളും തരവും നോക്കിയിട്ട് വേണാരുന്നു പറയാൻ.\nഗർഭിണി ആണെന്നറിഞ്ഞപ്പോൾ നിന്റെ അമ്മക്ക് മരുമോളോട് സ്നേഹം കൂടിയിട്ടാണ് അവര് നിങ്ങടെ അടുത്തേക്ക് വന്നത് എന്നാണ് ഞാൻ കരുതിയത്..\nഅത് പക്ഷെ, വെറും തെറ്റിദ്ധാരണയായിരുന്നുവെന്ന് ഇപ്പൊ മനസ്സിലായി.. കാരണം അവർക്ക് സ്നേഹം കൂടിയത് അവളോടായിരുന്നില്ല മറിച്ച് നിന്നോടായിരുന്നു.. അവർക്ക് ഒരു പേരക്കുട്ടിയെ നൽകാൻ നിനക്ക് സാധിച്ചുവല്ലോ എന്ന് ഓർത്ത്.\nഇതൊക്കെ കേക്കുമ്പോൾ നിനക്ക് ദേഷ്യം കൂടുമായിരിക്കും ന്നാലും സാരമില്ല ദിനേശാ നിക്ക് പറയാനുള്ളത് ഞാൻ പറയും.. കാരണം, നിക്കും ഉണ്ടെടാ അവളെ പോലെ ഒരു പെങ്ങൾ.\nസ്വന്തം മകൾ ഗർഭിണി ആണെന്നറിഞ്ഞ അന്ന് മുതൽ അവളെ കാണാൻ എല്ലാ ദേഷ്യവും വൈരാഗ്യവും മറന്ന് കാത്തിരിക്കുന്ന ഒരു കുടുംബം അവൾക്കും ഉണ്ട്.\nഒരേയൊരു മകളുള്ളതിനെ എല്ലാരീതിയിലും പഠിപ്പിച്ചു ഒരു ജോലിക്ക് വേണ്ടി പ്രാപ്തയാക്കാൻ നോക്കിയിട്ട് പെട്ടന്ന് ഒരു ദിവസം ഇങ്ങീ കണ്ണെത്താ ദൂരത്ത് കിടക്കുന്ന നിന്നെ സ്നേഹിച്ചതിന്\nഎതിർപ്പ് കാണിച്ച അവരോട് നിനക്ക് വേണ്ടി വാശി പിടിച്ചപ്പോൾ അവർ കുറച്ചു ബലം പിടിച്ചു എന്നുള്ളത് ശരി തന്നെ.. അതിപ്പോ നീ ആയാലും ഞാനായിരുന്നാലും ആരായിരുന്നാലും\nഅങ്ങനെ ഒക്കെ തന്നെ പെരുമാറുകയുണ്ടായിരുന്നുള്ളു ദിനേശാ.. അത് നിനക്ക് മനസ്സിലാകണമെങ്കിൽ നീയും ഒരച്ഛനാവണം.\nഅപ്പൊ നിന്നോടുള്ള അത്രയും വിശ്വാസം കൊണ്ട് അവൾ നിന്നോടൊപ്പം ഇറങ്ങി പോന്നപ്പോൾ സ്വന്തം മനസാക്ഷിക്ക് നീ കൊടുത്ത വാക്ക് പാലിക്കാൻ ഇനിയെങ്കിലും നീ ശ്രമിക്കണം ദിനേശാ. ഓരോന്നൊക്കെ ദേഷ്യത്തിനാണേലും വിളിച്ചു പറയുമ്പോൾ ഒന്നോർക്കണം നീ. പട്ടിണിയും\nപരിവട്ടവുമായിരുന്ന ഒരു കാലഘട്ടം അവൾക്കും ഉണ്ടായിരുന്നു എന്നത്.. അന്ന് അവർ ഉണ്ടില്ലെങ്കിലും അവരുടെ മകളെ അവർ ഊട്ടിയിരുന്നു എന്നത്.\nമനോജ് പറഞ്ഞതെല്ലാം കേട്ട് ഒന്നും മിണ്ടാതെ നിൽക്കാനേ ദിനേശന് കഴിഞ്ഞുള്ളു.. കാരണം, അവൻ പറഞ്ഞതത്രയും ശരിയായ കാര്യങ്ങളായിരുന്നു. ഒരു നിമിഷം മാളവികയോട് ദേഷ്യപ്പെട്ടു സംസാരിച്ചതിന് അവനു കുറ്റബോധം തോന്നാതിരുന്നില്ല.\nദിനേശൻ മനോജിന്റെ കൈ പിടിച്ചു സോറി പറഞ്ഞു.. ഈ സോറി നീ എന്നോടല്ല പറയേണ്ടത് നിന്റെ പെണ്ണിനോടാണ്.. ഈ രാത്രിയിൽ വഴക്കിട്ടു നീ കഴിക്കാതെ അവിടെ നിന്നും ഇറങ്ങി പോന്നപ്പോൾ നിന്നെ ഓർത്തു വിഷമിച്ചിരിക്കുന്ന നിന്റെ പെണ്ണിനോട്. നീ അവിടുന്ന് ഇറങ്ങിപ്പോന്നിട്ടിപ്പോ നേരം എത്രയായിന്ന് വല്ല വിചാരവും ഉണ്ടോ നിനക്ക്.\nവേണമെങ്കിൽ എനിക്ക് നിന്റെ പോരായ്മയെ ചൂണ്ടിക്കാണിക്കാതിരിക്കാം. നിന്റെ കൂടെ കൂടി ദാ ഇവന്മാരെ പോലെ ഇരുന്ന് കമ്പനി തരാം.. പക്ഷെ, ഞാൻ അത്\nചെയ്യാത്തത് ജന്മം കൊണ്ടല്ലെങ്കിലും അവളെനിക്കൊരു പെങ്ങളും നീ എനിക്കെന്റെ സ്വന്തവുമായതുകൊണ്ടാണ് ദിനേശാ.. കാരണം, ഞാൻ ഇത്രെയെങ്കിലും നിന്നോട്\nപറഞ്ഞില്ലെങ്കിൽ പിന്നെ അവളെ നിന്റെ കയ്യിൽ ഏൽപ്പിച്ചു തന്നതിന് ഒരർത്ഥവും ഇല്ലാതായി പോകുമെടാ.\nമനോജത്രയും പറഞ്ഞു കഴിഞ്ഞപ്പോഴേക്കും ദിനേശന് ആകെ ഒരു വല്ലായ്മ തോന്നി. അവൻ വേഗം അവിടെ നിന്നും ബൈക്കെടുത്ത് പോകുന്നത് വീട് ലക്ഷ്യം വെച്ചാണെന്ന് മനോജ് അടക്കം കൂടെ ഇരുന്നവർക്കും മനസ്സിലായിരുന്നു.\nഒരു ആവേശത്തിന് അങ്ങട് പറഞ്ഞതാണെങ്കിലും സംഗതി ഏറ്റെന്ന് മനോജിനും മനസ്സിലായപ്പോ അവന്റ ചുണ്ടിണയിൽ ഒരു നറുപുഞ്ചിരി വിടരുന്നുണ്ടായിരുന്നു അപ്പോൾ..\nസത്യത്തിൽ അവൾ നൽകിയ ചുംബനങ്ങളിൽ നിന്ന് ഊർജ്ജം പറ്റി,അവളുടെ കണ്ണു നിറഞ്ഞ പ്രാർത്ഥനകൾ…


December 16, 2021 – Utharadesam\nയൂട്യൂബറെ ആക്രമിച്ച കേസില് നടി ഭാഗ്യലക്ഷ്മി, ദിയ സന, ശ്രീലക്ഷ്മി അറയ്ക്കല് എന്നിവര്‍ക്കെതിരെ കുറ്റപത്രം സമര്‍ച്ചു\nതിരുവനന്തപുരം: യൂട്യൂബറെ വിജയ് പി നായരെ മുറിയില് കയറി ആക്രമിച്ച കേസില് നടി ഭാഗ്യലക്ഷ്മി, ദിയ സന, ശ്രീലക്ഷ്മി അറയ്ക്കല് എന്നിവര്‍ക്കെതിരെ കുറ്റപത്രം സമര്‍ച്ചു. ലോഡ്ജില് അതിക്രമിച്ച് ...\nവീടുകളില് ഭക്ഷ്യവസ്തുക്കള് ഉദ്പാദിപ്പിക്കുന്നവരും ഭക്ഷ്യ സുരക്ഷാ ലൈസന്‍സ്/രജിസ്‌ട്രേഷന് എടുക്കണം; ലംഘിച്ചാല്5ലക്ഷം പിഴയും6മാസം വരെ തടവും\nതിരുവനന്തപുരം: വീടുകളില് ഭക്ഷ്യവസ്തുക്കള് ഉദ്പാദിപ്പിക്കുന്നവരും ഭക്ഷ്യ സുരക്ഷാ ലൈസന്‍സ് എടുക്കണം. ഭക്ഷ്യ വസ്തുക്കള് ഉത്പാദിപ്പിക്കുന്നവര്, വിതരണം നടത്തുന്നവര്, വില്‍പന നടത്തുന്നവരെല്ലാം ഭക്ഷ്യ സുരക്ഷാ ലൈസന്‍സ്, രജിസ്ട്രേഷന് എടുക്കണമെന്ന് ...\nസംസ്ഥാനത്തെ മെഡിക്കല് കോളജുകളില് രാത്രികാലങ്ങളില് പോസ്റ്റ്‌മോര്‍ട്ടം നടത്തുന്നതിനുള്ള സൗകര്യങ്ങള് ഒരുക്കണമെന്ന് ഹൈക്കോടതി\nകൊച്ചി: സംസ്ഥാനത്തെ മെഡിക്കല് കോളജുകളില് രാത്രികാലങ്ങളില് പോസ്റ്റ്‌മോര്‍ട്ടം നടത്തുന്നതിനുള്ള സൗകര്യങ്ങള് ഒരുക്കണമെന്ന് ഹൈക്കോടതി. ഇതിനാവശ്യമായ സൗകര്യങ്ങള് പരിശോധിച്ചു പരിഹാരം കാണണമെന്ന് ഹൈക്കോടതി നിര്‍ദേശിച്ചു. രാത്രികാലങ്ങളില് പോസ്റ്റ് മോര്‍ട്ടത്തിനു ...\nസ്ത്രീയല്ലാത്തതിനാല് മല ചവിട്ടുന്നതില് പ്രശ്‌നമില്ലെന്ന് തന്ത്രി; ട്രാന്‍സ്‌ജെന്റര് വിഭാഗത്തില്‍പെട്ട തൃപ്തി, രഞ്ജുമോള്, അതിഥി, സജ്ന, ജാസ്മിന് എന്നിവര് അയ്യനെ തൊഴുതുമടങ്ങി\nശബരിമല: ട്രാന്‍സ്‌ജെന്റര് വിഭാഗത്തില്‍പെട്ട അഞ്ച് പേര് ശബരിമലയില് എത്തി അയ്യനെ തൊഴുതുമടങ്ങി. തൃപ്തി, രഞ്ജുമോള്, അതിഥി, സജ്ന, ജാസ്മിന് എന്നിവരാണ് സന്നിധാനത്തെത്തിയത്. തൃപ്തിയുടെ ഭര്‍ത്താവ് ഹൃഥിക്കിനൊപ്പമാണ് ഇവര് ...\nഒമിക്രോണ്; ജാഗ്രത തുടരണം\nരാജ്യത്ത് ഒമിക്രോണ് കേസുകളുടെ എണ്ണം അമ്പതിനോടടുക്കുകയാണ്. കേരളത്തില് കൊച്ചിയിലാണ് ഒരാള്‍ക്ക് രോഗം സ്ഥിരീകരിച്ചത്. ഇയാളുമായി ബന്ധപ്പെട്ട 36 പേര് ഐസോലേഷനിലാണ്. കൊച്ചി രാജ്യാന്തര വിമാനത്താവളത്തില് കഴിഞ്ഞ ദിവസമെത്തിയ ...\nറെയില്‍വേ സ്റ്റേഷനിലേക്ക് യഫാ ചാരിറ്റി സ്ട്രക്ച്ചര് നല്‍കി\nതായലങ്ങാടി: നിരവധി ജീവകാരുണ്യ പ്രവര്‍ത്തനങ്ങള് നടത്തി വരുന്ന തായലങ്ങാടി യഫാ ചാരിറ്റി കാസര്‍കോട് റെയില്‍വേ സ്റ്റേഷനിലേക്ക് സ്ട്രക്ച്ചര് സംഭാവന ചെയ്തു. ക്ലബ്ബ് പ്രസിഡണ്ട് കെ.എം. ഹാരിസും ജനറല് ...\nഎന്.എന്. കക്കാട് സാഹിത്യ പുരസ്‌കാരം സിനാഷയ്ക്ക്\nകാസര്‍കോട്: മയില്‍പ്പീലി ട്രസ്റ്റിന്റെ പന്ത്രണ്ടാമത് എന്.എന് കക്കാട് സാഹിത്യ പുരസ്‌കാരം കാസര്‍കോട് ഗവ. ഹയര് സെക്കണ്ടറി സ്‌കൂളിലെ ഒമ്പതാം ക്ലാസ് വിദ്യാര്‍ത്ഥിനി സിനാഷയുടെ ഒരു തളിരിലയും ഒരു ...\nആരിക്കാടി: ആരിക്കാടി കുന്നില് ഖിള്‌രിയ നഗറില് താമസിക്കുന്ന കുമ്പള സൂപ്പി ഹാജി (75) അന്തരിച്ചു. ഖിളര് ജുമ മസ്ജിന്റെ ആദ്യകാല വൈസ് പ്രസിഡണ്ടും ദീര്‍ഘകാലം വ്യാപാരിയുമായിരുന്നു. ഭാര്യ: ...\nതുരുത്തി: തുരുത്തിയിലെ മമ്മാസ്ച്ച എന്ന ചെറുവക്കോട് മുഹമ്മദ് (80) അന്തരിച്ചു. ഭാര്യ: സക്കീന. മക്കള്: താഹിറ, മുനീര്, ഹാരിസ് (ഓട്ടോ ഡ്രൈവര്), നസിയ, നാസര് സഖാഫി, അബ്ദുല് ...\nകന്യപ്പാടി: പള്ളത്തടുക്ക സ്വദേശിയും പാടലടുക്കയില് താമസക്കാരനും കര്‍ഷകനുമായ അബ്ദുല് ഖാദര് (65) അന്തരിച്ചു. ഭാര്യ: ഖദീജ. മക്കള്: സാദിഖ്, ഫൈസല്, ഫാരിസ്, റിയ, ഫൗസിയ, അലീമ. മരുമക്കള്: ...


സമൂഹത്തിൽ ആശ്വാസ കിരണമാകാനാകണം: മാത്യൂസ് തൃതീയന് കാതോലിക്കാ ബാവ : Deepika.com Nattu Visesham\nപത്തനാപുരം: സമൂഹത്തിൽ ആശ്വാസ കിരണങ്ങളാകുന്പോഴാണ് ജീവിതം അർഥപൂർണമാകുന്നതെന്ന് ബസേലിയോസ് മാർത്തോമ്മ മാത്യൂസ് തൃതീയൻ കാതോലിക്കാ ബാവ.പത്തനാപുരം ഗാന്ധിഭവനിൽ ജീവകാരുണ്യസംഗമം ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം.\nസമൂഹത്തിൽ തി·കൾ നിലനിൽക്കുന്നുണ്ടെങ്കിലും ഹൃദയത്തിൽ കാരുണ്യത്തിന്‍റെ ഉറവ വറ്റാത്ത അനേകർ ലോകത്തുള്ളതുകൊണ്ടാണ് ജീവകാരുണ്യപ്രവർത്തനമേഖല സജീവമായി മുന്നോട്ട് പോകുന്നത്.\nഏത് തരത്തിലുള്ള പ്രയാസങ്ങൾ അനുഭവിക്കുന്നവർക്കും ആശ്വാസം പകരാനുള്ള പ്രവർത്തനസംവിധാനങ്ങളുള്ള ഗാന്ധിഭവൻ ശരിയായ ദൈവരാജ്യമാണെന്നും ബാവ അഭിപ്രായപ്പെട്ടു.കെയർ ആൻഡ് ഷെയർ ഫൗണ്ടേഷൻ മാനേജിംഗ് ഡയറക്ടർ ഫാ. തോമസ് കുര്യൻ മരോട്ടിപ്പുഴഅധ്യക്ഷത വഹിച്ചു. ഗാന്ധിഭവൻ സെക്രട്ടറി പുനലൂർ സോമരാജൻ, ഓർത്തഡോക്സ് സഭാ സെക്രട്ടറി ബിജുഉമ്മൻ, ജോണ്‍സണ് കല്ലിട്ടതിൽ കോർ എപ്പിസ്കോപ്പ, ഫാ. പി. തോമസ്, ജോണ് പണിക്കർ കോർ എപ്പിസ്കോപ്പ, ഫാ. ബേസിൽ ജെ. പണിക്കർ, ഫാ. ബൈജു ജോണ്‍സണ് എന്നിവർ പ്രസംഗിച്ചു.